id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
5963a861-11cb-46cc-922b-54d9ffcaf08f | រសៀលនេះ គណៈកម្មាធិការអចិន្ត្រៃយ៍ព្រឹទ្ធសភា នឹងពិនិត្យ និងសម្រេចការសុំដាក់សេចក្តីព្រាងច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ | ព្រឹទ្ធសភា នៅរសៀលថ្ងៃទី១០ ខែមីនា ឆ្នាំ២០២១នេះ នឹងបើកកិច្ចប្រជុំគណៈកម្មាធិការអចិន្ត្រៃយ៍ព្រឹទ្ធសភា ដើម្បីពិនិត្យ និងសម្រេចលើសំណើរបស់គណៈកម្មការទី៨ សុំដាក់សេចក្តីព្រាងច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ទៅក្នុងរបៀបវារៈប្រជុំព្រឹទ្ធសភាជាវិសាមញ្ញនីតិកាលទី៤។ នេះបើតាមសេចក្តីជូនដំណឹង ដែលបណ្តាញព័ត៌មាន Fresh News ទទួលបាន។ សេចក្តីជូនដំណឹងដដែល បានឲ្យដឹងទៀតថា កិច្ចប្រជុំនេះនឹងធ្វើឡើងក្រោមអធិបតីភាពរបស់ កិត្តិនីតិកោសលបណ្ឌិត ស៉ឹម កា ប្រធានស្តីទីព្រឹទ្ធសភា។ របៀបវារៈសំខាន់មួយទៀត ក្នុងកិច្ចប្រជុំនេះ គឺកំណត់របៀបវារៈ កាលបរិច្ឆេទ និងសមាសភាពលេខាធិការសម័យប្រជុំព្រឹទ្ធសភា ជាវិសាមញ្ញ នីតិកាលទី៤។ សូមបញ្ជាក់ថា ដើម្បីបង្កើនប្រសិទ្ធភាពគ្រប់គ្រងការរីករាលដាលជំងឺកូវីដ១៩នោះ រាជរដ្ឋាភិបាលកម្ពុជា បានតាក់តែងសេចក្តីព្រាងច្បាប់ស្តីពី ។ សេចក្តីព្រាងច្បាប់នេះធ្វើឡើងក្នុងគោលបំណង កំណត់អំពីវិធានការសុខាភិបាល វិធានការរដ្ឋបាល និងវិធានការផ្សេងទៀត ដែលត្រូវអនុវត្ត ដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត សំដៅការពារអាយុជីវិតរបស់ប្រជាពលរដ្ឋ សុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឱ្យបានជាអតិបរមានូវផលប៉ះពាល់នៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចនៅក្នុងកម្ពុជា។ សេចក្តីព្រាងច្បាប់នេះ មានចំនួន៦ជំពូក និង១៧មាត្រា។ គណៈរដ្ឋមន្ត្រីបានអនុម័តសេចក្តីព្រាងច្បាប់នេះ កាលពីថ្ងៃទី២៨ ខែកុម្ភៈ ហើយរដ្ឋសភា បានអនុម័តកាលពីថ្ងៃទី០៥ ខែមីនា កន្លងទៅនេះ។ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានស្នើទៅព្រឹទ្ធសភាឲ្យពិនិត្យលទ្ធភាព និងរកវិធីអនុម័ត សេចក្តីព្រាងច្បាប់នេះ ឲ្យបានលឿនបំផុត៕ | 2021-03-10T18:25:00+07:00 | freshnewsasia.com | https://m.freshnewsasia.com/index.php/en/localnews/189301-2021-03-10-04-25-10.html |
e6b87c67-0853-4758-8e5b-81165a714417 | ស្ត្រីម្នាក់មានផ្ទុកជំងឺកូវីដ១៩ បានធ្វើដំណើរពីព្រះសីហនុ មកសៀមរាប | ស្រ្តីរូបនេះជាបុគ្គលិក សណ្ឋាគារនៅខេត្តព្រះសីហនុ បានធ្វើដំណើរមកខេត្តសៀមរាប ដោយឆ្លងកាត់ភ្នំពេញកាលពីថ្ងៃ៦ មីនា ៕ | 2021-03-10T18:22:00+07:00 | dap-news.com | https://dap-news.com/national/2021/03/10/125531/ |
fc477cde-efb9-4b5a-85c3-6b169cabaf0b | អភិបាលខេត្តកំពត ណែនាំមន្ត្រីត្រៀមលក្ខណៈ ដើម្បីទទួលពលករមកធ្វើចត្តាឡីស័ក និងជួយអន្តរាគមន៍ក្នុងករណីជំងឺកូវីដ១៩ រីករាលដាលខ្លាំង | លោក ជាវ តាយ អភិបាលខេត្ត និងជាប្រធានគណៈកម្មការទប់ស្កាត់ជំងឺកូវីដ១៩ខេត្តកំពត បានដាក់បទបញ្ជាបន្ទាន់ឱ្យមន្ត្រី អាជ្ញាធរ និងកងកម្លាំងពាក់ព័ន្ធ ត្រូវសហការគ្នាក្នុងការដឹកជញ្ជូនពលករមកពីប្រទេសថៃ ដែលកំពុងធ្វើចត្តាឡីស័កនៅតាមខេត្តជាប់ព្រំដែន មកកាន់ខេត្តកំពត ដើម្បីធ្វើចត្តាឡីស័កនៅមូលដ្ឋាន និងត្រៀមលក្ខណៈគ្រប់បែបយ៉ាង សម្រាប់អន្តរាគមន៍ក្នុងករណីដែលជំងឺកូវីដ១៩ រីករាលដាលខ្លាំង សំដៅពង្រឹងការទប់ស្កាត់ឲ្យមានប្រសិទ្ធិភាពខ្ពស់ ការឆ្លងរាលដាលនូវជំងឺកូវីដ១៩។ លោក ជាវ តាយ បានដាក់ចេញបទបញ្ជាដូចនេះ ក្នុងឱកាសដឹកនាំកិច្ចប្រជុំគណៈកម្មការទប់ស្កាត់ជំងឺកូវីដ១៩ ថ្នាក់ខេត្ត ស្តីពីការផ្សព្វផ្សាយបទបញ្ជារបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ពាក់ព័ន្ធវិធានទប់ស្កាត់ការរីករាលដាលជំងឺកូវីដ១៩។ កិច្ចប្រជុំនេធ្វើឡើងនៅសាលាខេត្តកំពត នារសៀលថ្ងៃទី៩ ខែមីនា ឆ្នាំ២០២១ ដោយចូលរួមពីលោក លោកស្រី ជាអភិបាលរងខេត្ត ជួរថ្នាក់ដឹកនាំកងកម្លាំងប្រដាប់អាវុធ មេបញ្ជាការមូលដ្ឋានសមុទ្រ មេបញ្ជាការវរៈសេនាតូច នគរបាលការពារព្រំដែនទឹក២៤១ លោកប្រធានមន្ទីរសុខាភិបាលខេត្ត អភិបាលក្រុង ស្រុក និងមន្ត្រី អជ្ញាធរពាក់ព័ន្ធជាច្រើនរូប។ លោកអភិបាលខេត្ត ជាវ តាយ បានបញ្ជាក់ទៀតថា ទោះបីខេត្តកំពតក្នុងរយៈពេលកន្លងមក មានការអនុវត្តតាមបទបញ្ជារបស់សម្ដេចតេជោ ហ៊ុន សែន ទាំងការងារគ្រប់គ្រង និងការដោះស្រាយ ហើយពុំមានករណីសង្ស័យ វិជ្ជមានជំងឺកូវីដ១៩ ទៅលើប្រជាពលរដ្ឋណាម្នាក់ក្នុងខេត្តក៏ពិតមែន ប៉ុន្តែរដ្ឋបាលខេត្តក៏នៅតែមានការព្រួយបារម្ភ និងយកចិត្តទុកដាក់ប្រុងប្រយ័ត្នខ្ពស់ ពិសេសការអនុវត្តន៍បទបញ្ជាណែនាំសំខាន់ៗរបស់សម្ដេចតេជោ ហ៊ុន សែន ប្រមុខរាជរដ្ឋាភិបាល ក្នុងវិធានការដោះស្រាយ និងការគ្រប់គ្រង ដើម្បីបង្ការទប់ស្កាត់ជំងឺកូវីដ១៩ ឆ្លងចូលក្នុងភូមិសាស្ត្រខេត្តកំពត។ លោកអភិបាលខេត្ត ក៏បានណែនាំដល់អ្នកពាក់ព័ន្ធទាំងអស់ជួយផ្សព្វផ្សាយដល់ប្រជាជនឲ្យចូលរួមបង្កើនការអនុវត្តវិធានការសុខាភិបាល ពិសេសវិធានការ៣ការពារ ៣កុំ តាមការអំពាវនាវក៏ដូចបទបញ្ជាក្នុងការទប់ស្កាត់ការ រីករាលដាលជំងឺកូវីដ១៩ របស់សម្ដេចតេជោ តាមរយៈសារជាសំឡេងក្នុងពេលថ្មីៗនេះ ឱ្យមានប្រសិទ្ធភាពខ្ពស់បំផុត៕ | 2021-03-10T18:18:00+07:00 | freshnewsasia.com | https://m.freshnewsasia.com/index.php/en/localnews/189300-2021-03-10-04-18-41.html |
ea5e2395-6545-4923-8029-92668261077b | អ្វីទៅជាផលប៉ះពាល់នៃការប្រើប្រាស់ថ្នាំ កូរទីកូអ៊ីត ឬក៏ ស្តេរយ មិនបានត្រឹមត្រូវតាមវេជ្ជបញ្ជា ឬដោយគ្មានវេជ្ជបញ្ជា! | ថ្នាំពេទ្យប្រភេទ កូរទីកូអ៊ីត ឬក៏ ស្តេរយ ជាថ្នាំដែលគេប្រើប្រាស់សម្រាប់ព្យាបាល រលាកសន្លាក់ ឈឺសន្លាក់ និងជំងឺរ៉ាំរ៉ៃមួយចំនួនទៀត។ ថ្នាំទាំងនេះមានប្រភេទជាថ្នាំគ្រាប់ៈ (Cortancyl, Prednisone, Prednisolone,Dexamethaxone…) ដែលបងប្អូនប្រជាជនយើងចំណាំហៅថា ថ្នាំគ្រាប់ត្រសក់ ថ្នាំក្រពើហោះ -ល-។ ប្រភេទថ្នាំចាក់មានៈ (Triamcinolone methylprednisolone…)។ ក្រៅពីថ្នាំលេប និងថ្នាំចាក់ ក៏មានប្រភេទថ្នាំបឺតាមមាត់ (Becotide, Serritide…) និងថ្នាំលាបលើស្បែក (Hydrocortisone cream, betamethasone…)។ ថ្នាំដែលបានរៀបរាប់ខាងលើនេះ មានប្រសិទ្ធភាពខ្ពស់សម្រាប់ប្រើប្រាស់ព្យាបាលជំងឺ ប៉ុន្តែបើយើងមិនបានគោរពនូវលក្ខខណ្ឌវេជ្ជសាស្ត្រនៃការប្រើប្រាស់ថ្នាំទាំងនោះទេ វាអាចបណ្តាលឲ្យមានគ្រោះថ្នាក់ ហើយជួនកាលវាអាចគ្រោះថ្នាក់ដល់អាយុជីវិតទៀតផង។ អ្វីដែលយើងសង្កេតឃើញកន្លងមក គឺមានអ្នកប្រកបរបរមិនសុចរិត មិនត្រឹមត្រូវ យកថ្នាំទាំងនេះទៅប្រើប្រាស់ខុសក្បួនវេជ្ជសាស្ត្រដូចជា ធ្វើជាថ្នាំសូន ថ្នាំឬសឈើសម្រាប់ផឹកឲ្យហូបបាន និងបំបាត់ការឈឺចាប់ឆ្អឹងឆ្អែង ឈឺចុកចាប់សាច់ដុំជាដើម។ យើងក៏សង្កេតឃើញផងដែរ ថាមានអ្នកខ្លះយកថ្នាំទាំងនេះទៅចាក់ ដើម្បីបំបាត់ការឈឺចាប់ ដោយមិនបានគិតស្វែងរករោគវិនិច្ឆ័យនៃជំងឺទេ ដូចជា ឈឺត្រង់ណាចាក់ត្រង់នោះ ជួនកាលមានរហូតដល់ចាក់ចូលទៅក្នុងសន្លាក់ទៀតផង។ អ្វីទៅជាផលប៉ះពាល់នៃការប្រើប្រាស់ថ្នាំ កូរទីកូអ៊ីត ឬក៏ ស្តេរយ មិនបានត្រឹមត្រូវ? ១) ធ្វើឲ្យមានការប្រែប្រួលអរម៉ូន កូរទីកូអ៊ីត ឬក៏ ស្តេរយ ធម្មជាតិនៅក្នុងខ្លួន៖ នៅពេលដែលយើងកំពុងប្រើប្រាស់ថ្នាំ ដែលបានរៀបរាប់ខាងលើក្នុងរយៈពេលយូរ និងកម្រិតដូសខ្ពស់មិនបានត្រឹមត្រូវ ពេលនោះអ្នកជំងឺលេចចេញនូវរោគសញ្ញាដូចជា ហើមមុខ ធាត់ក្បាលពោះប៉ុន្តែអវយវៈដៃជើងតូចៗ ស្បែកឡើងផុយងាយជាំ រលាត់ (សូមមើលរូបភាព)។ នៅពេលអ្នកជំងឺឈប់ប្រើប្រាស់ថ្នាំទាំងនោះ ពេលនោះអរម៉ូនធម្មជាតិនៅក្នុងខ្លួនយើងមានការថយចុះ ឬក៏មិនផលិត ពេលនោះពួកគាត់លេចចេញរោគសញ្ញាដូចជា អស់កម្លាំង ហេវហត់ ល្ហិតល្ហៃ ជាពិសេសនៅពេលថ្ងៃរសៀលចាប់ពីម៉ោង ៤ សម្ពាធឈាមគាត់ចុះ ហើយជួនកាលសម្ពាធឈាមចុះរហូតដល់មានគ្រោះថ្នាក់ទៀតផង។ ២) កើតជំងឺទឹកនោមផ្អែម៖ កាលណាយើងប្រើប្រាស់ថ្នាំប្រភេទ Corticoid ឬក៏ Steroids អ្នកជំងឺពេលនោះ គាត់មានអាការៈឃ្លាន ទទួលទានហូបឆ្ងាញ់ ទទួលទានបាន ជាហេតុធ្វើឲ្យគាត់ចេញជំងឺ ទឹកនោមផ្អែម។ ៣) កើតជំងឺពុកឆ្អឹង៖ ថ្នាំប្រភេទ កូរទីកូអ៊ីត ឬក៏ ស្តេរយ ពេលដែលយើងប្រើប្រាស់រយៈពេលយូរ វាអាចធ្វើឲ្យកំហាប់ឆ្អឹងថយចុះ ពេលនោះអ្នកជំងឺប្រឈមមុខនឹងការបាក់ឆ្អឹងខ្នង បាក់ឆ្អឹងត្រគាក ។ល។ ៤) កើតជំងឺលើសឈាម៖ នៅពេលដែលយើងទទួលទានថ្នាំ កូរទីកូអ៊ីត ឬក៏ ស្តេរយ ក្នុងកម្រិតមួយខ្ពស់ វាធ្វើឲ្យយើងចាលជាតិទឹក និងជាតិសូដ្យូមនៅក្នុងខ្លួន ពេលនោះសម្ពាធឈាមយើងកើនឡើង។ ៥) ធ្វើឲ្យប្រព័ន្ធភាពស៊ាំក្នុងខ្លួនថយចុះ៖ អ្នកពិសារថ្នាំ កូរទីកូអ៊ីត ឬក៏ ស្តេរយ ក្នុងរយៈពេលយូរ ពេលនោះប្រព័ន្ធភាពស៊ាំក្នុងខ្លួនថយចុះ។ ពួកគាត់អាចប្រឈមមុខនឹងការកើតជំងឺផ្សិត (ស្រែងលើស្បែក) ផ្សិតអណ្តាត រលាកផ្លោកនោម រលាកតម្រងនោម។ល។ ករណីដែលគេយកថ្នាំទាំងនេះ ទៅចាក់ចូលក្នុងសន្លាក់នេះមិនបានត្រឹមត្រូវ វាអាចធ្វើឲ្យមានខ្ទុះនៅក្នុងសន្លាក់។ ផលវិបាកដែលបានរៀបរាប់ខាងលើជាផលវិបាក ដែលយើងជួបប្រទះញឹកញាប់ ប៉ុន្តែលើសពីនោះទៅទៀតក៏អាចមានផលលំបាកមួយចំនួនទៀតផងដែរ ក្នុងករណីដែលយើងប្រើប្រាស់ថ្នាំទាំងនោះមិនបានត្រឹមត្រូវ ឧទាហរណ៍ដូចជា រលាកក្រពះ ដំបៅក្រពះជាដើម។ ប៉ុន្តែទោះបីជាយ៉ាងណាគេសង្កេតឃើញថា ថ្នាំដែលអាចឲ្យមានផលប៉ះពាល់ច្រើនគឺ ថ្នាំប្រភេទគ្រាប់និងចាក់ ដោយឡែកថ្នាំដែលបាញ់តាមម៉ាត់ ឬថ្នាំដែលលាបលើស្បែកមិនសូវមានផលប៉ះពាល់ទេ។ សរុបជារួមមក ដូចដែរយើងបានដឹងស្រាប់ហើយថា ថ្នាំជាអាវុធមុខពីរ ហេតុដូចនេះយើងគួរគប្បីប្រឹក្សាជាមួយគ្រូពេទ្យឲ្យបានត្រឹមត្រូវ មុនទទួលទានថ្នាំប្រភេទ កូរទីកូអ៊ីត ឬក៏ ស្តេរយ ដោយពិសា ក្នុងកម្រិតដូសត្រឹមត្រូវ រយៈពេលត្រឹមត្រូវ ហើយជៀសវាងទទួលទានថ្នាំជាឱសថបុរាណក្តី ជាថ្នាំសូនដើម្បីឲ្យបាយបាន បំបាត់ការឈឺចុកចាប់ឆ្អឹងឆ្អែងក្តី ដែលមិនមានប្រភពច្បាស់លាស់។ ប្រសិនណាបងប្អូនបានកំពុងនិងប្រើប្រភេទថ្នាំទាំងនេះ ហើយលេចចេញនូវរោគសញ្ញាដូចបានរៀបរាប់ខាងលើ សូមប្រញាប់មកជួបជាមួយវេជ្ជបណ្ឌិតជំនាញនៅមន្ទីរពេទ្យកាល់ម៉ែត ដើម្បីជៀសវាងនូវផលវិបាកទាំងនេះ៕ | 2021-03-10T18:00:00+07:00 | kampucheathmey.com | https://www.kampucheathmey.com/health/78183 |
3ca40b7c-cc99-446f-8a6d-7104b3fa785b | តើការពាក់ម៉ាសនិងរក្សាគម្លាត អាចការពារបានប៉ុន្មានភាគរយ? | ក្នុងកាលៈទេសៈនៃហានិភ័យពីការឆ្លងនៅក្នុងសហគមន៍ កាន់តែកើនឡើងជារៀងរាល់ថ្ងៃ ការចូលរួមថែរក្សាសុវត្ថិភាពខ្លួនឯង និងមនុស្សជុំវិញជារឿងចាំបាច់ដែលគ្រប់គ្នាអាចធ្វើបាន។ ការរក្សាគម្លាតដោយចៀសវាងការជួបជុំ និងការរក្សាអនាម័យផ្ទាល់ខ្លួនឱ្យបានជាប់លាប់រួមមាន ពាក់ម៉ាស សម្អាតដៃ គឺជារឿងត្រឹមត្រូវដែលមិនអាចធ្វេសប្រហែស។ បើទោះបីជាយើងមិនខ្វល់ ឬមិនបារម្ភពីសុវត្ថិភាពផ្ទាល់ខ្លួនក៏ដោយ ក៏គ្រប់គ្នាមានកាតព្វកិច្ចមួយទៀត ក្នុងការការពារមនុស្សដែលយើងស្រឡាញ់ និងចៀសវាងការចម្លងទៅអ្នកដទៃផងដែរ។ ហេតុអ្វីបានជាចាំបាច់ត្រូវពាក់ម៉ាស និងត្រូវរក្សាគម្លាត? តើវាអាចការពារការចម្លងបានពិតមែន ឬយ៉ាងណា? យោងតាមការចុះផ្សាយពី សេវាសុខភាពជាតិរបស់អង់គ្លេស NHS បានឱ្យដឹងថា ការពាក់ម៉ាស និងការរក្សាគម្លាតអាចជួយបន្ថយអត្រាឆ្លងដូចខាងក្រោម៖ អ្នកជំងឺមិនពាក់ម៉ាស ឯអ្នកជាក៏មិនពាក់ ហើយមិនរក្សាគម្លាតថែមទៀត ហានិភ័យនៃការចម្លងពីវីរុសមានរហូតដល់ ៩០% អ្នកជំងឺមិនពាក់ម៉ាស តែអ្នកជាពាក់ ប៉ុន្តែមិនរក្សាគម្លាតនោះទេ ដូច្នេះហានិភ័យនៃការចម្លងមានដល់ ៣០% អ្នកជំងឺពាក់ម៉ាស តែអ្នកជាមិនពាក់ម៉ាស រីឯគម្លាតមិនរក្សាឱ្យឆ្ងាយពីគ្នា ហានិភ័យនៃការឆ្លងមាន ៥% អ្នកជំងឺពាក់ម៉ាស អ្នកជាក៏ពាក់ម៉ាស ប៉ុន្តែមិនរក្សាគម្លាត អត្រាឆ្លងមាន ១.៥% ពាក់ម៉ាសទាំងអ្នកជានិងអ្នកឈឺ ហើយរក្សាគម្លាត ១.៥ ម៉ែត្រ អត្រាឆ្លងគឺ ០% ចាប់ពីពេលនេះទៅ សូមបង្ហាញពីទំនួលខុសត្រូវរបស់យើង ដោយដាក់សុវត្ថិភាពរបស់អ្នកដទៃឱ្យនៅខ្ពស់ជាងហេតុផលផ្ទាល់ខ្លួន តាមរយៈការពាក់ម៉ាស រក្សាគម្លាត ចៀសវាងការជួបជុំ និងលាងសម្អាតដៃឱ្យបានជាប្រចាំ! ចុចអាន៖ ចុចអាន៖ | 2021-03-10T17:54:00+07:00 | kampucheathmey.com | https://www.kampucheathmey.com/health/78165 |
50eabab5-d069-4f40-b7d6-182c504c2a9e | រដ្ឋមន្ដ្រីក្រសួងទេសចរណ៍ ណែនាំបន្ថែមដល់ ថ្នាក់ដឹកនាំ និងមន្ត្រីពីវិធានការ បន្ទាន់ ទប់ស្កាត់ការចម្លង ជំងឺកូវីដ-១៩ | ភ្នំពេញ ៖ តាមបទបញ្ជាណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងស្របតាមវិធានការណែនាំ នានារបស់ក្រសួងសុខាភិបាល លោក ថោង ខុន រដ្ឋមន្ត្រីក្រសួងទេសចរណ៍ បានចេញសេចក្ដីណែនាំបន្ថែមដល់ ថ្នាក់ដឹកនាំ និងមន្រ្តីរាជការនៃក្រសួងទេសចរណ៍ ព្រមទាំងភ្ញៀវជាតិ-អន្តរជាតិទាំងអស់ដែលចេញ-ចូលទីស្ដីការក្រសួងទេសចរណ៍ អំពីការអនុវត្តវិធានការចាំបាច់មួយចំនួនក្នុងការបង្ការ និងទប់ស្កាត់ការចម្លងជំងឺកូវីដ-១៩។ ក្នុងសេចក្ដីណែនាំរបស់ក្រសួងទេសចរណ៍ កាលពីថ្ងៃទី៩ ខែមីនា ឆ្នាំ២០២១ លោក ថោង ខុន បានឲ្យដឹងថា ថ្នាក់ដឹកនាំ និងមន្រ្តីរាជការនៃក្រសួងទេសចរណ៍ ព្រមទាំងភ្ញៀវជាតិ-អន្តរជាតិទាំងអស់ ដែលចេញ-ចូលមកបំពេញការងារ ក៏ដូចជាមានភារកិច្ចមកទំនាក់ទំនងការងារនៅទីស្តីការក្រសួងទេសចរណ៍ ត្រូវចូលរួមអនុវត្តនូវវិធានការបន្ទាន់ ដូចខាងក្រោម៖ ទី១-ផ្អាកជាបណ្ដោះអាសន្នរយៈពេលមួយសប្ដាហ៍នូវបេសកកម្ម កិច្ចប្រជុំ សិក្ខាសាលា វគ្គបណ្ដុះបណ្ដាល ឬការជួបជុំទាំងឡាយណា រហូតដល់មានបទបញ្ជាជាថ្មីរបស់រាជរដ្ឋាភិបាល។ អង្គភាពនីមួយៗអាចរៀបចំជំនួសមកវិញតាមប្រព័ន្ធអនឡាញ។ ទី២-អង្គភាពទាំងអស់ត្រូវរក្សាទុកមន្រ្តីយ៉ាងច្រើនបំផុតចំនួន ១០% ប៉ុណ្ណោះ ដែលមានភារកិច្ចចាំបាច់មកធ្វើការនៅទីស្ដីការក្រសួងទេសចរណ៍ ក្រៅពីនោះអនុញ្ញាតឱ្យមន្រ្តីរាជការធ្វើការនៅតាមផ្ទះតាមប្រព័ន្ធអនឡាញ។ ៣៖ ការប្រាស្រ័យទាក់ទងគ្នា គឺអាចធ្វើឡើងតាមប្រព័ន្ធទូរស័ព្ទ និងប្រព័ន្ធអនឡាញ (Online)។ ទី៤-រឹតបន្តឹងសន្តិសុខសណ្ដាប់ធ្នាប់ក្នុងទីស្តីការក្រសួង ដោយត្រូវចេញ ឬចូលតាមច្រកខាងមុខទីស្ដីការក្រសួង និងតម្រូវឱ្យថ្នាក់ដឹកនាំ និងមន្រ្តីរាជការចូលរួមក្នុងការពិនិត្យវាស់កម្ដៅ លាងសម្អាតដៃ និងស្កេន QR CODE ទប់ស្កាត់កូវីដ-១៩ (STOP COVID-19)។ ទី៥-ត្រូវអនុវត្តឱ្យបានម៉ឺងម៉ាត់នូវវិធានការ «៣ការពារ និង ៣កុំ» តាមអនុសាសន៍របស់សម្ដេចតេជោ ហ៊ុន សែន។ ទី៦-ត្រូវអនុវត្តវិធានការគម្លាតសុវត្ថិភាពសង្គម និងគម្លាតសុវត្ថិភាពបុគ្គល និងរក្សាអនាម័យជាប្រចាំ ដោយការពាក់ម៉ាស់ និងការអនុវត្តអនាម័យដៃស្អាតជានិច្ច ដោយត្រូវលាងសម្អាតដៃនឹងសាប៊ូ ទឹកអាល់កុល ឬទឹកជែល។ ទី៧-ត្រូវមានស្មារតីទទួលខុសត្រូវខ្ពស់ ប្រសិនបើសង្ស័យថាមានការប៉ះពាល់អ្នកជំងឺកូវីដ-១៩ ឬមានរោគសញ្ញាសង្ស័យជំងឺកូវីដ-១៩ ឬមានជំងឺផ្ដាសាយដែលសង្ស័យ ត្រូវចូលរួមធ្វើតេស្តវិភាគរកវីរុសកូវីដ-១៩ និងត្រូវដាក់ខ្លួនឱ្យនៅដាច់ដោយឡែកពីគេភ្លាមៗ។ និងទី៨-ត្រូវចូលរួមរាយការណ៍ ឬប្រសិនបើមានសំណួរ សូមហៅទៅលេខទូរស័ព្ទទាន់ហេតុការណ៍ 115៕ | 2021-03-10T17:49:00+07:00 | dap-news.com | https://dap-news.com/national/2021/03/10/125509/ |
a35e00fd-eb7c-4037-a871-cdd06e6c326d | ស្រុកចំនួន២ ត្រូវផ្អាកបណ្តោះអាសន្ន កម្មវិធីអាពាហ៍ពិពាហ៍ និងពិធីជំលៀងផ្សេងៗ ដើម្បីការពារ នៃការរីករាលដាល ជំងឺកូវិដ១៩ ចូលក្នុងសហគមន៍ | យោងតាមរដ្ឋបាល ស្រុកបូទុមសាគរនិងរដ្ឋបាលស្រុកគីរីសាគរ បានបង្ហាញឲ្យដឹងថា ស្រុកចំនួន២ ក្នុងខេត្តកោះកុង គឺ”ស្រុកបូទុមសាគរ.ស្រុកគីរីសាគរ” បានផ្អាកជាបណ្តោះអាសន្ន ក្នុងកម្មវិធីអាពាហ៍ពិពាហ៍ និងពិធីជំលៀងផ្សេងៗ ដើម្បីចូលរួមបង្ការការពារ និងទប់ស្កាត់ការរីករាដាល ជំងឺឆ្លងកូវិដ១៩ ក្នុងព្រឹត្តការណ៍ (២០កុម្ភៈ) ចូលក្នុងសហគមន៍ដោយអនុវត្តន៍ តាមគណៈបញ្ជាការ ឯកភាពខេត្តកោះកុង។ | 2021-03-10T17:44:00+07:00 | dap-news.com | https://dap-news.com/national/2021/03/10/125504/ |
c17d1e87-e067-42ad-9aaf-53a8378a5ac1 | BREAKING: សហរដ្ឋអាមេរិក៖ មនុស្ស ៥.៥ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៧០៤នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៥,៦៨៣នាក់ទៀតបានឆ្លងជំងឺ COVID-19 ខណៈអ្នកជំងឺ ១,៧០៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី១០ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,៨០១,៥០៦ករណី ក្នុងនោះមានអ្នកស្លាប់សរុបចំនួន ៥៤០,៥៧៤នាក់ និងជាសះស្បើយឡើងសរុប ២០,៥៤៩,៦៧៨នាក់។ គួរបញ្ជាក់ថា សហរដ្ឋអាមេរិកក៏នៅតែបន្តសម្រុកចាក់វ៉ាក់សាំងបង្ការជំងឺនេះ ជូនដល់ប្រជាជនរបស់ខ្លួន ដោយគិតត្រឹមថ្ងៃអង្គារសប្តាហ៍នេះ (ពេលវេលានៅវ៉ាស៊ីនតោន) ប្រជាជនអាមេរិក ៩១លាននាក់ហើយ បានទទួលការចាក់វ៉ាក់សាំងបង្ការ COVID-19 ក្នុងនោះ ៦០លាននាក់់ទទួលបានការចាក់ដូសដំបូង និង ៣១លាននាក់ទៀត ទទួលបានពីរដូសរួចរាល់។ អ្នកជំនាញអាមេរិកបានបន្តព្រមានថា ទោះបីជាករណីឆ្លង COVID-19 នារយៈពេលប៉ុន្មានថ្ងៃចុងក្រោយនេះ បានធ្លាក់ចុះគួរឲ្យកត់សម្គាល់មែន ប៉ុន្តែគ្រប់គ្នាគួរតែបន្តការពាក់ម៉ាស់ និងអនុវត្តវិធានការសុវត្ថិភាព ដើម្បីទប់ស្កាត់រលកថ្មីនៃការឆ្លង។ ដោយឡែករដ្ឋបាលលោក ចូ បៃដិន កាលពីដើមសប្តាហ៍នេះ ក៏បានប្រកាសផងដែរថា ពលរដ្ឋអាមេរិកដែលចាក់វ៉ាក់សាំងរួច អាចធ្វើការជួបជុំគ្នាក្នុងទ្រង់ទ្រាយតូច ដោយមិនបាច់ពាក់ម៉ាសក៏បាន ប៉ុន្តែពួកគេមិនគួររៀបចំធ្វើដំណើរ ទៅកាន់ទីណាឡើយ ជាពិសេសកន្លែងដែលមានការរាតត្បាត COVID-19 ធ្ងន់ធ្ងរ៕ | 2021-03-10T17:18:00+07:00 | freshnewsasia.com | https://m.freshnewsasia.com/index.php/en/internationalnews/189295-2021-03-10-03-18-20.html |
4a2d8cac-369c-45ff-88cd-9e0611365838 | សម្តេចហេង សំរិន សូមជនរួមជាតិចូលរួមទប់ស្កាត់ជំងឺកូវីដ-១៩ទាំងអស់គ្នា | ភ្នំពេញ៖ សម្តេចពញាចក្រីហេង សំរិន ប្រធានរដ្ឋសភា នៅថ្ងៃទី១០ខែមីនាឆ្នាំ២០២១នេះបានថ្លែងសារថា ក្នុងនាមជាតំណាងរាស្ត្រ និងជាប្រធានស្ថាប័ននីតិប្បញ្ញត្តិមួយ ខ្ញុំមានការព្រួយបារម្ភជាខ្លាំងចំពោះសុខុមាលភាពប្រជាពលរដ្ឋ ខណៈដែលជំងឺកូវីដ-១៩ កំពុងរាតត្បាតក្នុងសហគមន៍នាពេលនេះ។ ខ្ញុំបានតាមដានពីការវិវឌ្ឍនៃស្ថានការណ៍ជំងឺនេះដោយយកចិត្តទុកដាក់បំផុត ហើយបានសង្កេតឃើញថា បើទោះបីចំនួនអ្នកវិជ្ជមានដែលរកឃើញស្ថិតនៅក្នុងអត្រាខ្ពស់ក៏ដោយ តែសូមវាយតម្លៃខ្ពស់ ចំពោះកិច្ចខិតខំប្រែងប្រែងរបស់រាជរដ្ឋាភិបាល ក្រសួងនិងស្ថាប័នពាក់ព័ន្ធ ពិសេសក្រសួងសុខាភិបាល អាជ្ញាធរដែនដី ដែលបានដាក់ចេញវិធានការទាន់ពេលវេលា ក្នុងការគ្រប់គ្រងនិងដោះស្រាយស្ថានការណ៍ប្រកបដោយប្រសិទ្ធភាពខ្ពស់ និងទាន់ពេលវេលាដោយមិនគិតថ្ងៃយប់នោះឡើយ។ ខ្ញុំសូមជម្រាបថា រដ្ឋសភាទើបតែបានអនុម័តសេចក្តីព្រាងច្បាប់ស្តីពីវិធានការទប់ស្កាត់ ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត កាលពីថ្ងៃទី៥មីនា កន្លងទៅនេះ ហើយសង្ឃឹមថា សេចក្តីព្រាងច្បាប់នេះត្រូវឆ្លងព្រឹទ្ធសភាក្នុងពេលឆាប់ៗនេះ ដើម្បីរាជរដ្ឋាភិបាលយកទៅអនុវត្តជាឯកសារគតិយុត្តនៅក្នុងការឆ្លើយតប ទប់ស្កាត់ការពារសុខុមាលភាពប្រជាពលរដ្ឋកាន់តែមានលក្ខណៈធំទូលំទូលាយ គ្រប់ជ្រុងជ្រោយថែមទៀត។ សេចក្តីព្រាងច្បាប់នេះ បានផ្តល់លទ្ធភាព បង្កើតបានជាមូលដ្ឋានមួយដ៏សំខាន់ ដើម្បីបង្កើនភាពជាម្ចាស់ការ ត្រៀមលក្ខណៈទុកជាមុន ក្នុងការប្រយុទ្ធទប់ស្កាត់ឱ្យកាន់តែមានប្រសិទ្ធភាពខ្ពស់នូវការឆ្លងរាលដាលនៃជំងឺផ្សេងផ្សេងៗទៀត មិនថាតែកូវីដ-១៩ នោះផងទេ។ ជាថ្មីម្តងទៀត ខ្ញុំសូមអំពាវនាវដល់ប្រជាពលរដ្ឋទូទាំងប្រទេសមេត្តាគោរពនិងប្រកាន់ឱ្យបានខ្ជាប់ខ្ជួន និងហ្មត់ចត់នូវរាល់វិធាន ដែលក្រសួងសុខាភិបាលបានដាក់ចេញ។ ការការពារនិងទប់ស្កាត់ការរីករាលដាលជំងឺដ៏កាចសាហាវនេះ គឺត្រូវការជាចាំបាច់នូវការចូលរួមរបស់យើងគ្រប់ៗគ្នា។ ពេលនេះជាពេលដ៏សំខាន់ណាស់ ដែលយើងត្រូវការពារខ្លួនយើង គ្រួសារនិងសហគមន៍យើងកុំឱ្យឆ្លងកូវីដ-១៩៕ រក្សាសិទ្ធិដោយ៖បញ្ញាស័ក្តិ | 2021-03-10T16:04:35+07:00 | cen.com.kh | https://cen.com.kh/archives/306544.html |
11b98dfc-0b8f-468d-b1cf-60f01b207d99 | កម្ពុជា មានអ្នកឆ្លងជំងឺកូវីដ១៩ថ្មីចំនួន ៦៤នាក់ ជាករណីសហគមន៍២០កុម្ភៈទាំងអស់ និងអ្នកជាសះស្បើយ ១១នាក់ | សូមបញ្ជាក់ថា គិតត្រឹមព្រឹក ថ្ងៃ១០ មីនា នេះមានអ្នកឆ្លងសរុបចំនួន ១១២៤នាក់ អ្នកជាសះស្បើយចំនួន៥១៧ នាក់ និងអ្នកកំពុងព្យាបាលចំនួន ៤៩៣នាក់ ៕ | 2021-03-10T15:35:00+07:00 | dap-news.com | https://dap-news.com/national/2021/03/10/125465/ |
1f606049-3cb4-4cfe-b79f-f9bcf77af538 | ត្រឹម ២៤ ចុងក្រោយរកឃើញអ្នកឆ្លងច្រើនបំផុត ៦៤ នាក់ទៀត | គិតត្រឹមម៉ោង ៧ ០០ នាទីព្រឹកថ្ងៃ ១០ មីនា ២០២១ មានការរកឃើញអ្នកឆ្លងថ្មីរហូតដល់ ៦៤ នាក់។ អ្នកឆ្លងថ្មី ៦៤ នាក់ ជាការរកឃើញច្រើនបំផុតមិនធ្លាប់មាន។ សង្កាត់អូឡាំពិក ស្ថិតតំបន់ចំនួន ៤ មាននៅស្រុកល្វាឯម ស្រុកកោះធំខេត្តកណ្តាល និងស្រុកពាមរក៍ ស្ថិតនៅក្នុងខេត្តព្រៃវែង ដែលរកឃើញករណីផ្ទុះកូវិដច្រើនជាងគេ៕ | 2021-03-10T15:27:00+07:00 | kampucheathmey.com | https://www.kampucheathmey.com/local-news/77974 |
6652a975-13f9-4d1a-b276-815dfd2262bd | ការព្យាបាលតម្រងកែវភ្នែកស្រអាប់ ដោយកាំរស្មី (YAG-Capsulotomy) | ជំងឺភ្នែកឡើងបាយ គឺជាជំងឺដែលកែវភ្នែកភ្លឺថ្លាពីធម្មជាតិរបស់អ្នកប្រែជាស្រអាប់ស ធ្វើឲ្យគំហើញរបស់អ្នកធ្លាក់ចុះស្រវាំងបន្ដិចម្ដងៗ។ ជំងឺភ្នែកឡើងបាយអាចព្យាបាលជាសះស្បើយ តាមរយៈការវះកាត់ និងការប្រើម៉ាស៊ីន Phacoemulsification បូមយកកែវភ្នែកដែលស្រអាប់ចេញ ដោយរក្សាទុកនូវស្រទាប់តម្រងកែវធម្មជាតិរបស់អ្នកជំងឺ ដើម្បីដាក់កែវសិប្បនិម្មិតថ្លាចូលក្នុងតម្រងកែវនេះវិញ។ ក្រោយការវះកាត់ភ្នែកឡើងបាយអ្នកជំងឺអាចមើលឃើញច្បាស់ឡើងវិញ។ តាមការសិក្សាស្រាវជ្រាវនៅលើពិភពលោកក្នុងរយៈពេល ពី២ ទៅ ៥ឆ្នាំ អ្នកដែលបានបកបាយភ្នែករួចហើយអាចមានបញ្ហាស្រទាប់តម្រងកែវធម្មជាតិឡើងស្រអាប់ ដោយធ្វើឲ្យអ្នកមានអារម្មណ៍ថា ដូចមានបាយភ្នែកម្ដងទៀត។ អាការ:ទាំងនោះរួមមានដូចខាងក្រោម៖ -ស្រវាំងភ្នែកជាងមុនបន្តិចម្ដងៗលក្ខណ:ស្រដៀងនឹងមុនពេលបកបាយ -ចាញ់ពន្លឺថ្ងៃ -មើលឃើញចំណាំងផ្លាតពន្លឺខុសធម្មតា -អាចហៀរទឹកភ្នែកពេលត្រូវពន្លឺខ្លាំង ក្នុងករណីមានរោគសញ្ញាដូចខាងលើ សូមមកពិនិត្យ និងពិគ្រោះជាមួយវេជ្ជបណ្ឌិតឯកទេសចក្ខុរោគ ដើម្បីទទួលការព្យាបាលដោយការបាញ់កាំរស្មីឡេស័រលាងទម្លុះស្រទាប់កែវដែលឡើងស្រអាប់នេះដោយបច្ចេកទេស YAG-Capsulotomy ដើម្បីឲ្យអ្នកជំងឺអាចមើលឃើញច្បាស់ឡើងវិញ។ បច្ចេកទេសនេះជាការព្យាបាលដែលមិនមានការឈឺចាប់ មានប្រសិទ្ធិភាព និងសុវត្ថិភាពខ្ពស់ ដោយមានផលប៉ះពាល់តិចតួចបំផុត។ ការព្យាបាលចំណាយពេលត្រឹមតែ ៥ ទៅ ១០នាទី ដោយមិនចាំបាច់មានការវះកាត់ម្តងទៀតនោះទេ។ សូមទំនាក់ទំនងសួរព័ត៌មាន និងប្រឹក្សាយោបល់បន្ថែមចំពោះការពិនិត្យ និងព្យាបាលបញ្ហាស្រទាប់តម្រងកែវស្រអាប់នេះជាមួយវេជ្ជបណ្ឌិតឯកទេសចក្ខុរោគនៅមន្ទីរពេទ្យកាល់ម៉ែត៕ | 2021-03-10T15:21:00+07:00 | kampucheathmey.com | https://www.kampucheathmey.com/health/78034 |
7ca5af8d-b168-42ea-b3eb-0e8c3e352a6e | TOP NEWS: ក្រសួងសុខាភិបាលរកឃើញអ្នកឆ្លងកូវីដ១៩ ក្នុងសហគមន៍ចំនួន ៦៤នាក់ថែមទៀត ខណៈអ្នកជំងឺ១១នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១០ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ ក្នុងសហគមន៍ចំនួន៦៤នាក់ថែមទៀត ខណៈអ្នកជំងឺ១១នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ក្រសួងបានឲ្យដឹងថា ក្នុងចំណោមអ្នកជំងឺទាំង៦៤នាក់ មានជនជាតិខ្មែរ ៣៩នាក់, ជនជាតិចិនចំនួន២៣នាក់ និងជនជាតិវៀតណាម២នាក់ ដែលអ្នកជំងឺទាំងនោះត្រូវបានរកឃើញនៅរាជធានីភ្នំពេញ, ខេត្តកណ្តាល, ខេត្តព្រះសីហនុ, ខេត្តសៀមរាប និងខេត្តព្រៃវែង។ ចំណែកអ្នកជាសះស្បើយទាំង១១នាក់វិញ គឺជាជនជាតិចិន វៀតណាម និងខ្មែរ ដែលឆ្លងក្នុង «ព្រឹត្តិការណ៍សហគមន៍២០កុម្ភៈ» ត្រូវបានអនុញ្ញាតឲ្យចេញពីមន្ទីរពេទ្យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១០ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ សរុបចំនួន ១១២៤នាក់ ក្នុងនោះជាសះស្បើយចំនួន ៥៤៩នាក់ និងអ្នកកំពុងសម្រាកព្យាបាលចំនួន ៥៧៤នាក់៕ | 2021-03-10T14:37:00+07:00 | freshnewsasia.com | https://m.freshnewsasia.com/index.php/en/localnews/189283-2021-03-10-00-37-12.html |
fa968675-499e-423f-a708-0d35c0bdd3e7 | សម្តេចពិជ័យសេនា ទៀ បាញ់ : ការចាក់វ៉ាក់សាំងបង្ការជំងឺកូវីដ១៩ ដល់កងទ័ពគឺដំណើរការដោយរលូន | ភ្នំពេញ ៖ សម្ដេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានមានប្រសាសន៍ប្រាប់ CEN នៅព្រឹកថ្ងៃទី១០ ខែមីនា នេះថា ដំណើរការចាក់វ៉ាក់សាំងការពារជំងឺកូវីដ១៩ ដល់កងទ័ព គិតចាប់ពីថ្ងៃទី១០ ខែកុម្ភៈ រហូតដល់ថ្ងៃទី១០ ខែមីនា ឆ្នាំ២០២១ នេះ បានប្រព្រឹត្តទៅដោយរលូន មិនមានបញ្ហាអ្វីកើតមានឡើងនោះទេ។ សម្ដេចពិជ័យសេនា ទៀ បាញ់ បានបញ្ជាក់ថា “យើងទទួលបានជោគជ័យគ្រប់ទីកន្លែងទាំងអស់ ហើយឥឡូវនេះវិលមកដល់ជុំទី២ បានន័យថា គឺត្រូវចាក់នូវម្ជុលទី២ ជាបន្តបន្ទាប់ ព្រោះធម្មតាវ៉ាក់សាំងនេះ បើសិនជាចាក់ម្ជុលទី២ហើយ គឺវាបានផ្តល់នូវភាពកក់ក្តៅច្រើនចំពោះបុគ្គលទាំងនោះ ដែលបានចាក់ហើយ”។ ប្រមុខការពារជាតិបានបញ្ជាក់ទៀតថា ការចាក់វ៉ាក់សាំងការពារជំងឺកូវីដ១៩ លើកទី១ ដល់កងទ័ព គឺបានជិត ១សែននាក់ និងអ្នកដែលនៅសេសសល់ គឺនៅបន្តចាក់ជាបន្តទៀតឲ្យបានគ្រប់គ្នាចំពោះកងកម្លាំងប្រដាប់អាវុធទាំងអស់ ដែលទទួលបានការអនុញ្ញាតឲ្យចាក់វ៉ាក់សាំងបង្ការជំងឺកូវីដ១៩ សម្តេចតេជោ ហ៊ុន សែន នាយករដ្ឋមន្ត្រី។ ដោយសម្តេចបានបញ្ជាក់យយ៉ាងដូច្នេះថា “ម្ជុលទី១ គឺយើងចាក់បានច្រើននាក់ហើយ ជិត ១សែននាក់ហើយ ដូច្នេះនៅសល់ខ្លះទៀត ដែលយើងត្រូវបន្តចាក់ទៀត និយាយរួមគឺត្រូវចាក់ឲ្យអស់នៅកងកម្លាំងប្រដាប់អាវុធ ដែលទទួលបានការអនុញ្ញាតឲ្យចាក់ពីសម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា”។ យោងតាមរបាយការណ៍របស់ក្រសួងការពារជាតិ បានឲ្យដឹងថា គិតចាប់ពីថ្ងៃទី១០ ខែកុម្ភៈ រហូតដល់ថ្ងៃទី០៩ ខែមីនា ឆ្នាំ២០២១ ក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៊ីណូហ្វាម (Sinopharm) របស់សាធារណរដ្ឋប្រជាមានិតចិនលើកទី១ ជូនកងកម្លាំងកើនដល់ចំនួនសរុប ៩៨,៥២០នាក់ ខណៈចាក់លើកទី២ បានចំនួន ៣០,៣៦៦នាក់៕ រក្សាសិទ្ធិដោយៈ ចេស្តារ | 2021-03-10T12:15:57+07:00 | cen.com.kh | https://cen.com.kh/archives/306419.html |
2a51bec6-c069-4668-8357-d946a8868ea7 | អាជ្ញាធរ សម្រេចបិទភូមិវាលធំ ឃុំពាមឧកញ៉ាអុង ដែលកំពុងមានជំងឺកូវីដ-១៩ | កណ្តាល ៖ លោកវរសេនីយ៍ឯក ហេង សុផល អធិការនគរបាលស្រុកល្វាឯម នៅព្រឹកថ្ងៃទី១០ ខែមីនា ឆ្នាំ២០២១ នេះ បានដឹកនាំកម្លាំង ចុះបិទភូមិវាលធំ ឃុំពាមឧកញ៉ាអុង ស្រុកល្វាឯម ខេត្តកណ្តាល ជាបណ្តោះអាសន្ន ដែលមានខ្នងផ្ទះចំនួន៣០០គ្រួសារ ។ ការសម្រេចបិទភូមិវាលធំ ជាបណ្តោះអាសន្ននេះ គឺ ដោយសារមាន ជំងឺកូវីដ-១៩ ដោយសមត្ថកិច្ចបានធ្វើការហ៊ុមព័ទ្ធប្រជាពលរដ្ឋ មិនឲ្យចេញក្រៅ និងឲ្យខាងគ្រូពេទ្យធ្វើការយកសំណាកពួកគាត់ទាំងអស់គ្នា ។ យោងតាម Facebook ផ្លូវការរបស់អធិការដ្ឋាននគរបាលស្រុកល្វាឯម បានឲ្យដឹងថា ការសម្រេចបិទភូមិវាលធំ ជាបណ្តោះអាសន្ននេះ គឺ អនុវត្តតាមការបញ្ជាដឹកនាំពីលោក កន សុខកាយ អភិបាលស្រុកល្វាឯម និង ជាប្រធានគណៈកម្មាធិការ គ្រប់គ្រងជំងឺកូវីដ-១៩ស្រុកល្វាឯម ។ ដោយឡែក នៅថ្ងៃទី១០ ខែមីនា ឆ្នាំ២០២១ ក្រសួងសុខាភិបាល ប្រកាសដែរថា បានរកឃើញអ្នកឆ្លងជំងឺកូវីដ-១៩ ថ្មី ចំនួន៦៤នាក់បន្ថែមទៀត ពាក់ព័ន្ធព្រឹត្តិការណ៍សហគមន៍២០កុម្ភៈ និង ព្យាបាលជាសះស្បើយចំនួន១១នាក់ ៕ រក្សាសិទ្ធិដោយ៖ សារឿន | 2021-03-10T12:06:02+07:00 | cen.com.kh | https://cen.com.kh/archives/306397.html |
37c41b26-8101-4e5f-8acb-00a2f6884141 | អាជ្ញាធរខេត្តស្វាយរៀងចុះពិនិត្យវត្តក្នុងក្រុងស្វាយរៀង សម្រាប់ត្រៀមរៀបចំធ្វើឈាបនដ្ឋាន សម្រាប់បូជាអ្នកជំងឺកូវីដ១៩ ទទួលមរណភាព | ស្វាយរៀង ៖ អនុវត្តតាមប្រសាសន៍ណែនាំដ៏ខ្ពង់ខ្ពស់របស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា នាថ្ងៃអង្គារ ទី៩ ខែកុម្ភៈ ឆ្នាំ២០២១ ឯកឧត្តម ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងជំងឺកូវីដ១៩ខេត្ត បានចាត់ឱ្យឯកឧត្ដម តូច ប៉ូលីវ៉ា អភិបាលរងខេត្ត និងជាអនុប្រធានគណៈកម្មការប្រយុទ្ធប្រឆាំងជំងឺកូវីដ១៩ខេត្ត ដឹកនាំក្រុមការងារ និងកម្លាំងជំនាញ ចុះពិនិត្យ លក្ខណៈសម្បត្តិ ពិនិត្យទីតាំងតាមវត្តនានាក្នុងក្រុងស្វាយរៀង សម្រាប់ត្រៀមរៀបចំធ្វើឈាបនដ្ឋាន ក្នុងករណីដែលមានអ្នកជំងឺកូវីដ១៩ ទទួលមរណភាព កំឡុងពេលសម្រាកព្យាបាលក្នុងខេត្ត ក្រុមការងារបានពិនិត្យឃើញទីតាំងវត្តកោះជុំ ដែលមានទីធ្លាធំទូលាយ និងនៅឆ្ងាយពីទីប្រជុំជន អាចរៀបចំធ្វើឈាបនដ្ឋានសម្រាប់ត្រៀមបំរុងទុកបាន ។ ទន្ទឹមនោះ និងរៀបចំក្រុមជាងសាងសង់ និងអ្នកជំនាញធ្វើប្លង់បច្ចេកទេសឡបូជាអោយបានឆាប់ៗខាងមុខនេះផងដែរ។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រី បានបញ្ជាក់ឲ្យអភិបាលរាជធានីភ្នំពេញ រៀបចំកន្លែងឈាបនដ្ឋានបូជាសព ប្រសិនបើមានករណីស្លាប់ដោយសារកូវីដ–១៩ ។ សម្ដេចតេជោ បញ្ជាក់ថា ការបូជានេះ មិនមែនប្រទេសកម្ពុជាគ្មានដីសម្រាប់បញ្ចុះទេ ពោលគឺដើម្បីបានធាតុជូនដល់សាច់ញាតិរបស់ជនរងគ្រោះយកទៅធ្វើបុណ្យតាមប្រពៃណីសាសនា របស់គេតែប៉ុណ្ណោះ។ យោងតាមអនុសាសន៍របស់សម្តេចតេជោ ហ៊ុន សែន តាមរយៈប្រព័ន្ធអេឡិចត្រូនិច នៅថ្ងៃទី៩ ខែមីនា ឆ្នាំ២០២១នេះ សម្តេចតេជោ ហ៊ុន សែន បានប្រសាសន៍ថា ក្រោយពីសម្តេចមានការពិភាក្សាយ៉ាងម៉ត់ចត់រួចជាមួយរដ្ឋមន្ត្រីក្រសួងសុខាភិបាល ឯកឧត្តម ម៉ម ប៊ុនហេង រួចហើយនោះ សម្តេច បានសម្រេច ត្រូវតែបូជាចំពោះជនរងគ្រោះ ដែលបានបាត់បង់ជីវិត ដោយសារករណីមេរោគកូវីដ–១៩នេះ បើទោះបីជាទំនៀមទម្លាប់ជនជាតិខ្លះ មិនអាចធ្វើការបូជាក៏ដោយនោះ។ សម្តេចតេជោ ហ៊ុន សែន នាយករដុ្ឋមន្ត្រី ក៏បានបញ្ជាឲ្យអភិបាលរាជធានី-ខេត្តទាំងអស់ ត្រៀមកន្លែងដ៏សមស្របមួយ ដើម្បីធ្វើបច្ឆាសម្រាប់បូជាសព ជនរងគ្រោះ ដែលបានស្លាប់ហើយបច្ឆានោះ ក៏អនុញ្ញាតឲ្យរៀបចំបូជាប្រជាពលរដ្ឋធម្មតា បានផងដែរ។ សម្តេចតេជោ ហ៊ុន សែន បានបញ្ជាក់ផងដែរថា បើទោះបីប្រទេសកម្ពុជា នាពេលបច្ចុប្បន្ននេះពុំទាន់មានករណីស្លាប់ដោយសារមេរោគកូវីដ–១៩ក្តី ប៉ុន្តែវាការត្រៀមមួយសម្រាប់ផ្តល់ភាពងាយស្រួលកុំឲ្យបាត់នូវម្ចាស់ការ នាពេលដែលករណីនេះ បានកើតឡើង ។ សម្តេច ក៏បានស្នើឲ្យភាគីពាក់ព័ន្ធទាំងអស់ ជាពិសេសក្រសួងសុខាភិបាល និងក្រសួងយុត្តិធម៌ក៏ត្រូវតាក់តែងអនុក្រឹត្យដោយលម្អិតមួយទាក់ទងនឹងអ្នកជំងឺកូវីដ–១៩នេះផងដែរ។ សូមបញ្ជាក់ថា គិតត្រឹម ថ្ងៃទី ១០ ខែមីនា ឆ្នាំ២០២១ ប្រទេសកម្ពុជា ពុំមានករណីស្លាប់ ដោយសារមេរោគកូវីដ១៩-នេះឡើយ៕ រក្សាសិទ្ធិដោយ៖បញ្ញាស័ក្តិ | 2021-03-10T11:38:59+07:00 | cen.com.kh | https://cen.com.kh/archives/306367.html |
faa4d4f7-dc91-4f20-920e-96c61f927c21 | ស្ថានភាពជំងឺកូវីដ១៩នៅពេលនេះ ជះឥទ្ធិពលដល់ផ្លូវចិត្តពលរដ្ឋខ្មែរមួយចំនួនកាន់តែធ្ងន់ធ្ងរ | បើតាមអ្នកជំនាញផ្លូវចិត្ត ប្រជាពលរដ្ឋខ្មែរចំនួន៨២% បាននិងកំពុងកើតមានជំងឺផ្លូវចិត្តទៅតាមអាការៈជំងឺជាក់ស្តែងរបស់ខ្លួនចាប់តាំងពីមេរោគកូវីដ១៩ បានកើតឡើងនៅកម្ពុជាកាលពីដើមឆ្នាំ២០២០កន្លងមក ។ បើតាមលោកវេជ្ជបណ្ឌិត គួច ម៉េងលី ជំងឺផ្លូវចិត្តបានកើតលើពលរដ្ឋខ្មែរមួយចំនួនដែលឆ្លងកាត់របបប៉ុលពតយូរមកហើយ ហើយខ្លះក៍កើតនៅក្នុងរយៈពេលប៉ុន្មានឆ្នាំចុងក្រោយនេះ ។ ជំងឺធុញថប់អារម្មណ៍(Stress) និងជំងឺផ្លូវចិត្តបានកើតលើមនុស្សដែលកំពុងរស់នៅក្នុងស្ថានភាពជាក់ស្តែងរៀងៗខ្លួន ដូចជាកត្តានៃភាពក្រីក្រ ការជំពាក់បំណុល វិបត្តិគ្រួសារ កត្តាស្ថានភាពសង្គមដូចករណីកកស្ទះចរាចរណ៍ក្នុងរាជធានីភ្នំពេញ និយាយដោយឡែកជាដើម..។ ងាកមកវិបត្តិនៃមេរោគកូវីដ១៩នេះវិញ ប្រជាពលរដ្ឋខ្មែរជាច្រើនរួចមកហើយកំពុងប្រឈម និងកើតមានបញ្ហាធុញថប់អារម្មណ៍ និងផ្លូវចិត្ត ចាប់តាំងពីជំងឺដ៍កាចសាហាវនេះចាប់កំណើតនៅក្នុងប្រទេសកម្ពុជា ។ ក្រុមអ្នកតាមដានសង្គមមួយចំនួន បានកត់សម្គាល់ឃើញថា នៅពេលនេះ ប្រជាពលរដ្ឋមួយចំនួនកំពុងធ្លាក់ និងប្រឈមនឹងជំងឺផ្លូវចិត្តធ្ងន់ធ្ងរ ដោយសារតែជំងឺផ្លូវដង្ហើមថ្មីនៅ បាននិងកំពុងរីករាលដាលធ្ងន់ធ្ងរពីមួយថ្ងៃទៅមួយថ្ងៃ ជាក់ស្តែងនៅថ្ងៃនេះរកឃើញអ្នកឆ្លងថ្មូីរហូតដល់៦៤នាក់ ដែលជាតួលេខខ្ពស់បំផុតមិនធ្លាប់មាននៅកម្ពុជា ៕ | 2021-03-10T10:29:33+07:00 | kbnnews.com | https://kbn.news/archives/210817 |
f09fb928-fafd-4827-9223-8baf769767fb | រដ្ឋាភិបាលដាក់ចេញវិធានការទប់ស្កាត់ជំងឺកូវីដ១៩ បន្ថែម ក្រោយពេលមានអ្នកឆ្លងជំងឺនេះកាន់តែច្រើន ឯមន្ត្រីបក្សប្រឆាំងថា វិធានការនេះយឺតពេល | រដ្ឋាភិបាលបានដាក់ចេញវិធានការទប់ស្កាត់ជំងឺកូវីដ១៩ បន្ថែមទៀត ក្រោយពេលអ្នកឆ្លងជំងឺនេះ កាន់តែច្រើនឡើង។ វិធានការទាំងនោះ រួមមានទាំងការស្នើសុំស្ថាប័ននីតិប្បញ្ញត្តិ ឱ្យពន្លឿនអនុម័តិសេចក្ដីព្រាងច្បាប់ទប់ស្កាត់ជំងឺកូវីដ១៩ (Covid-19) ជាដើម។ ប៉ុន្តែមន្ត្រីបក្សប្រឆាំងថា វិធានការនេះ យឺតពេល និង មានចេតនា ដាក់បន្ទុកលើពលរដ្ឋ។ វិធានការទប់ស្កាត់ការឆ្លងរាលដាលជំងឺកូវីដ១៩ រួមមានការរឹតបន្តឹងការចេញចូលតំបន់ ការបិទទីតាំង ដែលកំពុងផ្ទុះជំងឺនេះ និងការកាត់បន្ថយចំនួនមន្ត្រី និងបុគ្គលិក ទៅធ្វើការដល់ស្ថាប័ន និងក្រុមហ៊ុន ជាដើម។ ជាមួយគ្នានេះ គណៈកម្មាធិការអចិន្ត្រៃយ៍ព្រឹទ្ធសភា បានបើកកិច្ចប្រជុំជាបន្ទាន់ នៅព្រឹកថ្ងៃទី០៩ មីនា ដើម្បីពិភាក្សាសេចក្ដីព្រាងច្បាប់ស្ដីពីវិធានការទប់ស្កាត់ការឆ្លងរាលដាលជំងឺកូវីដ-១៩ និងជំងឺឆ្លងកាចសាហាវប្រកបដោយគ្រោះថ្នាក់ធ្ងន់ធ្ងរ និងបានសម្រេច បញ្ជូន ទៅគណៈកម្មការជំនាញរួចរាល់ហើយ។ អ្នកនាំពាក្យព្រឹទ្ធសភា លោក ម៉ម ប៊ុននាង ប្រាប់សារព័ត៌មានក្នុងស្រុក (Thmeythmey) ថា ព្រឹទ្ធសភា នឹងបើកកិច្ចប្រជុំពេញអង្គអនុម័តសេចក្តីព្រាងច្បាប់នេះ នៅថ្ងៃទី១១ មីនា ហើយក្រោយកិច្ចប្រជុំ ព្រឹទ្ធសភានឹងសម្រេចថា សេចក្តីព្រាងច្បាប់មានលក្ខណៈប្រញាប់មួយនេះ គួរត្រូវបញ្ជូន ឬរម្លងក្រុមប្រឹក្សារដ្ឋធម្មនុញ្ញ ដើម្បីដាក់ជូនប្រមុខរដ្ឋស្ដីទី ចុះហត្ថលេខា ប្រកាសឲ្យប្រើភ្លាមៗ។ អាស៊ីសេរីមិនអាចសុំការបញ្ជាក់បន្ថែមពីអ្នកនាំពាក្យព្រឹទ្ធសភា លោក ម៉ម ប៊ុននាង និង អគ្គលេខាធិការ លោក អ៊ុំ សារឹទ្ធ បានទេ នៅថ្ងៃទី៩ មីនា។ តែយ៉ាងណា ប្រមុខរដ្ឋាភិបាល លោក ហ៊ុន សែន បានបញ្ជាក់តាមសារជាសំឡេង កាលពីថ្ងៃទី៨ មីនា ស្នើសុំឲ្យប្រធានព្រឹទ្ធសភាស្ដីទី លោក ស៊ឹម កា រកវិធីយ៉ាងណា ត្រូវពិនិត្យ និងអនុម័តសេចក្ដីព្រាងច្បាប់នេះឱ្យបានលឿន។ សេចក្ដីព្រាងច្បាប់នេះ មានគោលបំណងទប់ស្កាត់ការរាលដាលជំងឺកូវីដ-១៩ ហាមឃាត់សកម្មភាពពលរដ្ឋមួយចំនួន និងដាក់ទោសទណ្ឌ ដល់អ្នកល្មើសការធ្វើចត្តាឡីស័ក និងបិទតំបន់ណាមួយ ដែលមានជំងឺកូវីដ-១៩ ឆ្លងរាលដាលផងដែរ។ សម្រាប់ទោសទណ្ឌវិញ អ្នកគេចវេះមិនធ្វើចត្តាឡីស័ក ត្រូវជាប់ពន្ធនាគារពី ៦ខែ ដល់ ៣ឆ្នាំ។ ឯអ្នកគេចវេះពីការព្យាបាល ឬលួចរត់ចេញពីកន្លែងព្យាបាលជំងឺនេះ ក៏ត្រូវជាប់ពន្ធនាគារដែរ ហើយបើអ្នកជំងឺនោះ លួចរត់បណ្ដាលឲ្យឆ្លងដល់អ្នកដទៃ នឹងត្រូវមានទោសកាន់តែធ្ងន់ គឺអាចជាប់ពន្ធនាគារអតិបរមារយៈពេល ១០ឆ្នាំ។ អ្នកមានចេតនាចម្លងជំងឺកូវីដ-១៩ ដល់អ្នកដទៃ ត្រូវដាក់ពន្ធនាគារពី ៥ឆ្នាំ ទៅ១០ឆ្នាំ ហើយបើចេតនានេះ ធ្វើឡើងដោយមានការរៀបចំ ជាក្រុម ឬមានអង្គការចាត់តាំង អ្នកនោះ នឹងត្រូវជាប់ពន្ធនាគារពី ១០ឆ្នាំ ទៅ ២០ឆ្នាំ។ លោក ហ៊ុន សែន ក៏បានបញ្ជាឲ្យស្ថាប័នជាតិ ចំនួន៣ កាត់បន្ថយមន្ត្រីទៅធ្វើការឲ្យនៅសល់ត្រឹម ១០ភាគរយ នៃចំនួនសរុប រយៈពេល ៧ថ្ងៃ ដើម្បីកាត់បន្ថយហានិភ័យការរាលដាលជំងឺកូវីដ១៩។ លោកនាយករដ្ឋមន្ត្រី ក៏បានស្នើសុំឲ្យវិស័យឯកជន កាត់បន្ថយបុគ្គលិក ហើយធ្វើការផ្លាស់ប្ដូរវេនគ្នា ដើម្បីបញ្ចៀសបញ្ហាមនុស្សកកកុញ នៅកន្លែងធ្វើការ និងតាមផ្លូវ និងត្រូវផ្អាក ឬលើកពេលកម្មវិធីជួបជុំ ដែលមិនចាំបាច់ទាំងអស់។ តែ លោក មិនទាន់មានឱ្យមានការបិទ ឬ ផ្អាកដំណើរការរោងចក្រ ផ្សារ និងកន្លែងប្រកបអាជីវកម្មទេ ដោយគ្រាន់តែតម្រូវឲ្យអនុវត្តវិធានការអនាម័យ និងរក្សាគម្លាតសុវត្ថិភាព។ នៅថ្ងៃទី៩ មីនាដែរ លោក ហ៊ុន សែន បានចេញសារសំឡេងបទបញ្ជាមួយទៀត តម្រូវឲ្យអភិបាលរាជធានី ខេត្តទាំងអស់ ពិនិត្យឲ្យច្បាស់លាស់អំពីការបិទ និងការបើក ទីតាំងជាប់ពាក់ព័ន្ធជំងឺកូវីដ១៩៖ » មន្ត្រីបក្សប្រឆាំង និងអ្នកឃ្លាំមើលវិញថា វិធានការបន្តបន្ទាប់របស់រដ្ឋាភិបាល ក្នុងការទប់ស្កាត់ការរាលដាលជំងឺកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ រាងយឺតពេល និងមិនបានគិតគូរដល់ពលរដ្ឋក្រីក្រ ដែលរងផលប៉ះពាល់ខ្លាំង ជាមន្ត្រីរាជការ។ តំណាងរាស្ត្រជាប់ឆ្នោត នៃគណបក្សសង្គ្រោះជាតិ លោក ងឹម ញ៉េង សោកស្ដាយ ចំពោះរបបក្រុងភ្នំពេញ ក្នុងការដាក់ចេញវិធានការទប់ស្កាត់ជំងឺកូវីដ១៩ យឺតយ៉ាវ និង បានបណ្ដាលឲ្យប៉ះពាល់ធ្ងន់ធ្ងរ ដល់ពលរដ្ឋក្រីក្រ។ តំណាងរាស្ត្ររូបនេះ បន្ទោសថា មេដឹកនាំរបបក្រុងភ្នំពេញ បានប្រមាថ ព្រោះ មិនយល់ដឹងពីហានិភ័យនៃជំងឺកូវីដ១៩។ លោកជំរុញដល់លោក ហ៊ុន សែន ឱ្យគិតគូរពីការទទួលខុសត្រូវ ចំពោះជីវភាពរបស់ពលរដ្ឋ ជាជាងឆក់ឱកាសបង្ខំបង្កើតច្បាប់ ក្នុងចេតនាបំបិទសេរីភាពនិងដាក់កំណត់ទោសទណ្ឌធ្ងន់ធ្ងរពេលលើពលរដ្ឋ៖ » ចំណែកតំណាងកម្មករធ្វើការក្រៅប្រព័ន្ធវិញ ចង់ឲ្យរដ្ឋាភិបាល បន្ថែមការគិតគូរ ជួយទំនុកបម្រុងដល់ពលរដ្ឋក្រីក្រ ឲ្យទទួលបានការឧបត្ថម្ភខ្លះ ដូចមន្ត្រីរាជការ ដែលមានបៀវត្សរ៍ប្រចាំខែដែរ។ ប្រធានសមាគមឯករាជ្យនៃសេដ្ឋកិច្ចក្រៅប្រព័ន្ធ លោក វ៉ន់ ពៅ អះអាងថា កម្មករក្រៅប្រព័ន្ធ មិនអាចឈប់សម្រាក ឬធ្វើការពីផ្ទះដូចមន្ត្រីរាជការទេ។ ដូច្នេះ លោកយល់ថា ដើម្បីបញ្ចៀសហានិភ័យនៃការឆ្លងរាលដាលជំងឺកូវីដ១៩ ក្នុងសហគមន៍សម្រាប់ពលរដ្ឋក្រីក្រ រដ្ឋាភិបាលគួរតែគិតគូរពីការឧបត្ថម្ភដល់កម្មករក្រៅប្រព័ន្ធផង។ លោក វ៉ន ពៅ សង្កេតឃើញថា ចាប់តាំងពីមានការឆ្លងរាលជំងឺកូវីដ១៩ ក្នុងសហគមន៍ច្រើនដងមកនេះ រដ្ឋាភិបាល មិនទាន់បានគិតគូរជាដុំកំភួន ដល់កម្មករក្រៅប្រព័ន្ធនៅឡើយទេ៖ » ក្រសួងសុខាភិបាល បានរកឃើញអ្នកឆ្លងជំងឺកូវីដ១៩ ចំនួន៤៩នាក់ថែមទៀត នៅថ្ងៃទី៩ មីនា។ ក្នុងនោះ អ្នកឆ្លងក្នុងព្រឹត្តិការណ៍សហគមន៍ ចំនួន ៤៨នាក់ និងម្នាក់ជាជនជាតិលីប៊ី បានធ្វើដំណើរពីប្រទេសលីប៊ី មកដល់កម្ពុជា កាលពីថ្ងៃទី៧ មីនា។ ចំនួនថ្មីនេះ បានធ្វើឲ្យកម្ពុជាមានអ្នកឆ្លងកូវីដ១៩ សរុប ១.០៦០នាក់។ មានអ្នកជាសះស្បើយ ចំនួន ៥៣៨នាក់ ហើយអ្នកជំងឺកំពុងសម្រាកព្យាបាលតាមមន្ទីរពេទ្យ ជាងប្រាំរយ ៥២១នាក់៕ | 2021-03-10T09:21:28+07:00 | rfa.org | https://www.rfa.org/khmer/news/health/senate-is-in-a-hurry-to-pass-the-hefty-draft-law-on-measures-to-prevent-the-spread-of-covid-19-03092021211555.html |
5a48b834-3512-4ce2-80ba-c592a5dd09d5 | ច្រើនជាងថ្ងៃមុនៗណាស់ ! ព្រឹកនេះ រកឃើញអ្នកឆ្លងកូវីដ ៦៤នាក់ | នៅព្រឹកថ្ងៃទី១០ ខែមីនា ឆ្នាំ២០២១ ក្រសួងសុខាភិបាលបានចេញសេចក្តីប្រកាសព័ត៌មាន បញ្ជាក់ពីមានករណីវិជ្ជមានវីរុសកូវីដ-១៩ ថ្មីចំនួន៦៤នាក់ និងមានអ្នកជាស្បើយចំនួន ១១នាក់៕ | 2021-03-10T07:47:10+07:00 | kbnnews.com | https://kbn.news/archives/210770 |
12ab272c-59aa-42f7-bc56-e85f2dd5972c | ព្រឹទ្ធសភាគ្រោងពិភាក្សាអនុម័តច្បាប់ស្តីពីការបង្ការការឆ្លងរាលដាលជំងឺកូវីដ១៩ នៅថ្ងៃព្រហស្បតិ៍ | ព្រឹទ្ធសភាកម្ពុជាគ្រោងនឹងលើកយកសេចក្តីព្រាងច្បាប់ស្តីពីការបង្ការការឆ្លងរាលដាលជំងឺកូវីដ១៩ ដែលរដ្ឋសភាបានអនុម័តកាលពីសប្តាហ៍មុនមកពិភាក្សានិងអនុម័តនៅថ្ងៃព្រហស្បតិ៍ខាងមុខនេះ។ នេះបើយោងតាមសេចក្តីរាយការណ៍របស់ប្រព័ន្ធផ្សព្វផ្សាយក្នុងស្រុក។ វិធានការរបស់ព្រឹទ្ធសភានេះបានធ្វើឡើងក្រោយពីលោកនាយករដ្ឋមន្ត្រី ហ៊ុន សែន កាលពីថ្ងៃចន្ទ បានស្នើឲ្យមានការអនុម័តច្បាប់នេះឲ្យ «ចូលជាធរមាន» ឲ្យបានឆាប់ ខណៈស្ថានភាពនៃការឆ្លងជំងឺកូវីដ១៩ ក្នុងប្រទេសកាន់តែរាលដាលខ្លាំងឡើង។ វីអូឌីបានរាយការណ៍កាលពីថ្ងៃអង្គារដោយស្រង់សម្តីអ្នកនាំពាក្យព្រឹទ្ធសភាលោក ម៉ម ប៊ុននាង ដែលបាននិយាយថា ព្រឹទ្ធសភាគ្រោងបើកកិច្ចប្រជុំពេញអង្គរបស់ខ្លួន ដើម្បីពិភាក្សានិងអនុម័តលើសេចក្តីព្រាងច្បាប់ស្តីពី «វិធានការទប់ស្កាត់ការឆ្លងរាលដាលជំងឺកូវីដ-១៩ និងជំងឺឆ្លងកាចសាហាវប្រកបដោយគ្រោះថ្នាក់ធ្ងន់ធ្ងរផ្សេងទៀត» នៅថ្ងៃទី ១១ ខែមីនានេះ។ សេចក្តីព្រាងច្បាប់នេះត្រូវគេរំពឹងថានឹងទទួលបានការចុះហត្ថលេខាពីប្រមុខរដ្ឋស្តីទីនៅពេលដែលព្រះមហាក្សត្រព្រះបាទសម្តេចព្រះបរមនាថ នរោត្តម សីហមុនី កំពុងគង់នៅក្នុងទីក្រុងប៉េកាំង ប្រទេសចិននៅឡើយ ជាមួយព្រះរាជមាតារបស់ព្រះអង្គ «ដើម្បីពិនិត្យព្រះរាជសុខភាព»។ សេចក្ដីព្រាងច្បាប់ដែលមាន ៦ ជំពូក និង ១៨ មាត្រានេះ បានចែងពីការដាក់ទោសទណ្ឌផ្នែករដ្ឋបាលនិងព្រហ្មទណ្ឌលើ «បុគ្គលដែលមិនអនុវត្តតាមវិធានការសុខាភិបាល វិធានការរដ្ឋបាល ឬវិធានការផ្សេងទៀតដែលដាក់ចេញតាមច្បាប់នេះ»។ ទោសធ្ងន់ធ្ងរបំផុតនៃច្បាប់នេះគឺថា សម្រាប់ជនដែលមាន «ចេតនា» ចម្លងជំងឺកូវីដ១៩ ដល់អ្នកដទៃ «តាមគ្រប់មធ្យោបាយ» អាចជាប់ពន្ធនាគាររហូតដល់ ២០ ឆ្នាំ ប្រសិនបើការចម្លងដោយចេតនានោះ«មានការរៀបចំជាក្រុម ឬអង្គការចាត់តាំង»៕ | 2021-03-10T07:00:00+07:00 | khmer.voanews.com | https://khmer.voanews.com/a/senate-to-pick-up-assembly-passed-covid-measure-law/5807786.html |
110ac2ca-d13d-41b4-a2be-9fcfc2fca0b1 | អាជ្ញាធរកំពុងរៀបចំកន្លែងបូជាសពអ្នកស្លាប់ដោយជំងឺកូវីដ១៩ តាមបញ្ជានាយករដ្ឋមន្រ្តី | ខណៈមានការឆ្លងរាតត្បាតជំងឺកូវីដ១៩ ដែលជាប់ពាក់ព័ន្ធនឹងព្រឹត្តិការណ៍ឆ្លងសហគមន៍២០កុម្ភៈ លោកនាយករដ្ឋមន្ត្រី ហ៊ុន សែន បានបញ្ជាជាបន្ទាន់ឲ្យក្រុមអាជ្ញាធររាជធានីខេត្ត ត្រៀមឈាបនដ្ឋាន ឬកន្លែងបូជាសពសម្រាប់អ្នកស្លាប់ដោយជំងឺនេះ ដោយមិនឲ្យមានការបញ្ចុះសពឡើយ។ ក្រុមមន្ត្រីសាសនាកម្ពុជាឲ្យដឹងនៅថ្ងៃពុធនេះថា អាជ្ញាធរពាក់ព័ន្ធខេត្ត និងមន្ត្រីសង្ឃបានកំពុងរៀបចំឲ្យមានទីតាំងឈាបនដ្ឋានជាក់លាក់មួយនៅតាមកន្លែងដែលមានការឆ្លងជំងឺកូវីដ១៩ សម្រាប់បូជាសពអ្នកដែលបានស្លាប់ដោយសារជំងឺនេះ។ រដ្ឋលេខាធិការក្រសួងធម្មការ និងសាសនា លោក សេង សុមុនី ដែលជាអ្នកនាំពាក្យក្រសួងផងផងនោះ ប្រាប់វីអូអេថា ៖«អាជ្ញាធរមានសមត្ថកិច្ចលោកក៏សហការគ្នាការងារហ្នឹង។ សហការជាមួយនឹងស្ថាប័នជំនាញធម្មការ និងព្រះមេគុណ ដើម្បីសិក្សា។ យើងឃើញជាក់ស្តែង អភិបាលខេត្តលោក ព្រះមេគុណលោកបានចង្អុលបង្ហាញក្នុងការរៀបចំនៅទីតាំង សម្រាប់ធ្វើឈាបនដ្ឋានហ្នឹងគឺមានវត្តមួយចំនួននៅតាមបណ្តាខេត្តហ្នឹងគឺយើងមានបាទ មិនជាបញ្ហាអីទេ លោកសហការគ្នាបានល្អ តាមដែលព័ត៌មានយើងទទួលបាន»។ រដ្ឋលេខាធិការរូបនេះឲ្យដឹងបន្ថែមថានៅក្នុងទីក្រុងភ្នំពេញ មានឈាបនដ្ឋានមួយក្នុងវត្តឫស្សីសាញ់ស្ថិតក្នុងខណ្ឌដង្កោដែលត្រូវបានរៀបចំសម្រាប់បូជាសពទូទៅ។ ប៉ុន្តែករណីអ្នកស្លាប់ដោយជំងឺកូវីដនេះ អាជ្ញាធរកំពុងសិក្សារកកន្លែងផ្សេងទៀត ដើម្បីបញ្ចៀសការឆ្លងនៅពេលបូជា។ «ជាក់ស្តែងយើងរាជធានីភ្នំពេញកន្លងមក គឺយើងមានទីតាំងរួមសម្រាប់បូជាមួយនៅវត្តឫស្សីសាញ់នោះ ហើយអាជ្ញាធររាជធានីភ្នំពេញលោកនឹងសិក្សាបន្តទៅទៀតថា គួររៀបចំកន្លែងណា ដើម្បីឲ្យមានលក្ខណៈត្រឹមត្រូវតាមយុទ្ធសាស្ត្រជាការគ្រប់គ្រងស្ថានភាពហ្នឹង»។ លោកមិនទាន់អាចបញ្ជាក់បានទេ ចំពោះការរៀបចំឈាបនដ្ឋាននៅខេត្តផ្សេងទៀត ដូចជាខេត្តព្រះសីហនុ ដែលមានកម្រិតឆ្លងជំងឺកូវីដខ្ពស់បន្ទាប់ពីរាជធានីភ្នំពេញ។ លោកឲ្យដឹងថាពិធីបុណ្យសពអាចធ្វើបានក្នុងពេលបូជា ដោយមានការកំណត់ពីប្រមាណ២០នាក់ ឬតិចជាងនេះ អាស្រ័យលើទីធ្លានៃឈាបនដ្ឋាននោះ។ ក្នុងសារជាសំឡេងផ្ញើជូនរដ្ឋមន្ត្រីក្រសួងសុខាភិបាល និងថ្នាក់ដឹកនាំរាជធានីខេត្តកាលពីថ្ងៃអង្គារ លោក ហ៊ុន សែន មានប្រសាសន៍ថា កម្ពុជាសម្រេចយកការបូជាសពរបស់អ្នកជំងឺកូវីដ១៩ ព្រោះជាករណីពិសេស និងជាវិធានការគ្រប់គ្រងការឆ្លងរាតត្បាតបន្ថែមទៀត និងបញ្ចៀសផលវិបាកនៃការគ្រប់គ្រងដីធ្លី។ «ចំណុចនេះគឺគេអាចយល់បានបើទោះបីថា ទំនៀមទម្លាប់ជនជាតិខ្លះ មិនអាចធ្វើការបូជាក៏ដោយ ប៉ុន្តែករណីពិសេសសម្រាប់ជំងឺកូវីដនេះ យើងត្រូវតែធ្វើការបូជាជាចាំបាច់»។ លោកនាយករដ្ឋមន្ត្រីបន្ថែមថា៖«យើងមិនមែនខ្វះដីកប់ទេ ក៏ប៉ុន្តែដើម្បីធានានូវវិធានការមួយ សម្រាប់ការគ្រប់គ្រងដីធ្លី ក៏ដូចជាកុំឲ្យមានកើតពាសពេញជាមួយនឹងការដាក់សពនៅកន្លែងនេះបន្តិច នៅកន្លែងនោះបន្តិច»។ គ្រូចិនសែមួយចំនួនដែលផ្តល់បទសម្ភាសន៍ជាមួយវីអូអេនៅថ្ងៃពុធនេះ យល់ថាការបូជាសពអ្នកមានជាប់ខ្សែចិនដែលមានជំងឺកូវីដ១៩នោះ នឹងមិនបង្កការឆ្គាំឆ្គងតាមជំនឿរបស់ជនជាតិចិនទេ។ ពួកគេនិយាយថាក្នុងស្ថានភាពបច្ចុប្បន្នដែលរួតរឹតដោយការរាតត្បាតនៃជំងឺកូវីដ១៩នេះ ការបូជាគឺជាជម្រើសសមស្របមួយ ហើយដូនតាក៏មិនប្រកាន់ដែរ បើសិនបូជារួចហើយ រក្សាទុកធាតុក្នុងទីកន្លែងស័ក្តិសមមួយ។ លោកគ្រូ ហ៊ា ហាប់ និយាយថាបងប្អូនខ្មែរកាត់ចិនគួរសម្របខ្លួនតាមកាលៈទេសៈដែលប្រទេសកំពុងប្រឈមនឹងជំងឺឆ្លងរាតត្បាត ដូច្នេះការស្វែងរកហុងស៊ុយពីការបញ្ចុះសពសាច់ញាតិ គួរទុកមួយអន្លើសិន។ «ធម្មតាច្រើនតែបញ្ចុះហើយ តែធ្វើម៉េច បើប្រទេសជាតិយើងវាមានបញ្ហា ចឹងយើងកុំស្វែងរកហុងស៊ុយអី។ គេបញ្ចុះហ្នឹងទីមួយ គឺចង់ហុងស៊ុយ ទីពីរទៅតាមទំនៀមទម្លាប់ពីដូនពីតាគេ គេស្រួលឆេងម៉េងយ៉ាងណាយ៉ាងណី។ តែបើឥឡូវយើងវាមានជួបបញ្ហាហ្នឹងហើយ យើងក៏មិនអាចទៅធ្វើបានតាមចិត្តយើងដែរ គឺយើងតម្រូវទៅតាមជាក់ស្តែងនៅក្នុងប្រទេសយើង»។ លោកបន្ថែមថានៅប្រទេសចិន ក៏មានការបូជាសពអ្នកស្លាប់ដោយជំងឺកូវីដ១៩ដែរ។ ហើយបើបែរមកនិយាយពីការដាក់ធាតុវិញនោះ លោកថា សាច់ញាតិអាចស្នើពីអាជ្ញាធរដើម្បីយកមករក្សាទុក សម្រាប់ធ្វើពិធីទៅតាមទំនៀមទម្លាប់ប្រពៃណីចិន។ ចំណែកគ្រូចិនសែម្នាក់ទៀត លោក អ៊ៅ ណន អាយុ៧០ឆ្នាំ ពន្យល់ថាការបូជាសពសាច់ញាតិពលរដ្ឋខ្មែរកាត់ចិន មិនមានន័យថានឹងធ្វើឲ្យគ្រួសារនៃសពជួបរឿងមិនល្អទេ។ លោកថាសាច់ញាតិសពអាចយកធាតុមករក្សាទុកក្នុងចេតិយ ឬទីណាមួយទៅតាមក្បួនប្រពៃណីចិន ក្រោយការរក្សាទុកធាតុនោះនៅទីអារាម ឬកន្លែងណាមួយសមរម្យរយៈពេល៣ឆ្នាំ។ «បូជាមានតែដាក់នៅកន្លែង ព្រះអង្គអីចឹងទៅណា។ ផ្ញើនឹងវត្តលោក កុដិលោកអ៊ីចឹងទៅ ឬក៏យើងយកមកដាក់នៅជិតផ្ទះយើងធ្វើជាចេតិយ ធ្វើជាតូបមួយឲ្យតូចតិមមក ល្មមមក យើងដាក់ទៅគ្រប់៣ឆ្នាំបានយកទៅដាក់នៅក្នុងចេតិយដែលយើងធ្វើបាន។ បើសិនជាមានធាតុគេចាស់ ប៉ុន្តែបើអត់មានធាតុចាស់ទេ គេនឹងយកទៅដាក់បានភ្លាមអាហ្នឹង ប៉ុន្តែមិនឲ្យធាតុចាស់ចូលទៅក្នុងហ្នឹងទេ»។ កាលពីថ្ងៃទី៤ ខែមីនា ឆ្នាំ២០២១នេះ បុរសជនជាតិចិនម្នាក់ឈ្មោះឡាយ ប៊ីនស៊ាង(Lay Binxiang)អាយុ៣៤ឆ្នាំ មកពីប្រទេសចិន បានស្លាប់ក្នុងពេលកំពុងទទួលការព្យាបាលនៅមណ្ឌលព្យាបាលជំងឺកូវីដ១៩ ព្រែកព្នៅ នៅទីក្រុងភ្នំពេញ។ ក្រសួងសុខាភិបាលកម្ពុជាបានពន្យល់ថា ជនជាតិចិនដែលបានស្លាប់នោះ គឺជាអ្នកប្រើប្រាស់គ្រឿងញៀន ហើយនៅអំឡុងពេលព្យាបាល សារធាតុញៀនបានរើឡើងបណ្តាលឲ្យគាំងបេះដូងស្លាប់តែម្តង។ បន្ទាប់ពីការស្លាប់របស់បុរសជនជាតិចិនម្នាក់នោះ លោកនាយករដ្ឋមន្ត្រី ហ៊ុន សែន បានចេញបញ្ជាបន្ទាន់មួយ ដោយឲ្យយកអ្នកសម្រាកព្យាបាលនៅមណ្ឌលព្យាបាលជំងឺកូវីដ១៩ព្រែកព្នៅ មកសណ្ឋាគារ Great Duke ដែលជាអតីតសណ្ឋាគារអាំងទែរកុងទីណង់តាល់វិញ។ គិតត្រឹមថ្ងៃពុធទី១០ខែមីនានេះ អ្នកដែលបានឆ្លងជំងឺកូវីដ១៩ក្នុងព្រឹត្តិការណ៍សហគមន៍២០ កុម្ភៈ មានចំនួនសរុប៦១៣នាក់។ ចំនួនសរុបនេះ រាប់ទាំងអ្នកឆ្លងថ្មីដែលក្រសួងសុខាភិបាលបានប្រកាសនៅថ្ងៃពុធនេះថាមានចំនួន៦៤នាក់។ ក្នុងពេលកំពុងឆ្លងសហគមន៍ទ្រង់ទ្រាយធំនេះ កម្ពុជាក៏កំពុងបន្តយុទ្ធនាការចាក់វ៉ាក់សាំងផងដែរ៕ | 2021-03-10T07:00:00+07:00 | khmer.voanews.com | https://khmer.voanews.com/a/authorities-to-prepare-cremation-sites-for-covid-19-related-death/5808795.html |
7cb9cb9c-a3f6-40c7-ae45-acddca757671 | កម្ពុជារកឃើញករណីឆ្លងកូវីដ ៦៤នាក់ថែមទៀត ប្រមាណ៤០នាក់ជាជនជាតិខ្មែរ | ក្រសួងសុខាភិបាលកម្ពុជាបានឲ្យដឹងនៅថ្ងៃពុធនេះថា មនុស្ស ៦៤ នាក់ទៀត បានឆ្លងជំងឺកូវីដ១៩ ក្នុងព្រឹត្តិការណ៍ឆ្លងសហគមន៍ ដែលក្នុងនោះមានជនជាតិខ្មែរប្រមាណ ៤០ នាក់ ហើយការឆ្លងនេះបានរាលដាលទៅដល់ខេត្តសៀមរាបផងដែរ។ មនុស្ស ៦៤ នាក់បន្ថែមទៀត បានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងព្រឹត្តិការណ៍ «២០ កុម្ភៈ» កើនទៅដល់ ៦១៣ នាក់ ដែលក្នុងនោះមានខ្មែរប្រមាណ ៤០ នាក់ និងជនជាតិចិនជាង ២០ នាក់។ ករណីឆ្លងភាគច្រើនកើតមាននៅរាជធានីភ្នំពេញ និងខេត្តកណ្តាល។ នៅខេត្តសៀមរាប ក៏មានករណីឆ្លងម្នាក់ដែរលើជនជាតិខ្មែរ ដែលរស់នៅក្នុងស្រុកពួក។ នេះបើតាមសេចក្តីប្រកាសដដែល។ ក្រៅពីរាជធានីភ្នំពេញដែលឆ្លងច្រើនជាងគេ ករណីឆ្លងកូវីដ១៩ ចាប់តាំងពីថ្ងៃទី ២០ ខែកុម្ភៈ បានរាលដាលទៅខេត្តមួយចំនួន ដូចជាព្រះសីហនុ កណ្តាល ព្រៃវែង ស្វាយរៀង កំពង់ធំ កំពង់ចាម សៀមរាប និងខេត្តកោះកុងជាដើម។ កាលពីថ្ងៃអង្គារ លោកនាយករដ្ឋមន្ត្រី ហ៊ុន សែន បានបញ្ជាឲ្យរៀបចំកន្លែងដុតសព សម្រាប់បូជាសពក្នុងករណីមានអ្នកស្លាប់ដោយសារជំងឺកូវីដ១៩ ដែលលោកថា ការសម្រេចនេះអាចប៉ះពាល់ខ្លះដល់អ្នកគោរពសាសនាផ្សេងៗ។ គួរបញ្ជាក់ថា ករណីឆ្លងសរុបក្នុងប្រទេសកម្ពុជា មានចំនួន ១១២៤ នាក់ គិតចាប់ពីថ្ងៃឆ្លងជំងឺកូវីដ១៩ លើកដំបូងក្នុងប្រទេស រហូតមកដល់ថ្ងៃទី ១០ ខែមីនា ឆ្នាំ ២០២១ នេះ៕ | 2021-03-10T07:00:00+07:00 | khmer.voanews.com | https://khmer.voanews.com/a/cambodia-reports-64-new-cases-of-covid-19-the-highest-in-a-single-day/5808604.html |
12ad1264-b176-45f4-836b-69634a80b9ef | ពលរដ្ឋឥណ្ឌាវ័យចំណាស់ប្រញាប់ទៅចាក់វ៉ាក់សាំងកូវីដ១៩ ខណៈរដ្ឋាភិបាលពង្រីកយុទ្ធនាការចាក់វ៉ាក់សាំង | កម្មវិធីចាក់វ៉ាក់សាំងរបស់ឥណ្ឌាដើម្បីប្រយុទ្ធប្រឆាំងនឹងជំងឺកូវីដ១៩បានទទួលការជំរុញយ៉ាងខ្លាំងមួយនៅពេលប្រទេសនេះចាប់ផ្តើមចាក់វ៉ាក់សាំងឱ្យមនុស្សវ័យចំណាស់ៗ។ ការរារែកចាក់វ៉ាក់សាំងបានកត់សម្គាល់កម្មវិធីផ្តល់វ៉ាក់សាំងនេះកន្លងមក ក៏បានផ្លាស់ប្តូរយ៉ាងខ្លាំងនៅពេលនេះ ដោយពលរដ្ឋវ័យចំណាស់ៗបានតម្រង់ជួរគ្នារង់ចាំយ៉ាងអន្ទះសាដើម្បីចាក់វ៉ាក់សាំងបង្ការកូវីដ១៩។ ប្រទេសឥណ្ឌារងគ្រោះពីការរាតត្បាតខ្លាំងបំផុតទី២នៅក្នុងពិភពលោក ហើយពេលនេះបានពង្រីកការចាក់វ៉ាក់សាំងទៅឱ្យប្រជាពលរដ្ឋដែលមានអាយុលើស៦០ឆ្នាំ និងអ្នកមានអាយុលើសពី៤៥ឆ្នាំដែលមានជំងឺជាក់លាក់មួយចំនួនកាលពីដើមខែមីនា។ ការចាក់វ៉ាក់សាំងពីដំបូងដែលចាក់ជូនបុគ្គលិកជួរមុខ និងបុគ្គលិកសុខាភិបាលមានល្បឿនយឺតជាងការរំពឹងទុកដោយសារតែមនុស្សមួយចំនួនមិនបានទៅចាក់វ៉ាក់សាំងនេះនោះទេ។ ប៉ុន្តែការកើនឡើងនៃករណីឆ្លងនៅក្នុងរដ្ឋមួយចំនួនដូចជា Maharashtra និង Kerala នៅពេលថ្មីៗនេះបានធ្វើឱ្យមានភាពបន្ទាន់ថ្មីមួយក្នុងការទទួលយកវ៉ាក់សាំង។ នៅក្នុងកន្លែងមួយចំនួន វីរុសបម្លែងខ្លួនប្រភេទថ្មីដែលអ្នកវិទ្យាសាស្ត្រខ្លាចថា អាចនឹងឆ្លងសាហាវជាងមុន បានធ្វើឱ្យមានការព្រួយបារម្ភកាន់តែខ្លាំង។ លោក K. Srinath Reddy ប្រធានមូលនិធិសុខភាពសាធារណៈឥណ្ឌាបានថ្លែងថា៖ «នៅពេលកម្មវិធីចាក់វ៉ាក់សាំងបានចាប់ផ្តើមនៅពាក់កណ្តាលខែមករា ការគិតបារម្ភពីការគំរាមកំហែង[ដោយកូវីដ]បានធ្លាក់ចុះយ៉ាងខ្លាំង ហើយគេយល់ថា ការរាតត្បាតជិតរលាយបាត់ពីប្រទេសឥណ្ឌាទៅហើយ។ ទើបមានការរកឃើញថ្មីៗបំផុតថា ការរាតត្បាតមិនទាន់រលាយបាត់នោះទេ»។ ប្រទេសឥណ្ឌាបានផ្តល់វ៉ាក់សាំងជាង១៦លានវ៉ាក់សាំងមកដល់ពេលនេះ ដែលធ្វើឱ្យមានការលើកជាសំណួរថា ហេតុអ្វីបានជាប្រទេសដែលមានការផ្គត់ផ្គង់វ៉ាក់សាំងដ៏ច្រើននេះមិនចាក់វ៉ាក់សាំងឱ្យពលរដ្ឋខ្លួនបានលឿនជាងនេះ។ ក្រសួងសុខាភិបាលនិយាយថា ការចាក់វ៉ាក់សាំងឱ្យប្រជាពលរដ្ឋគឺជាអាទិភាពមួយ ហើយខ្លួនកំពុងជំរុញឱ្យរដ្ឋនានាមិនត្រូវបន្ថយកិច្ចខិតខំប្រឹងប្រែងនោះទេ។ មជ្ឈមណ្ឌលចាក់វ៉ាក់សាំងត្រូវបានពង្រីកយ៉ាងច្រើនកាលពីសប្តាហ៍មុនដើម្បីពន្លឿនការចាក់វ៉ាក់សាំងនេះ។ គោលដៅគឺត្រូវចាក់វ៉ាក់សាំងឱ្យបានដល់ពលរដ្ឋ៣០០លាននាក់នៅត្រឹមខែសីហា។ ការចាក់វ៉ាក់សាំងនេះធ្វើឡើងដោយឥតគិតថ្លៃនៅមន្ទីរពេទ្យរដ្ឋ និងមានតម្លៃ៣,៤០ដុល្លារសម្រាប់ការចាក់មួយលើកនៅមន្ទីរពេទ្យឯកជន។ លោក Vinod Paul សមាជិកនៃវិទ្យាស្ថានជាតិសម្រាប់ការផ្លាស់ប្តូរឥណ្ឌា បានប្រាប់អ្នកសារព័ត៌មានកាលពីថ្ងៃទី០៣ ខែមីនាថា៖ «ការកើនឡើងតិចតួចវិញនៃករណីឆ្លងជារឿងដែលគួរឱ្យបារម្ភ។ យើងមិនអាចចាត់ទុករឿងនេះថាជា បញ្ហាតិចតួចនោះទេ»។ លោក Narendra Modi នាយករដ្ឋមន្ត្រីឥណ្ឌាស្ថិតក្នុងចំណោមមនុស្សដំបូងដែលបានចាក់វ៉ាក់សាំងនៅដើមខែមីនា។ នៅក្នុងការបង្ហោះសារតាមបណ្តាញ Twitter មួយ លោកបានជំរុញឱ្យមនុស្សម្នាទៅចាក់វ៉ាក់សាំងដែរ។ លោកបានសរសេរថា៖ «ចូរយើងរួមគ្នាធ្វើឱ្យប្រទេសឥណ្ឌាមិនមានជំងឺកូវីដ១៩»។ លោក Reddy បានថ្លែងថា៖ «នៅក្នុងប្រទេសឥណ្ឌា មាននិន្នាការដើរតាមអ្នកនយោបាយយ៉ាងខ្លាំង ហើយនៅពេលដែលអ្នកដឹកនាំចាក់វ៉ាក់សាំង វានឹងក្លាយជាភ្លើងខៀវសម្រាប់ធ្វើតាមក្នុងការចាក់វ៉ាក់សាំងនោះដែរ»។ លោកModi និងមេដឹកនាំផ្សេងទៀតបានចាក់វ៉ាក់សាំងដែលត្រូវបានបង្កើតនៅក្នុងប្រទេស និងជាវ៉ាក់សាំងដែលមនុស្សមួយចំនួនរារែកនឹងចាក់ដោយសារតែមិនទាន់មានលទ្ធផលចុងក្រោយពីប្រសិទ្ធភាព។ វ៉ាក់សាំង Covaxin គឺជាវ៉ាក់សាំងមួយក្នុងចំណោមវ៉ាក់សាំងពីរដែលកំពុងត្រូវបានផ្តល់ជូននៅក្នុងប្រទេសឥណ្ឌា។ ប៉ុន្តែអ្នកជំនាញសង្ឃឹមថា ទិន្នន័យបណ្តោះអាសន្នដែលចេញផ្សាយកាលពីថ្ងៃទី០៣ ខែមីនានិងបានបង្ហាញថា វាមានប្រសិទ្ធភាពជាង៨០%នោះ នឹងបង្កើនការទុកចិត្តលើវ៉ាក់សាំងនេះ និងពង្រីកផែនការចាក់វ៉ាក់សាំងនៅក្នុងប្រទេសឥណ្ឌា។ ក្រុមហ៊ុនដែលផលិតវ៉ាក់សាំងនេះក៏បានប្រកាសថា ទិន្នន័យបឋមបង្ហាញថា វាក៏មានប្រសិទ្ធភាពប្រឆាំងនឹងកូវីដ១៩បម្លែងខ្លួនប្រភេទថ្មីនានាផងដែរ។ លោក Arvind Kumar នាយកវិទ្យាស្ថានវះកាត់ដើមទ្រូងនៅមន្ទីរពេទ្យ Medanta ក្នុងក្រុង Gurugram បាននិយាយថា៖ «វាជារឿងចាំបាច់ខ្លាំងណាស់ដែលយើងនឹងមិនធ្វើឱ្យឥណ្ឌាដើរតាមផ្លូវរបស់អឺរ៉ុបនោះទេ ដែលនៅទីនោះពួកគេកំពុងប្រឈមនឹងការបិទសកម្មភាពសង្គមជាលើកទី២ បន្ទាប់ពីមានភាពជោគជ័យនៅដំណាក់កាលដំបូង»៕ | 2021-03-10T07:00:00+07:00 | khmer.voanews.com | https://khmer.voanews.com/a/indian-senior-citizens-rush-for-covid-shots/5809030.html |
c026d72e-9b54-40d8-bd4f-3b293b6d29af | អាជ្ញាធរខេត្តស្វាយរៀង ចុះពិនិត្យទីតាំងសណ្ឋាគារឯកជន និងមន្ទីរពេទ្យរដ្ឋសម្រាប់ត្រៀមម្រុងទុកជាកន្លែងព្យាបាលជំងឺកូវីដ១៩ | លោក តូច ប៉ូលីវ៉ា អភិបាលរងខេត្តស្វាយរៀង និងជាអនុប្រធានគណៈកម្មការប្រយុទ្ធប្រឆាំងជំងឺកូវីដ១៩ នៅថ្ងៃទី៩ ខែមីនា ឆ្នាំ២០២១នេះ បានដឹកនាំក្រុមការងារ និងកម្លាំងជំនាញពាក់ព័ន្ធចុះពិនិត្យលក្ខណៈសម្បត្តិទីតាំងសណ្ឋាគារឯកជន និងពិនិត្យទីតាំងមន្ទីរពេទ្យរដ្ឋមួយកន្លែងទៀតនៅស្រុកស្វាយទាប ដើម្បីត្រៀមបម្រុងទុកប្រើប្រាស់នៅក្នុងករណីចាំបាច់ណាមួយក្នុងការព្យាបាលអ្នកជំងឺកូីដ១៩។ លោក តូច ប៉ូលីវ៉ា បានថ្លែងថា តាមការណែនាំរបស់សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា និងបញ្ជាផ្ទាល់ពីលោក ម៉ែន វិបុល អភិបាលខេត្តស្វាយរៀង ឲ្យមន្ត្រីជំនាញពាក់ពន្ធ័ទាំងអស់ចុះពិនិត្យស្ថានភាពជាក់ស្តែងនៅសណ្ឋាគារមួយកន្លែង និងមន្ទីពេទ្យរដ្ឋ ដើម្បីត្រៀមសម្រាប់បម្រុងទុកជាកន្លែងព្យាបាលទី៣ នៅក្នុងខេត្តស្វាយរៀង។ លោកបានបញ្ជាក់ថា កន្លងមក រដ្ឋបាលខេត្តស្វាយរៀងបានរៀបចំទីតាំងបម្រុងទុកព្យាបាលជំងឺកូវីដ១៩ ចំនួន ២កន្លែង នៅមន្ទីរពេទ្យបង្អែកស្វាយជ្រំ និង២មន្ទីរពេទ្យបង្អែកសាមគ្គីរំដួល ដើម្បីទ្រសភាពការណ៍ការក្នុងករណីមានការផ្ទះឡើងនូវជំងកូវីដ១៩ ហើយបច្ចុប្បន្ននេះ រដ្ឋបាលខេត្តបានប្រើប្រាស់ទីតាំងមន្ទីរពេទ្យបង្អែកស្វាយជ្រំ សម្រាប់ព្យាបាលអ្នកជំងឺមានកូវីដ១៩ វិជ្ជមាន ២នាក់ កាលពីថ្ងៃទី៣ ខែមីនា ឆ្នាំ២០២១ កន្លងទៅនេះ ក្នុងករណីដែលមានអ្នកជំងឺច្រើនពេញមន្ទីរពេទ្យ ស្វាយជ្រំ រដ្ឋបាលខេត្តនឹងបន្តយកមន្ទីរពេទ្យបង្អែកសាមគ្គីរំដួលប្រើប្រាស់ជាមន្ទីរពេទ្យព្យាបាលកូវីដ១៩ បើមន្ទីរពេទ្យទាំង ២ មានអ្នកជំងឺពេញទៀត រដ្ឋបាលខេត្តនឹងជួលទីតាំងសណ្ឋាគារឯកជន សម្រាប់រៀបចំទៅជាមន្ទីរពេទ្យព្យាបាលអ្នកជំងឺកូវីដ១៩ បន្ថែមទៀត៕ | 2021-03-10T05:55:00+07:00 | freshnewsasia.com | https://m.freshnewsasia.com/index.php/en/localnews/189279-2021-03-09-15-55-26.html |
d8b6f460-81f2-4c5a-9959-b69a199c6976 | BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ នៅទូទាំងប្រទេស លើកទី១កើនដល់ចំនួន ៨៩,៥០៦នាក់ និងលើកទី២ចំនួន ៣២៨០នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី០៩ ខែមីនា ឆ្នាំ២០២១នេះបង្ហាញថា គិតចាប់ពីថ្ងៃទី១០ ខែកុម្ភៈ រហូតដល់ថ្ងៃទី០៩ ខែមីនា ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលទូទាំងប្រទេស៖ អ្នកចាក់លើកទី១ សរុបចំនួន៖ ៨៩,៥០៦នាក់, អ្នកចាក់លើកទី២ សរុបចំនួន៖ ៣,២៨០នាក់។ | 2021-03-10T05:44:00+07:00 | freshnewsasia.com | https://m.freshnewsasia.com/index.php/en/localnews/189277-2021-03-09-15-44-24.html |
09e2d721-37e2-4178-96a0-2023ddbb6f42 | វៀតណាមរកឃើញករណីឆ្លងថ្មី នៃជំងឺកូវីដ-១៩ តែ០២ករណីប៉ុណ្ណោះ នៅក្នុងរបាយការណ៍ថ្ងៃអង្គារនេះ | ក្រសួងសុខាភិបាលវៀតណាមនៅថ្ងៃអង្គារ ទី០៩ ខែមីនា ឆ្នាំ២០២១នេះបានប្រកាសរកឃើញករណីឆ្លង COVID-19 ថ្មីៗចំនួន០២ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសអាស៊ានមួយនេះកើនដល់ ២,៥២៦ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាមបានឲ្យដឹងទៀតថា ករណីឆ្លងថ្មីៗទាំងអស់ខាងលើ សុទ្ធតែជាករណីនាំចូលពីក្រៅប្រទេសទាំងអស់ ដោយពុំមានករណីឆ្លងក្នុងសហគមន៍ឡើយ។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៥២៦ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ២,០០៤នាក់។ រលកចុងក្រោយនៃការឆ្លងរីករាលដាលជំងឺ COVID-19 បានវាយប្រហារប្រទេសវៀតណាមនៅថ្ងៃទី២៨ ខែមករា ដោយមានករណីឆ្លងក្នុងសហគមន៍ ចំនួន៨៩៤ករណី ដែលត្រូវបានរាយការណ៍ចេញពីទីក្រុង និងខេត្តចំនួន១៣៕ | 2021-03-10T04:17:00+07:00 | freshnewsasia.com | https://m.freshnewsasia.com/index.php/en/internationalnews/189272-2021-03-09-14-17-12.html |
db46e156-ba02-4c88-a2e4-76a8e141a8f3 | ស្រ្តីជាអាជីវករម្នាក់ឆ្លងកូវីដ-១៩ បានទៅលក់សំលៀកបំពាក់នៅផ្សារបាត់ដឹង ខេត្តកំពង់ស្ពឺ | ភ្នំពេញ៖ រដ្ឋបាលខេត្តកំពង់ស្ពឺ នៅថ្ងៃទី៩ ខែមីនា ឆ្នាំ២០២១នេះ បានចេញសេចក្តីជូនដំណឹងដល់សាធារណជន និងបងប្អូនប្រជាពលរដ្ឋខេត្តកំពង់ស្ពឺ ជាពិសេសបងប្អូនប្រជាពលរដ្ឋ ដែលពាក់ព័ន្ធ នឹងអ្នកលក់សំលៀកបំពាក់ ក្នុងផ្សារបាត់ដឹងក្នុងស្រុកឧដុង្គ ខេត្តកំពង់ស្ពឺថា មានស្ត្រីម្នាក់ជាអាជីវករដែល មានវិជ្ជមានជំងឺកូវីដ១៩ ហើយបច្ចុប្បន្នបាននិងកំពុង សម្រាកព្យាបាលនៅសណ្ឋាគារ Great Duke រាជធានីភ្នំពេញ។ រដ្ឋបាលខេត្តកំពង់ស្ពឺបញ្ជាក់ថាកាលពីថ្ងៃសៅរ៍ ទី៦ ខែមីនា ឆ្នាំ២០២១ ចន្លោះវេលាម៉ោង១៣:០០ ដល់ម៉ោង ១៦:០០រសៀល អាជីវករខាងលើ បានយកសំលៀកបំពាក់មកលក់នៅក្នុងផ្សារបាត់ដឹង ស្រុកឧដុង្គ ខេត្តកំពង់ស្ពឺ។ រដ្ឋបាលខេត្តកំពង់ស្ពឺ បានធ្វើការបិទតូបលក់ដូរសំលៀកបំពាក់ក្នុងផ្សារបាត់ដឹងចំនួន ១២តូប ជាបណ្តោះអាសន្ន ហើយក្រុមការងារឆ្លើយតបបន្ទាន់នៃមន្ទីរសុខាភិបាល ខេត្តកំពង់ស្ពឺ បានចុះយកសំណាកអាជីវករចំនួន ២៥នាក់ (១៧នាក់ រស់នៅក្នុងស្រុកឧដុង្គ ខេត្តកំពង់ស្ពឺ និង៨នាក់ រស់នៅខេត្តកណ្តាល ស្រុកពញាឮ ៣នាក់និងស្រុកអង្គស្នួល៥នាក់)និងបានរៀបចំបញ្ជូនពួកគាត់មកធ្វើចត្តាឡីស័កនៅមន្ទីរពេទ្យបង្អែកខេត្តកំពង់ស្ពឺ ដើម្បីធ្វើការតាមដានសុខភាពជាបន្តផងដែរ៕ | 2021-03-10T03:09:00+07:00 | dap-news.com | https://dap-news.com/national/2021/03/09/125414/ |
1446d7bc-823b-4fd0-bcff-54228046d988 | សមត្ថកិច្ចឃាត់ខ្លួនជនជាតិចិន ៩ នាក់ក្រោយពីបានបំពានបម្រាមធ្វើដំណើរ | សមត្ថកិច្ចខេត្តតាកែវបានឃាត់ខ្លួនជនជាតិចិនចំនួន ៩នាក់ក្រោយពីបានបំពានបម្រាមធ្វើដំណើរ មិនឱ្យឆ្លងកាត់ពីតំបន់មួយទៅតំបន់មួយទៀតក្នុងពេលដែលកម្ពុជាកំពុងផ្ទុះរាលដាលជំងឺ ១៩ ចូលក្នុងសហគមន៍។ អ្នកនាំពាក្យអគ្គស្នងការនគរបាលជាតិលោក ឆាយ គឹមឃឿន ប្រាប់អាស៊ីសេរីថា ជនជាតិចិនទាំង ៩ នាក់នេះបានធ្វើដំណើរពីខេត្តតាកែវ ឆ្ពោះមកទីក្រុងភ្នំពេញ ត្រូវសមត្ថកិច្ចឃាត់ ដើម្បីពិនិត្យសុខភាពរកជំងឺកូវីដ១៩។ លោកថា ឥឡូវនេះមន្ត្រីសុខាភិបាលខេត្តតាកែវ បានតម្រូវឱ្យពួកគេធ្វើចត្តាឡីស័ករយៈពេល ១៤ថ្ងៃសិន ហើយប្រសិនបើរកឃើញថាពួកគេមិនមានជំងឺទេ ទើបអនុញ្ញាតឱ្យធ្វើដំណើរបន្តទៀត៕ | 2021-03-10T02:19:02+07:00 | rfa.org | https://www.rfa.org/khmer/news/health/cambodia-arrested-9-chines-national-03092021141844.html |
78232d1e-8dff-43d7-9eb7-4ca1d6d26182 | រដ្ឋមន្ត្រី ថោង ខុន ណែនាំបន្ថែមដល់ថ្នាក់ដឹកនាំ និងមន្ត្រីក្រសួងទេសចរណ៍ពីវិធានការបន្ទាន់ក្នុងការទប់ស្កាត់ការចម្លងជំងឺកូវីដ-១៩ | យោងតាមបទបញ្ជា និងប្រសាសន៍ណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងស្របតាមវិធានការណែនាំនានារបស់ក្រសួងសុខាភិបាល លោក ថោង ខុន រដ្ឋមន្ត្រីក្រសួងទេសចរណ៍ បានចេញសេចក្ដីណែនាំបន្ថែមដល់ថ្នាក់ដឹកនាំ និងមន្រ្តីរាជការនៃក្រសួងទេសចរណ៍ ព្រមទាំងភ្ញៀវជាតិ-អន្តរជាតិទាំងអស់ដែលចេញ-ចូលទីស្ដីការក្រសួងទេសចរណ៍ អំពីការអនុវត្តវិធានការចាំបាច់មួយចំនួនក្នុងការបង្ការ និងទប់ស្កាត់ការចម្លងជំងឺកូវីដ-១៩។ ផ្អាកជាបណ្ដោះអាសន្នរយៈពេលមួយសប្ដាហ៍នូវបេសកកម្ម កិច្ចប្រជុំ សិក្ខាសាលា វគ្គបណ្ដុះបណ្ដាល ឬការជួបជុំទាំងឡាយណា រហូតដល់មានបទបញ្ជាជាថ្មីរបស់រាជរដ្ឋាភិបាល។ អង្គភាពនីមួយៗអាចរៀបចំជំនួសមកវិញតាមប្រព័ន្ធអនឡាញ។ អង្គភាពទាំងអស់ត្រូវរក្សាទុកមន្រ្តីយ៉ាងច្រើនបំផុតចំនួន ១០% ប៉ុណ្ណោះ ដែលមានភារកិច្ចចាំបាច់មកធ្វើការនៅទីស្ដីការក្រសួងទេសចរណ៍ ក្រៅពីនោះអនុញ្ញាតឱ្យមន្រ្តីរាជការធ្វើការនៅតាមផ្ទះតាមប្រព័ន្ធអនឡាញ។ ការប្រាស្រ័យទាក់ទងគ្នា គឺអាចធ្វើឡើងតាមប្រព័ន្ធទូរស័ព្ទ និងប្រព័ន្ធអនឡាញ (Online)។ រឹតបន្តឹងសន្តិសុខសណ្ដាប់ធ្នាប់ក្នុងទីស្តីការក្រសួង ដោយត្រូវចេញ ឬចូលតាមច្រកខាងមុខទីស្ដីការក្រសួង និងតម្រូវឱ្យថ្នាក់ដឹកនាំ និងមន្រ្តីរាជការចូលរួមក្នុងការពិនិត្យវាស់កម្ដៅ លាងសម្អាតដៃ និងស្កេន QR CODE ទប់ស្កាត់កូវីដ-១៩ (STOP COVID-19)។ ត្រូវអនុវត្តឱ្យបានម៉ឺងម៉ាត់នូវវិធានការ «៣ការពារ និង ៣កុំ» តាមអនុសាសន៍របស់សម្ដេចតេជោ ហ៊ុន សែន។ ត្រូវអនុវត្តវិធានការគម្លាតសុវត្ថិភាពសង្គម និងគម្លាតសុវត្ថិភាពបុគ្គល និងរក្សាអនាម័យជាប្រចាំ ដោយការពាក់ម៉ាស់ និងការអនុវត្តអនាម័យដៃស្អាតជានិច្ច ដោយត្រូវលាងសម្អាតដៃនឹងសាប៊ូ ទឹកអាល់កុល ឬទឹកជែល។ ត្រូវមានស្មារតីទទួលខុសត្រូវខ្ពស់ ប្រសិនបើសង្ស័យថាមានការប៉ះពាល់អ្នកជំងឺកូវីដ-១៩ ឬមានរោគសញ្ញាសង្ស័យជំងឺកូវីដ-១៩ ឬមានជំងឺផ្ដាសាយដែលសង្ស័យ ត្រូវចូលរួមធ្វើតេស្តវិភាគរកវីរុសកូវីដ-១៩ និងត្រូវដាក់ខ្លួនឱ្យនៅដាច់ដោយឡែកពីគេភ្លាមៗ។ ត្រូវចូលរួមរាយការណ៍ ឬប្រសិនបើមានសំណួរ សូមហៅទៅលេខទូរស័ព្ទទាន់ហេតុការណ៍ 115៕ | 2021-03-10T02:15:00+07:00 | freshnewsasia.com | https://m.freshnewsasia.com/index.php/en/localnews/189265-2021-03-09-12-15-04.html |
6a5b2179-d9fe-4437-8681-3a3ce2c4fc00 | រកឃើញស្រ្តីម្នាក់ឆ្លងកូវីដ១៩ ធ្លាប់ទៅផ្សារបាត់ដឹង ខេត្តកំពង់ស្ពឺ | ស្រ្តីអាជីវករម្នាក់រកឃើញឆ្លងកូវីដ១៩ ធ្លាប់បានទៅផ្សារបាត់ដឹងស្ថិតនៅក្នុងខេត្តកំពង់ស្ពឺ កាលពីថ្ងៃទី៦ ខែមីនា ឆ្នាំ២០២១ ចន្លោះវេលាម៉ោង ១៣៖០០រសៀល ទៅ១៦៖០០រសៀល។ បច្ចុប្បន្នស្រ្តីរូបនេះ កំពុងសម្រាកព្យាបាលនៅសណ្ឋាគារ Great Duke។ នេះបើតាមសេចក្តីជូនដំណឹងរបស់រដ្ឋបាលខេត្ត។ ប្រភពខាងលើឱ្យដឹងថា អាជ្ញាធរបានសម្រេចបិទតូបលក់ដូរសំលៀកបំពាក់១២តូប និងបានធ្វើតេស្តរកសំណាកលើអ្នកពាក់ព័ន្ធចំនួន២៥នាក់។ អានពិស្តារ៖ | 2021-03-10T01:10:00+07:00 | kampucheathmey.com | https://www.kampucheathmey.com/local-news/77868 |
2311b917-57e6-4726-bbc3-3f1540c49702 | គ.ជ.ប ចេញសេចក្តីណែនាំ៥ចំណុចស្តីពី ការរឹតបន្ដឹងវិធានការបង្ការ និងទប់ស្កាត់ការចម្លងជំងឺកូវីដ១៩ | គណៈកម្មាធិការជាតិរៀបចំការបោះឆ្នោត (គ.ជ.ប) នៅថ្ងៃទី៩ ខែមីនា ឆ្នាំ២០២១នេះ បានចេញសេចក្តីណែនាំចំនួន ៥ចំណុចស្តីពី «ការរឹតបន្ដឹងវិធានការបង្ការ និងទប់ស្កាត់ការចម្លងជំងឺកូវីដ-១៩» ដល់ក្រុមជំនួយការសមាជិក គ.ជ.ប ថ្នាក់ដឹកនាំអង្គភាពជំនាញ និងមន្ត្រីដែលកំពុងបម្រើការងារនៅទីស្តីការ គ.ជ.ប និងតាមលេខាធិការដ្ឋានរាជធានី-ខេត្ត រៀបចំការបោះឆ្នោត (លធ.ខប)។ ការចេញសេចក្តីណែនាំរបស់ គ.ជ.ប ដោយផ្អែកតាមស្ថានភាពបច្ចុប្បន្ន នៃការរីករាលដាលជំងឺកូវីដ-១៩ ចូលក្នុងសហគមន៍ក្នុង «ព្រឹត្តិការណ៍ ២០ កុម្ភៈ» មិនទាន់ធូរស្រាល និងអនុវត្តតាមអនុសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ អង្គភាពជំនាញនីមួយៗ ត្រូវអនុញ្ញាតឱ្យមន្ត្រីក្រោមឱវាទសម្រាកពីការងារចំនួន ១សប្តាហ៍ ប៉ុន្តែត្រូវចាត់ឱ្យមានអ្នកប្រចាំការ ១០% នៃចំនួនមន្ត្រីក្នុងអង្គភាពដើម្បីធានាឱ្យមាននិរន្តរភាពការងារប្រចាំថ្ងៃ។ ទន្ទឹមនឹងនេះ អង្គភាពជំនាញនីមួយៗ ត្រូវធ្វើការងារ ឬទំនាក់ទំនងការងាររដ្ឋបាលតាមប្រព័ន្ធបច្ចេកវិទ្យាព័ត៌មាន (Online) ក្នុងអង្គភាពផ្ទាល់ និងជាមួយអង្គភាពជំនាញពាក់ព័ន្ធផ្សេងទៀត ចំណុះអគ្គលេខាធិការដ្ឋាន។ ផ្អាករាល់ការប្រជុំផ្សេងៗ និងត្រូវរៀបចំតាមប្រព័ន្ធ (Online) ក្នុងករណីចាំបាច់។ បន្តយកចិត្តទុកដាក់អនុវត្តឱ្យបានខ្ជាប់ខ្លួន តាមសេចក្តីណែនាំលេខ០១៧ ចុះថ្ងៃទី២០ ខែមីនា ឆ្នាំ២០២០ របស់ គ.ជ.ប និងគោលការណ៍ណែនាំនានារបស់ក្រសួង ស្ថាប័នមានសមត្ថកិច្ចពាក់ព័ន្ធនឹងការងារប្រយុទ្ធប្រឆាំង និងទប់ស្កាត់ការរីករាលដាលជំងឺកូវីដ-១៩ ឱ្យទទួលបានប្រសិទ្ធភាព។ បន្តក់ឆ្លងឯកសារ និងបែងចែកឯកសារតាមប្រព័ន្ធ (Online)។ បន្តតាមដានសុខភាពករណីមានការសង្ស័យ ឬសភាពមិនប្រក្រតីដែលជារោគសញ្ញាកូវីដ-១៩ ត្រូវរាយការណ៍ទៅលេខទូរស័ព្ទ១១៥ ជាបន្ទាន់៕ | 2021-03-10T00:08:00+07:00 | freshnewsasia.com | https://m.freshnewsasia.com/index.php/en/localnews/189252-2021-03-09-10-08-36.html |
b1f7b43b-b910-4088-a1da-0dda201184e1 | កូវីដ១៩៖ តារាចម្រៀង ប្រចាំផលិតកម្ម ហង្ស មាស ណុប បញ្ញារិទ្ធ ផ្ញើរសារអរគុណ អ្នកគាំទ្រ ក្រោយពិនិត្យឃើញវិជ្ជមាន | សារទី១៖ ជំរាបសួរពុកម៉ែបងប្អូន ជនរួមជាតិពិសេស fans ទាំងអស់របស់ខ្ញុំ ។ ដំបូងខ្ញុំគិតថានៅស្ងៀមសិន អត់ចង់ផុសអីទេដរាប្យ លទ្ធផលជាក់ស្តែងមិនទាន់ចេញ តែឃើញពត៌មាន ចុះច្រើនពេក ក្នុងនោះខ្ញុំបាទ សូមអរគុណជាខ្លាំង សម្រាប់ការព្រួយបារម្ភ របស់ពុកម៉ែបងប្អូនទាំងអស់គ្នា ចំពោះស្ថានភាព របស់ខ្ញុំនៅក្នុងពេលនេះ ។ ហើយក៍ជាការពិតដែរខ្ញុំបាទ ពិតជាបានយកសំណាក ទៅធ្វើកោសល្យវិច័្ចយ ស្វែងរកមេរោគកូវីដ១៩ មែន កាលពីយប់មិញនេះ ដោយសារនៅថ្ងៃទី១ កម្មវិធីមួយ ដែលធ្វើការឡាយផ្ទាល់ មានអ្នកនាង និមល គាត់ធ្វើជាពិធីករ តែខ្ញុំអត់បាននៅជិតកៀកកិត ជាមួយគាត់ទេ ដោយសារខ្ញុំជាអ្នកកាន់កាម៉េរ៉ាថត ។ ប៉ុន្តែបើទោះជាយ៉ាងណា ខ្ញុំក៍មានអក្ការៈផ្តាសាយឈឺកខ្លះ និង ល្ហិតល្ហៃនៅរយៈពេល២ ៣ថ្ងៃដំបូង តែកំដៅមិនឡើងឡើសពី៣៦កន្លះទេ សូម្បីពេលនេះម៉ោងនេះ ។ ហើយនៅយប់មិញនេះដែរ មន្រ្តីការងារខាងក្រសួង បានចុះមកយកសំណាករបស់ខ្ញុំ និងមនុស្សជប់ពាក់ព័ន្ធទាំងអស់ រួចរាល់ បច្ចុប្បន្នខ្ញុំស្នាក់នៅ ក្នុងហាងរបស់ខ្ញុំ ដោយមិនចេញទៅណាទាំងអស់ រហូតដឹងពីលទ្ធផល ។ ២ថ្ងៃនេះខ្ញុំព្យាយាមឆ្ពុង មួយថ្ងៃ២ដង ញាំទឹកក្តៅ និង វីតាមីនC បច្ចុប្បន្នខ្ញុំបាត់ឈឺករ តែនៅតឹងច្រមុះ បាត់ល្ហិតល្ហៃ រីឯកំដៅនៅតែ៣៦.៤ មិនលើសដល់៣៧ ៣៨ទេ ។ ហ៊ឹម……សំណាងណាស់ ដែលតាំងពីចូលឆ្នាំចិន គឺអត់បានទៅជួបជុំគ្រួសារសោះ ព្រោះរវល់ការងារពេក ទើបតែយប់ម៉ិញបានគាត់ដឹងរឿងពេលពត៌មានចុះ បានត្រឹមខលសួរសុខទុក្ខ ។ ទោះជាលទ្ធផលបែបណា ខ្ញុំតាំងស្មារតីថានិងរឹងមាំ ប្រយុទ្ធប្រឆាំង តស៊ូជាមួយជំងឺមួយនេះអោយដល់ទីបំផុត ។ សូមបងប្អូនបង្កើនការប្រុងប្រយ័ត្នខ្ពស់ កូវីដវាពិតជានៅកៀកកិតក្បែខ្លួនយើង គ្រប់ទិសទី ដែលយើងមើល និងភ្នែកមិនឃើញ ប្រុងប្រយ័ត្នខ្លាំងណាស់ ចុងក្រោយនៅតែជៀសមិនផុត តែខ្ញុំមិនបន្ទោសនណាម្នាក់ទេ ត្បិតយើងគ្រប់គ្នាសុទ្ធតែប្រុងប្រយ័ត្ន អស់លទ្ធភាព ក៏គ្មាននណាចង់ឈឺ គ្មាននណាចង់អោយឆ្លងទៅគេ គ្មាននណាដឹងមុនថា ខ្លួនឯងក្លាយជាអ្នកជំងឺកូវីដ បើគ្រប់យ៉ាងកើតត្រឹមមួយប៉ព្រិចភ្នែក ។ សូមបួងសួងវត្ថុសក្តិសិទ្ធ ជួយបីបាច់ថែររក្សាពលរដ្ឋខ្មែរគ្រប់រូប អោយសុខសប្បាយជៀសផុតពីជំងឺកាចសាហាវមួយនេះ ។ ដាច់ខាតកុំទ្វេសប្រហែស អោយសោះ ចូរចងចាំថា កូវីដមើលយើងឃើញ តែយើងមើលវាមិនឃើញនោះទេ ។ ម៉ោងនេះ ពេលនេះអក្ការៈខ្ញុំធម្មតា ឃុំខ្លួនក្នុងហាងរង់ចាំលទ្ធផល បើទោះជាបែបណាក៍ត្រូវក្លាហានទទួល និងចូលខ្លួនទៅព្យាបាលជាដាច់ខាត ។ សូមអរគុណពុកម៉ែបងប្អូន ថ្នាក់ដឹងនាំក្រុមហ៊ុនហង្សមាស ដែលលោកបានខលមកសួរសុខទុក្ខក្មួយរហូត ពិសេសក្រុមគ្រួសាររបស់ខ្ញុំ និង អ្នកគាំទ្រទាំងអស់របស់ខ្ញុំ។ សារទី៣៖ ឥលូវនេះ ខ្ញុំបានមកដល់សណ្ឋាគារ (The Great Duke Phnom Penh) អតីតសណ្ឋាគារ intercon ចាស់ ១ម៉ោងជាងហើយ ខ្ញុំសុខសប្បាយទេបងប្អូន ខាងសណ្ឋាគារ ខាងក្រសួងសុខាភិបាល និងថ្នាក់ដឹកនាំ លោកបានរៀបចំរួចជាស្រេច ក្នុងបន្ទប់សម្រាក គឺមានផាសុខភាព មានខ្យល់អាកាសល្អ ខ្ញុំប្តេជ្ញាចិត្តថានិងព្យាយាម យកឈ្នះជំងឺនេះ អោយបានបន្ថែម ពីលើការព្យាបាលរបស់គ្រូពេទ្យ។ សារទី២ ៖ មុននេះបន្តិចខ្ញុំ បានទទួលលទ្ធផលហើយ គឺខ្ញុំមានវិជ្ជមានកូវីដ១៩ ខ្ញុំកំពុងរៀបចំសម្លៀកបំពាក់ និងរង់ចាំរថយន្ត ខាងក្រសួងសុខាភិបាល មកទទួល ។ អរគុណសម្រាប់ការព្រួយបារម្ភរបស់បងប្អូន ។ ខ្ញុំត្រូវតែរឹងមាំ យកឈ្នះជំងឺនេះ ដោយការព្យាបាល ពីគ្រូពេទ្យអោយបាន ខ្ញុំមិនតក់ស្លុត និងការពិតនេះទេ ត្បិតខ្ញុំក្តី អ្នកដែលខ្ញុំឆ្លងពីគាត់ក្តី គ្មានអ្នកណារីករាយចង់ទទួលឡើយ មានតែពាក្យមួយប្រាប់ខ្លួនឯងគឺរឹងមាំ តស៊ូ ។ តារាចម្រៀង ដ៏ល្បីរូបនេះ ស្ថិតក្នុងចំណោមតារាចម្រៀង និងពិធីផ្សេងៗទៀត នៃផលិតកម្មហង្សមាស ដែលមានកូវីដ១៩៕ | 2021-03-09T23:51:00+07:00 | dap-news.com | https://dap-news.com/national/2021/03/09/125384/ |
0c06e814-f09a-428e-8807-e4ca5b0c2d21 | រដ្ឋបាលខេត្តស្វាយរៀង ទទួលអំណោយ ២៥,០០០ម៉ាស និងអាល់កុល ១០កេស ពីសប្បុរសជនដើម្បីចូលរួមប្រយុទ្ធនឹងជំងឺកូវីដ-១៩ | លោក ម៉ែន វិបុល អភិបាលខេត្តស្វាយរៀង នាព្រឹកថ្ងៃទី៩ ខែមីនា ឆ្នាំ២០២១នេះ បានទទួលយកអំណោយជាម៉ាស ទឹកអាល់កុល និងថវិកាពីលោក ស៊ីញ ប៉ាវគ័រ ប្រធានតំបន់សេដ្ឋកិច្ចពិសេសឈីលូជានពុចាយ ដេីម្បីចូលរួមឧបត្ថម្ភដល់រដ្ឋបាលខេត្តស្វាយរៀង ក្នុងការប្រយុទ្ធប្រឆាំងជំងឺកូវីដ-១៩។ ក្នុងឱកាសនោះដែរ លោក ម៉ែន វិបុល បានថ្លែអំរគុណចំពោះលោក ស៊ីញ ប៉ាវគ័រ ប្រធានតំបន់សេដ្ឋកិច្ចពិសេសឈីលូ មិនត្រឹមតែបង្កើតនូវតំបន់សេដ្ឋកិច្ចពិសេសដើម្បីផ្តល់ការងារធ្វើជូនដល់ប្រជាពលរដ្ឋក្នុង និងក្រៅខេត្តប៉ុណ្ណោះទេ លោកប្រធានតំបន់តែងតែចូលរួមបរិច្ចាគនូវអំណោយ និងថវិកាជាបន្តបន្ទាប់ជូនដល់រដ្ឋបាលខេត្តទៅលើការងារអភិវឌ្ឍផ្សេងៗជាដើម។ ជាក់ស្តែងសម្ភារប្រយុទ្ធប្រឆាំង នឹងជំងឺកូវីដ-១៩ ដែលទទួលបាននូវពេលនេះ សបញ្ជាក់ឱ្យឃើញនូវកាយវិការប្រកបដោយសប្បុរសធម៌ និងជាវប្បធម៌នៃការចែករំលែកទៅលើការជួយគ្នាក្នុងគ្រាលំបាក។ លោកអភិបាលខេត្តបានបញ្ជាក់ថា អំណោយ និងថវិកាដែលបានផ្ដល់ជូនរដ្ឋបាលខេត្តនៅថ្ងៃនេះ និងយកទៅចាត់ចែងប្រើប្រាស់ឱ្យចំទិសដៅ ក្នុងសកម្មភាពយុទ្ធនាការផ្សព្វផ្សាយអប់រំនូវវិធានការបង្ការ ទប់ស្កាត់ការឆ្លងរាលដាលនៃជំងឺកូវីដ-១៩ ស្របតាមបរិបទនាពេលបច្ចុប្បន្ន។ បន្ថែមពីនេះលោកបន្ថែមថា ដើម្បីយកឈ្នះកូវីដ-១៩ សូមប្រជាពលរដ្ឋចូលរួមសហការអនុវត្តវិធានការ «៣ការពារ និង ៣កុំ» ស្របតាមអនុសាសន៍ របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ឱ្យបានខ្ជាប់ខ្ជួនបំផុត។ អំណោយទាំងនោះរួមមាន ម៉ាស ១០កេសធំ ស្មើនឹង ២៥,០០០ម៉ាស ទឹកអាល់កុល ១០កេស ស្មើនឹង៤៨០ដប។ សូមបញ្ជាក់ថាថ្មីៗនេះ ដើម្បីចូលរួមទប់ស្កាត់ការរីករាលដាលជំងឺកូវីដ-១៩ ចូលក្នុងសហគមន៍ រដ្ឋបាលខេត្តស្វាយរៀង បានអំពាវនាវ ដល់អ្នកដែលមានការពាក់ព័ន្ធ ឬដឹងថាខ្លួនប៉ះពាល់ជាមួយនឹងស្ត្រីជនជាតិវៀតណាមពីរនាក់ ដែលឆ្លងជំងឺកូវីដ ត្រូវមានភាពស្មោះត្រង់ មិនលាក់លៀម និងស្ម័គ្រចិត្តមកធ្វើតេស្តរកមេរោគជំងឺកូវីដ-១៩ ឱ្យបានទាន់ពេលវេលា ដោយត្រូវទៅជួបក្រុមឆ្លើយតបបន្ទាន់ នៃមន្ទីរសុខាភិបាលរដ្ឋបាលខេត្ត ដែលប្រចាំការនៅមណ្ឌលចត្តាឡីស័កថ្នាក់ខេត្តកម្រិត២ ក្រុងបាវិត ឬតាមរយៈទូរស័ព្ទលេខ៖ ០៨៨ ៦៣៤២ ៧០០/០៨៨ ៧៩ ៣៦ ៣៧៣ ចាប់ពីថ្ងៃទី០៣ ខែមីនា ឆ្នាំ២០២១នេះតទៅ ដើម្បីក្រុមការងារពិនិត្យយកវត្ថុសំណាកតេស្ដរកជំងឺកូវីដ-១៩ និងធ្វើចត្តាឡីស័ក ចំនួន១៤ថ្ងៃ តាមការកំណត់របស់ក្រសួងសុខាភិបាល៕ | 2021-03-09T23:41:00+07:00 | freshnewsasia.com | https://m.freshnewsasia.com/index.php/en/localnews/189248-2021-03-09-09-41-05.html |
db249672-4a59-4262-b129-4fe20b74b3be | ក្រសួងសាធារណការ ដាក់ចេញវិធានការបន្ទាន់ និងម៉ឹងម៉ាត់ទប់ស្កាត់កូវីដ-១៩ | តាមសេចក្ដីណែនាំរបស់ ក្រសួងសាធារណការ នៅថ្ងៃទី៩ ខែមីនា ឆ្នាំ២០២១ បានឲ្យដឹងថា តាមបទបញ្ជារបស់ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នាពេលថ្មីៗនេះ ដើម្បីចូលរួមបង្ការ និងទប់ស្កាត់វីរុសកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ ដែលបាននិងកំពុងមានការកើនឡើងខ្លាំង នាពេលបច្ចុប្បន្ននេះ នៅតាមបណ្តា រាជធានី-ខេត្ត ពាក់ព័ន្ធនៅក្នុងប្រទេសកម្ពុជា ក្រសួងសាធារណការ ដាក់ចេញនូវវិធានការបន្ទាន់ ក្នុងការចូលរួមអនុវត្តឲ្យ កាន់តែមានប្រសិទ្ធភាពខ្ពស់៕ | 2021-03-09T23:33:00+07:00 | dap-news.com | https://dap-news.com/national/2021/03/09/125376/ |
aefc56df-e30a-4af2-9b61-26cfc96dd3f5 | សម្ដេចតេជោ ៖ ក្នុងករណីមានអ្នកស្លាប់ ដោយជំងឺកូវីដ ត្រូវបូជា មិនមែនជាការបញ្ចុះទេ | តាមរយៈសារសំឡេង នារសៀលថ្ងៃទី៩ ខែមីនា ឆ្នាំ២០២១ សម្ដេចតេជោ ហ៊ុន សែន មានប្រសាសន៍ថា សម្ដេចតេជោបន្ដថា សម្ដេចតេជោបន្ថែមថា ដើម្បីធានានូវវិធានការមួយ សម្រាប់ការគ្រប់គ្រងដីធ្លី ក៏ដូចជា កុំឲ្យមានកើតពាសពេញ ជាមួយការដាក់សពនៅផ្សេងៗគ្នា ដូច្នេះត្រូវប្រើប្រាស់វិធានការបូជា សពអ្នកស្លាប់ដោយសារជំងឺកូវីដ១៩ ជាចាំបាច់ ។ សម្ដេច រំលឹកថា ប៉ុន្មានថ្ងៃមុននេះ បានប្រើប្រាស់វិធានការបូជាសព ចំពោះជនជាតិចិន ដែលបានស្លាប់ ក្នុងមណ្ឌលចត្តាឡីស័ក ព្រៃកព្នៅ ។ សម្ដេចតេជោ ក៏បានចាត់ឲ្យអភិបាលរាជធានី-ខេត្ត ត្រូវរៀបចំទីតាំងបច្ឆា បូជាសព អ្នកកើតជំងឺកូវីដ១៩ ឲ្យបានសមរម្យ ។ ជាងនេះទៅទៀត សម្ដេចក៏បានស្នើទៅដល់អភិបាលរាជធានី-ខេត្ត ត្រូវធ្វើកិច្ចការងារ នេះឲ្យត្រឹមត្រូវបំផុត ជាពិសេសនោះត្រូវធ្វើកន្លែងបូជាសព អ្នកកើតជំងឺកូវីដ១៩ ឲ្យនៅឆ្ងាយ ពីផ្ទះប្រជាពលរដ្ឋ ។ ជាងនេះទៅទៀត សម្ដេចតេជោ ហ៊ុន សែន ក៏បានស្នើឲ្យក្រសួងយុត្តិធម៌ និងក្រសួងសុខាភិបាល ត្រូវរៀបចំអនុក្រឹត្យមួយស្ដីពី ការបូជាសព នៃអ្នកមានជំងឺកូវីដ-១៩ ដោយបញ្ជាក់អំពីការ កំណត់ចំនួនមនុស្ស នៃការចូលរួម ក្រោយបូជារួច អដិ្ឋធាតុត្រូវជូនក្រុមគ្រួសាររបស់ពួកគេ។ សម្ដេចថា តាមបណ្ដាប្រទេសនានា នៅពេលមានអ្នកស្លាប់ ដោយសារជំងឺកូវីដ១៩ មិនមានអ្នកចូលរួមឡើយ ។ សូមរំលឹកថា | 2021-03-09T23:29:00+07:00 | dap-news.com | https://dap-news.com/national/2021/03/09/125370/ |
d735ed2a-912a-4dc2-8d09-2d9312449334 | ក្រសួងសាធារណការ ចេញសេចក្តីណែនាំបន្ថែម៩ចំណុច ដើម្បីអនុវត្តវិធានការបន្ទាន់សម្រាប់ការបង្ការ និងទប់ស្កាត់ការរីករាតត្បាតជំងឺកូវីដ-១៩ | ដើម្បីចូលរួមបង្ការ និងទប់ស្កាត់វីរុសកូវីដ-១៩ ក្នុងព្រឹត្តិការណ៍សហគមន៍២០កុម្ភៈ ដែលបាននិងកំពុងមានការកើនឡើងខ្លាំងនាពេលបច្ចុប្បន្ននេះ នៅតាមបណ្តា រាជធានី-ខេត្តពាក់ព័ន្ធនៅក្នុងប្រទេសកម្ពុជា ក្រសួងសាធារណការ និងដឹកជញ្ជូន បានដាក់ចេញនូវវិធានការបន្ទាន់ និងម៉ឺងម៉ាត់ដល់ថ្នាក់ដឹកនាំ និងបុគ្គលិក មន្ត្រីរាជការ ក្រោមឱវាទទាំងអស់ចំនួន០៩ចំណុច ដើម្បីបង្កើនការចូលរួមអនុវត្តឱ្យកាន់តែមានប្រសិទ្ធភាពខ្ពស់។ គ្រប់អគ្គនាយកដ្ឋាន/អង្គភាព ត្រូវកាត់បន្ថយចំនួនបុគ្គលិកមន្ត្រីរាជការ ដែលត្រូវមកបំពេញការងារនៅទីស្តីការក្រសួង/អង្គភាព ដោយជំនួសមកវិញនូវការបំពេញ ការងារពីផ្ទះរៀងៗខ្លួនតាមប្រព័ន្ធអនឡាញ(Online) ប៉ុន្តែត្រូវរៀបចំឱ្យមានបុគ្គលិកមន្ត្រីរាជការប្រចាំការប្តូរវេនគ្នានៅតាមបណ្តាអង្គភាពនីមួយៗ ក្នុងចំនួនតិចត្រឹមកម្រិត ១០ភាគរយប៉ុណ្ណោះ រហូតដល់មានការជូនដំណឹងជាថ្មី។ គ្រប់អគ្គនាយកដ្ឋាន/អង្គភាព ត្រូវបន្តជំរុញឱ្យបុគ្គលិកមន្ត្រីរាជការក្រោមឱវាទទាំងអស់ ចូលរួមបំពេញទម្រង់ឌីជីថលរាយការណ៍ពីស្ថានភាពសុខភាពផ្ទាល់ខ្លួន ជារៀងរាល់ថ្ងៃជាប្រចាំតាមរយៈ ឬស្តែន QR Code ដែលបាននិងកំពុងអនុវត្តកន្លងមកទោះបីជាបំពេញការងារពីផ្ទះក៏ដោយ។ នាយកដ្ឋានបុគ្គលិកត្រូវពិនិត្យនិងតាមដានទិន្នន័យនៃការរាយការណ៍អំពីស្ថានភាពសុខភាពរបស់បុគ្គលិកមន្ត្រីរាជការ និងធ្វើការទាក់ទងបន្ទាន់ប្រសិបើមានករណី សង្ស័យណាមួយ ត្រូវបានរាយការណ៍និងត្រូវសហការជាមួយនាយកដ្ឋានព័ត៌មានវិទ្យា និងទំនាក់ទំនងសាធារណៈ ដើម្បីរៀបចំរបាយការណ៍លទ្ធផលនៃការតាមដាន សុខភាពបុគ្គលិកមន្ត្រីរាជការ តាមរយៈការបំពេញទម្រង់ឌីជីថលខាងលើនេះជូនថ្នាក់ដឹកនាំក្រសួងឱ្យបានទៀងទាត់ជាប្រចាំ។ ករណីមានការសង្ស័យ ឬសភាពមិនប្រក្រតីដែលជារោគសញ្ញានៃជំងឺកូវីដ-១៩ បុគ្គលិកមន្ត្រីរាជការត្រូវរាយការណ៍មកនាយកដ្ឋានបុគ្គលិកតាមរយៈលេខទូរស័ព្ទ 011 958 311 ឬទូរស័ព្ទទៅលេខ១១៥ ជាបន្ទាន់។ ថ្នាក់ដឹកនាំ និងបុគ្គលិកមន្ត្រីរាជការដែលត្រូវប្រចាំការនៅអង្គភាពនីមួយៗ ត្រូវបន្តចូលរួមស្ដែន QR Code «ទប់ស្កាត់មេរោគកូវីដ-១៩» ដែលបានបិទផ្សព្វផ្សាយ នៅតាមច្រកចេញ-ចូល អគាររដ្ឋបាលកណ្តាល អគារក អគារខ អគារសាលប្រជុំ និងវិទ្យាស្ថានតេជោសែន សាធារណការ និងដឹកជញ្ជូន។ នាយកដ្ឋានរដ្ឋបាលត្រូវគ្រប់គ្រងច្រកចេញ-ចូលទាំងអស់ដោយកំណត់ឱ្យមានការវាស់កម្ដៅ និងពាក់ម៉ាស់ជាប់ជាប្រចាំ ក្នុងករណីមិនអនុវត្តតាមមិនត្រូវអនុញ្ញាត ឱ្យចូលក្នុងបរិវេណទីស្តីការក្រសួងជាដាច់ខាត។ គ្រប់អង្គភាពទាំងអស់ ជាពិសេសបុគ្គលិកមន្ត្រីរាជការដែលធ្វើការដោយផ្ទាល់ជាមួយឯកសារតាមច្រកចេញ-ចូល ឬមន្ត្រីចរាចរឯកសារត្រូវស្កែនសម្លាប់មេរោគ លើគ្រប់ឯកសារទាំងអស់ឱ្យបានរួចរាល់មុននឹងបញ្ជូនឯកសារទាំងអស់នោះទៅតាមនីតិវិធីមកថ្នាក់ដឹកនាំ ឬអង្គភាពពាក់ព័ន្ធ។ ក្នុងករណីខ្លះត្រូវជំរុញការដាក់ឆ្លងឯកសារ និងបែងចែកឯកសារតាមប្រព័ន្ធឌីជីថល(Telegram)។ ត្រូវបន្តរឹតបន្តឹងការប្រុងប្រយ័ត្ន និងចូលរួមអនុវត្តឱ្យបានហ្មត់ចត់ និងម៉ឺងម៉ាត់បំផុតនូវវិធានការ ៣-ការពារ និង ៣-កុំ រួមមានដូចជា៖ ត្រូវពាក់ម៉ាស់ត្រូវលាងសម្អាតដៃ ត្រូវរក្សាគម្លាតសង្គម និងគម្លាតបុគ្គល(ចាប់ពី១,៥ម៉ែត្រឡើងទៅ), កុំចូលទៅកន្លែងបិទជិត គ្មានខ្យល់ចេញចូល និងម៉ាស៊ីនត្រជាក់ច្រើនពេក កុំទៅកន្លែងមានមនុស្សច្រើន កុំប៉ះពាល់គ្នា-ចាប់ដៃគ្នា-កៀកស្មាគ្នា-អោបគ្នាជាដើម។ ត្រូវបន្តផ្អាកជាបណ្តោះអាសន្ននូវកិច្ចប្រជុំ សិក្ខាសាលា វគ្គបណ្តុះបណ្តាល ឬការជួបជុំនានា។ ចំពោះការងារចាំបាច់ដែលអាក់ខានមិនបាន ត្រូវបានអនុញ្ញាត ឱ្យរៀបចំតាម ប្រព័ន្ធ Video Conference។ | 2021-03-09T23:01:00+07:00 | freshnewsasia.com | https://m.freshnewsasia.com/index.php/en/localnews/189243-2021-03-09-09-01-15.html |
221c82b3-8049-415f-985d-0e2a73adc9a9 | សម្តេចក្រឡាហោម ស ខេង ដាក់ចេញវិធានការបន្ទាន់ ៨ចំណុច សម្រាប់បង្ការ និងទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍សហគមន៍ ២០កុម្ភៈ (Video inside) | សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ នៅថ្ងៃទី៩ ខែមីនា ឆ្នាំ២០២១ បានដាក់ចេញវិធានការបន្ទាន់ចំនួន ៨ចំណុច សម្រាប់បង្ការ និងទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍សហគមន៍ ២០កុម្ភៈ។ នេះបើតាមសេចក្តីណែនាំ របស់សម្តេចក្រឡាហោម ស ខេង ប្រាប់ទៅមន្ត្រីរាជការស៉ីវិល មន្ត្រីនគរបាលជាតិ និងមន្ត្រីពន្ធនាគារ ដែលបណ្តាញព័ត៌មាន Fresh News ទទួលបាន។ ការដាក់ចេញវិធានការបន្ទាន់ខាងលើ ធ្វើឡើងយោងតាមបទបញ្ជា និងសារសម្លេងណែនាំពិសេសរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា កាលពីរាត្រីថ្ងៃទី៨ ខែមីនា ឆ្នាំ២០២១ ក្នុងការបង្ការ និងទប់ស្កាត់ការចម្លងវីរុសកូវីដ-១៩ ក្នុងសហគមន៍២០កុម្ភៈ។ សូមជម្រាបថា កម្ពុជាកំពុងជួបប្រទះបញ្ហារីករាលដាលជំងឺកូវីដ១៩ ជាព្រឹត្តិការណ៍សហគមន៍ ២០កុម្ភៈ ដ៏ធ្ងន់ធ្ងរមួយមិនធ្លាប់មាន។ គិតត្រឹមរសៀលថ្ងៃទី០៩ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ សរុបចំនួន ១០៦០នាក់ ក្នុងនោះអ្នកជាសះស្បើយចំនួន ៥៣៨នាក់ និងអ្នកជំងឺសម្រាកព្យាបាលចំនួន ៥២១នាក់៕ | 2021-03-09T22:52:00+07:00 | freshnewsasia.com | https://m.freshnewsasia.com/index.php/en/localnews/189241-2021-03-09-08-52-59.html |
39cf8bbc-84ba-4c88-8028-bd29044f6454 | មួយសប្តាហ៍! ខេត្តរតនគិរី បានវ៉ាក់ចាក់សាំងការពារជំងឺកូវីដ១៩ ជូនកម្លាំងនគរបាលជាតិ និងមន្ត្រីសុខាភិបាលជាង១ពាន់នាក់ | គិតចាប់ពីថ្ងៃទី០១ រហូតមកដល់ថ្ងៃទី៨ ខែមីនា ឆ្នាំ២០២១ ខេត្តរតនគិរី ដែលមានទីតាំងសម្រាប់ផ្តល់វ៉ាក់សាំងបង្ការជំងឺកូវីដ-១៩ ចំនួន២ទីតាំងផ្សេងគ្នា គឺទី១៖ ក្នុងមន្ទីរពេទ្យបង្អែកស្រុកបរកែវ និងទី២៖ ស្ថិតនៅមន្ទីរពេទ្យបង្អែកខេត្តបានផ្តល់វ៉ាក់សាំងបានចំនួនប្រមាណជាង ៥៥ភាគរយទៅហើយ។ ប្រធានកម្មវិធីផ្តល់ថ្នាំបង្ការលោក អ៊ូ ដេរ បានឱ្យដឹងថា ។ លោកវរសេនីយ៍ឯក ជា តារា បានឱ្យដឹងថា ក្រោយពីចាក់វ៉ាក់សាំងរួច គឺសុខភាពរបស់លោកប្រក្រតីជាធម្មតា មិនមានអាការៈប្រែប្រួលណាមួយឡើយ, ហើយលោកក៏បានថ្លែងអំណរគុណដល់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងមន្ទីរសុខាភិបាល បានស្វះស្វែងនាំយកវ៉ាក់សាំងការពារជំងឺកូវីដ-១៩ ដើម្បីមកចាក់ជូនមន្ត្រីរាជការ កងកម្លាំងប្រដាប់អាវុធ និងប្រជាជនទាំងអស់ផងដែ៕ | 2021-03-09T22:52:00+07:00 | freshnewsasia.com | https://m.freshnewsasia.com/index.php/en/localnews/189240-2021-03-09-08-52-08.html |
e1a762b0-ec79-4a18-bbd6-debba15af587 | សូមប្រយ័ត្នផង អាជ្ញាធរទើបរកឃើញអ្នកឆ្លង ជំងឺកូវីដ-១៩ ថ្មី ចំនួន៩នាក់នៅស្រុកល្វាឯម | កណ្តាល ៖ អាជ្ញាធរ ទើបប្រកាសថា បានឃើញអ្នកឆ្លងជំងឺកូវីដ-១៩ ថ្មី ចំនួន៩នាក់ ដែលរស់នៅស្រុកល្វាឯម ខេត្តកណ្តាល ពាក់ព័ន្ធព្រឹត្តិការណ៍សហគមន៍ ២០កុម្ភៈ ។ លោក គង់ សោភ័ណ្ឌ អភិបាលខេត្តកណ្តាល នៅយប់ថ្ងៃទី៩ ខែមីនា ឆ្នាំ២០២១ នេះ កំពុងដឹកនាំក្រុមការងារជំនាញពាក់ព័ន្ធ ត្រួតពិនិត្យ ករណីនេះ ក្រោយលទ្ធផលតេស្តសំណាក ចេញដោយវិទ្យាស្ថាន ប៉ាស្ទ័រកម្ពុជា មាន វិជ្ជមានជំងឺកូវីដ-១៩ និង ចាត់វិធានការឲ្យអាជ្ញាធរពាក់ព័ន្ធបង្កើនយន្តការគ្រប់គ្រងសភាពការណ៍ ខិតខំប្រឹងប្រែងស្រាវជ្រាវ ស្វែងរកអ្នកដែលពាក់ព័ន្ធដោយផ្ទាល់ និង ប្រយោលជាមួយពួកគាត់បន្ថែមទៀត ដើម្បីយកសំណាកធ្វើតេស្តរកមេរោគ និង ដាក់ឲ្យធ្វើចត្តាឡីស័ក ស្ថិតនៅឃុំពាមឧកញ៉ាអុង ស្រុកល្វាឯម ខេត្តកណ្ដាល ។ លោក គង់ សោភ័ណ្ឌ អភិបាលខេត្តកណ្តាល ថ្លែងថា ចំពោះអ្នកជំងឺកូវីដ-១៩ ទាំង៩នាក់ ត្រូវបានក្រុមគ្រូពេទ្យ នាំយកមកសម្រាកព្យាបាលនៅ មន្ទីរពេទ្យបង្អែកជ័យជំនះ ក្រុងតាខ្មៅ ភ្លាមៗរួចហើយ។ ដើម្បីគ្រប់គ្រងសភាពការណ៍នេះ លោកអភិបាលខេត្តកណ្តាល បានសម្រេចផ្អាកការធ្វើដំណើរចេញចូលជាបណ្តោះអាសន្ន នៅភូមិវាលធំ នៃឃុំពាមឧកញ៉ាអុង ស្រុកល្វាឯម ៕ រក្សាសិទ្ធិដោយ៖សារឿន | 2021-03-09T22:27:32+07:00 | cen.com.kh | https://cen.com.kh/archives/306185.html |
fa99edcd-33e5-47c5-9ba7-b4d1f858f263 | សម្ដេច ស ខេង ណែនាំវិធានការ បន្ទាន់សម្រាប់បង្ការ និងទប់ស្កាត់ការរាតត្បាត ជំងឺកូវីដ១៩ | ក្នុងសេចក្ដីណែនាំរបស់ក្រសួងមហាផ្ទៃ នៅថ្ងៃទី៩ ខែមីនា ឆ្នាំ២០២១ បានឲ្យដឹងថា អនុវត្តតាមការអំពាវនាវ និងអនុសាសន៍ណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសេចក្តីណែនាំរបស់ក្រសួងសុខាភិបាល ៖ ទី១-អគ្គនាយកដ្ឋាន និងអង្គភាពនានា ត្រូវកាត់បន្ថយមន្ត្រីមកបំពេញការងារ ដោយតម្រូវឲ្យចាត់មន្ត្រីពី ៥នាក់ទៅប្រចាំការនៅតាមអង្គភាពនីមួយៗ ចាប់ពីថ្ងៃ៩-១៥មីនា ។ អគ្គនាយកដ្ឋាន និងអង្គភាពនានាត្រូវរៀបចំបញ្ជីឈ្មោះមន្ត្រីប្រចាំការទាំងនោះ បញ្ជូនមក អគ្គលេខាធិការដ្ឋាន ក្រសួងមហាផ្ទៃ នៅថ្ងៃ៩ មីនា ។ ទី២-ថ្នាក់ដឹកនាំ មន្ត្រី និងអនុរក្សពន្ធនាគារនៅតាមពន្ធនាគារ និងមណ្ឌលអប់រំកែប្រែនានាទូទាំងប្រទេស ត្រូវបន្តបំពេញការងារជាធម្មតា ដោយត្រូវលើកកម្ពស់ការពង្រឹង ថែរក្សាការពារសន្តិសុខ សណ្តាប់ធ្នាប់ របៀបរៀបរយ និងសុវត្ថិភាពឲ្យបានហ្មត់ចត់ ជាមួយនឹងការបន្តការអនុវត្តវិធានការនានា របស់ក្រសួងសុខាភិបាល ក្នុងការបង្ការ ទប់ស្កាត់ការចម្លងជំងឺកូវីដ ១៩។ ទី៣-ប្រគល់ភារកិច្ចជូនលោក ចាន់ អ៊ាន រដ្ឋលេខាធិការក្រសួងមហាផ្ទៃ ដឹកនាំសម្របសម្រួល ជាមួយបណ្ឌិត្យសភានគរបាលកម្ពុជា អំពីកិច្ចដំណើរការ និងការពង្រឹងការអនុវត្តវិធានការការពារជំងឺកូវីដ ១៩។ ទី៤-អគ្គលេខាធិការដ្ឋាន ក្រសួងមហាផ្ទៃត្រូវរៀបចំប័ណ្ណចេញ-ចូល ផ្ដល់ជូនចំពោះតែថ្នាក់ដឹកនាំ និងមន្ដ្រីត្រូវបានចាត់ឲ្យ មកប្រចាំការតែប៉ុណ្ណោះ។ ទី៥-ដើម្បីធានានិរន្តរភាពការងារ របស់ក្រសួងមហាផ្ទៃ រដ្ឋលេខាធិការ អនុរដ្ឋលេខាធិការ មន្ត្រីរាជការស៊ីវិល មន្ដ្រីនគរបាលជាតិ និងមន្ត្រីពន្ធនាគារដែល ពុំមានភារកិច្ចចាំបាច់ ត្រូវបន្តបំពេញការងារតូចមួយតាម អនឡាញ (Online)។ ទី៦-ត្រូវផ្អាកជាបណ្តោះអាសន្ននូវការជួបជុំ ការប្រារព្ធពិធី ការសំណេះសំណាលនានាមានលក្ខណៈ ទ្រង់ទ្រាយធំ និងមានមនុស្សចូលរួមកុះករ។ ទី៧- ត្រូវតាមដាន ត្រួតពិនិត្យសុខភាពរបស់ខ្លួនជាប្រចាំ។ សម្រាប់មន្ត្រីរាជការដែលមានអាការក្តៅខ្លួន ក្អក ផ្តាសាយ ឬមានការសង្ស័យណាមួយពាក់ព័ន្ធនឹងជំងឺកូវដ ១៩ ពុំចាំបាច់មកបំពេញការងារនោះទេ និងត្រូវរាយការណ៍ ទៅអង្គភាពរបស់ខ្លួន ហើយត្រូវប្រញាប់ទៅមណ្ឌលសុខភាព ឬមន្ទីរពេទ្យដែលនៅជិតបំផុត ឬទាក់ទងទៅ ភ្នាក់ងារសុខាភិបាលតាមរយៈទូរស័ព្ទលេខ១១៥។ និងទី៨-ត្រូវអនុវត្តឲ្យបានខ្ជាប់ខ្ជួននូវវិធានការ ការពារ ( ពាក់ម៉ាស់, លាងដៃ, គម្លាតសុវត្ថិភាពសង្គម ៕ | 2021-03-09T22:24:00+07:00 | dap-news.com | https://dap-news.com/national/2021/03/09/125367/ |
ab17a660-4e5f-42d2-b62a-4918a040e4c4 | សម្ដេចតេជោ បញ្ជាក់ជាថ្មីថា អភិបាលរាជធានី-ខេត្ត មានភារកិច្ចបិទឬបើក ទីតាំងណាមួយ ក្រោយរកឃើញជំងឺកូវីដ១៩ | តាមរយៈសារសំឡេងជាង៧នាទី នារសៀលថ្ងៃទី៩ ខែមីនា ឆ្នាំ២០២១ សម្ដេចតេជោបានថ្លែងឲ្យដឹងថា «ខ្ញុំសូមបញ្ជាក់សារជាថ្មី ដើម្បីឲ្យយកការទទួលខុសត្រូវនោះ គឺការសម្រេចបិទ ឬបើក គឺស្ថិតនៅលើតួនាទីអភិបាលរាជធានី-ខេត្ត។ ខ្ញុំលើកក្នុងករណីដែលមានការបិទ តេស្ដលើកទី១ មានវិជ្ជមានយើងបិទ ។ តេស្ដបន្ដគឺអវិជ្ជមាន យើងត្រូវបើកឲ្យគេ ដោយមិនចាំបាច់រងចាំ ពិគ្រោះយោបល់អ្វីថែមទៀតទេ បើមិនដូច្នេះយើងកំពុងស្ថិតក្នុងស្ថានភាព (មើលតែដើមឈើ កុំគិតមើលព្រៃ) ហើយអាចបង្កើនហានិភ័យ គ្រោះថ្នាក់ដល់សេដ្ឋកិច្ចផងដែរ»។ សម្ដេចតេជោ ក៏បានផ្ដាំផ្ញើទៅដល់អភិបាលរាជធានី-ខេត្ត នៅពេលរកឃើញកន្លែងណាមានឆ្លងកូវីដ-១៩ ត្រូវបិទទីតាំងនោះ ជាបណ្ដោះអាសន្ន ហើយត្រូវយកសំណាក់ធ្វើការពិនិត្យ បន្ទាប់មកទៀតដល់ពេលវេលាកំណត់ ១៤ថ្ងៃ ត្រូវធ្វើតេស្ដសារជាថ្មី ក្នុងករណីអវិជ្ជមានកូវីដ-១៩ ត្រូវបើកទីតាំងនោះដំណើរការឡើងវិញ ទាំងផ្ទះសម្ដែង និងអាជីវកម្មជាដើម ប៉ុន្ដែបើបន្ដរកឃើញវិជ្ជមានកូវីដ-១៩ គឺត្រូវបិទបន្ដ ដើម្បីចៀសវាងក្នុងបិទគ្មានទីបញ្ចប់។ សម្ដេចតេជោ ក៏បានណែនាំឲ្យ អភិបាលរាជធានី-ខេត្ត ត្រូវយកស្ដង់ដាមួយយ៉ាងពិតប្រាកដ គឺមានភារកិច្ច «បិទ ឬបើក» មិនមែនក្រសួងសុខាភិបាលទេ ប៉ុន្ដែក្រសួងសុខាភិបាលត្រូវផ្ដល់ព័ត៌មានទាំងនេះទៅឲ្យរាជធានី-ខេត្ត ។ ចំណែក អភិបាលរាជធានី-ខេត្ត មានភារកិច្ច «បិទ និងបើក» ទៅតាមគោលការណ៍បានកំណត់។ សូមបញ្ជាក់ថា នៅរសៀលថ្ងៃ ៩មីនា រដ្ឋបាលរាជធានីភ្នំពេញ បានអនុញ្ញាតឲ្យទីតាំងចំនួន ២៣កន្លែង ជាប់ព័ន្ធអ្នកជំងឺកូវីដ១៩ បើកដំណើរការឡើងវិញផងដែរ។ គិតត្រឹមថ្ងៃ៩ មីនា នេះ កម្ពុជារកឃើញអ្នកឆ្លងកូវីដ-១៩ ចំនួន ១០៦០នាក់ ក្នុងនោះ អ្នកជាសះស្បើយ ចំនួន៥៣៨នាក់ និងអ្នកជំងឺសម្រាកព្យាបាល ចំនួន៥២១នាក់ ៕ | 2021-03-09T22:14:00+07:00 | dap-news.com | https://dap-news.com/national/2021/03/09/125364/ |
9b9d5abe-ea10-4a18-88a8-c3fa395a1acd | ទោះបីជា ស្ថានភាពកូវីដ-១៩ បន្តមិនទាន់ផុត ទៅវិញក៏ដោយ ស្រី្តជាសមាជិក ប.ស.ស. សម្រាលកូន ទាំងក្នុងនិងក្រៅប្រព័ន្ធ នៅតែទទួលបាន ប្រាក់ឧបត្ថម្ភបន្ថែម ពីរាជរដ្ឋាភិបាល | ក្នុងនោះ និយាយដោយឡែក នៅព្រះរាជាណាចក្រកម្ពុជា ក្រោមការដឹកនាំ ដ៏ឈ្លាសវៃបំផុត ពីសំណាក់សម្តេចអគ្គមហាសេនាបតីតេជោ ហ៊ុន សែន ប្រមុខដឹកនាំ នៃរាជរដ្ឋាភិបាល បានដាក់ចេញ នូវផែនការម៉ត់ចត់ ក្នុងការទប់ស្កាត់ នូវការរីករាលដាល នៃជម្ងឺកូវីដ-១៩ តាមរយៈវិធានសុខាភិបាល ពិសេសអំពាវនាវ ឲ្យពលរដ្ឋអនុវត្តនូវវិធាន ៣ការពារ និង ៣កុំ ជាចាំបាច់ជាប់ជានិច្ច ។ លោក អ៊ុក សមវិទ្យា ប្រតិភូរាជរដ្ឋាភិបាល ទទួលបន្ទុកជាអគ្គនាយក បេឡាជាតិ សន្តិសុខសង្គម នៃក្រសួងការងារ និងបណ្តុះបណ្តាលវិជ្ជាជីវៈ បានណែនាំដល់មន្ត្រី បុគ្គលិក ក្រោមឱវាទទាំងអស់ ការពារខ្លួន រក្សាគម្លាតពីគ្នា ក្នុងការបំពេញការងារ ជូនសមាជិករបស់ខ្លួន ប្រកបដោយភាព ទទួលខុសត្រូវខ្ពស់ ជាមួយនិងវិធាន ៣ការពារ និង ៣កុំ ធ្វើយ៉ាងណាចូលរួម ទប់ស្កាត់នៃការឆ្លងរីករាលដាល នៃជម្ងឺកូវីដ-១៩ ប្រកបដោយប្រសិទ្ធិភាពខ្ពស់ និងទាន់ពេលវេលា ក្នុងការផ្តល់សេវា របបសន្តិសុខសង្គម ជូនបងប្អូនកម្មករនិយោជិត ជាសមាជិក ប.ស.ស. ។ កម្មការិនីម្នាក់ ក្នុងចំណោមកម្មការិនី ជាច្រើនទៀត លោកស្រី ឈឹម សុវណ្ឌី បម្រើការងារនៅក្នុង ក្រុមហ៊ុនឯកជនមួយកន្លែង ដែលមកទទួលសេវានៅ ប.ស.ស. បានសម្តែងនូវអារម្មណ៍ពិតរបស់ខ្លួនថា “ ដំបូងឡើយលោកស្រីស្ទាក់ស្ទើរ និងមិនចង់ហ៊ានមក ទទួលសេវានោះទេ តែដោយសារ ប.ស.ស. បានរៀបចំឱ្យមាននូវ ការរក្សាគម្លាតសុវត្ថិភាពបុគ្គល និងគ្រប់គ្នាដែលចូលមកទទួលសេវា គឺតម្រូវឱ្យចូលក្នុងប្រអប់វាស់កម្តៅ បាញ់អាល់កុល និងពាក់ម៉ាសជាដើមផងនោះ ធ្វើឱ្យរូបលោកស្រីផ្ទាល់ មានអារម្មណ៍ថា កក់ក្តៅក្នុងការទទួលសេវា ។ គ្រាន់តែក្នុងខែកុម្ភៈកន្លងទៅនេះ (គិតចាប់ពីថ្ងៃទី០១ ដល់ ទី២៨ ខែកុម្ភៈ ឆ្នាំ២០២១) ទឹកប្រាក់សរុបប្រមាណជាង ១.៩ពាន់លានរៀល របស់រាជរដ្ឋាភិបាលកម្ពុជា បានបើកផ្តល់ជូនស្រ្តី សម្រាលកូនជាសមាជិក ប.ស.ស. សរុបចំនួន ៤ ៨៨០នាក់ នេះបើយោងតាម របាយការណ៍របស់ការិយាល័យ តាវកាលិក នៃ ប.ស.ស. ។ គួររំលឹកដែរថា សម្រាប់កម្មការិនីទាំងអស់ ដែលបម្រើការនៅតាមរោងចក្រ សហគ្រាស គ្រឹះស្ថាន ដែលបានប្រកាសបង់ ភាគទានមកកាន់ ប.ស.ស. យ៉ាងតិច៩ខែ ក្នុងរយៈពេល ១២ខែចុងក្រោយ គិតមកដល់ខែសម្រាលកូន នឹងទទួលបានការឈប់សម្រាក ពីការងាររយៈពេល៩០ថ្ងៃ រួមជាមួយ ប្រាក់បំណាច់ប្រចាំថ្ងៃ ៧០% បន្ថែមទៀត ពីបេឡាជាតិសន្តិសុខសង្គម (ប.ស.ស.) ព្រមទាំងអត្ថប្រយោជន៍ផ្សេងៗ ជាច្រើនទៀត ៕ | 2021-03-09T21:40:00+07:00 | dap-news.com | https://dap-news.com/national/2021/03/09/125338/ |
efdcc3b9-07c9-46d7-aa4e-2ad00331bcc3 | អាជ្ញាធរ ខេត្តព្រះសីហនុ ឲ្យលោក ហេង ចាន់ ជាម្ចាស់ផ្ទះមានបន្ទប់ជួល នៅក្រុងព្រះសីហនុ ផ្អាកអាជីវកម្ម ក្រោយភ្ញៀវម្នាក់ ឆ្លងជំងឺកូវីដ | No Content | 2021-03-09T21:05:00+07:00 | dap-news.com | https://dap-news.com/national/2021/03/09/125331/ |
c8f43e24-2250-4b5c-883a-e5740b482fb7 | ក្រសួង រកឃើញអ្នកឆ្លង ជំងឺកូវីដ១៩ថ្មី ចំនួន៤៩នាក់ ទៀតហើយ ខណៈមានអ្នកជាសះស្បើយ២១នាក់ | គិតមកដល់ថ្ងៃនេះ អ្នកឆ្លងក្នុងព្រឹត្តិការណ៍ សហគមន៍២០កុម្ភៈ មាន៥៤៩នាក់ ៕ | 2021-03-09T20:49:00+07:00 | dap-news.com | https://dap-news.com/national/2021/03/09/125312/ |
0a163bce-c092-412c-8485-d1765c7cbc63 | អ្នកឆ្លងកូវីដ បង្ហាញរោគសញ្ញាបែបនេះក្នុងរយៈពេល៩ថ្ងៃដំបូង | ជាទៅទៅរយៈពេលនៃការបង្កវីរុសរបស់កូវីដ-១៩ អាចមានចន្លោះពី ៤ ទៅ ៥ ថ្ងៃ ទើបចេញរោគសញ្ញា។ ក្នុងអំលុងពេលនេះ អ្នកជំងឺមួយចំនួនធំ ច្រើនតែច្រឡំថាខ្លួនមានជំងឺផ្ដាសាយ។ យ៉ាងណាមិញ បើផ្អែកតាមប្រភពពីក្រសួងសុខាភិបាលនៃព្រះរាជាណាចក្រកម្ពុជា បានឱ្យដឹងថា អ្នកឆ្លងកូវីដក្នុងរយ:ពេល៩ថ្ងៃដំបូង នឹងបង្ហាញរោគសញ្ញាដូចខាងក្រោម៖ ឈឺកតិចតួច ស្រដៀងនឹងផ្តាសាយដែរ រាគតិចៗ និងឈឺក្បាលតិចតួច ឈឺសន្លាក់ រីឯរាងកាយចុះខ្សោយ ព្រមទាំងអស់កម្លាំង ឡើងកម្ដៅ ៣៧អង្សារ រួមមានក្អក និងចង់ក្អួត ពិបាកដកដង្ហើម ឬដកដង្ហើមថប់ៗ តឹងណែនទ្រង ក្អកជាប់ មានស្លេស បូករួមទាំងឈឺក្បាល ឈឺខ្លួន និងក្អួតចង្អោរ អាការៈពិបាកខ្លាំង ចាំបាច់ត្រូវពិនិត្យឈាម និងថតសួត សូមមានការប្រុងប្រយ័ត្ន ក៏ដូចជាតាមដានសុខភាពឱ្យបានដិតដល់ ហើយប្រសិនណាសង្កេតឃើញមានរោគសញ្ញាប៉ុន្មាននេះ សូមប្រញាប់ទៅតេស្តរកមេរោគឱ្យទាន់ពេលវេលា! ចុចអាន៖ ចុចអាន៖ | 2021-03-09T20:40:00+07:00 | kampucheathmey.com | https://www.kampucheathmey.com/health/77478 |
d27fa438-2036-4b6e-bf40-0757da87b9df | អភិបាលរាជធានីភ្នំពេញ បើកប្រជុំបន្ទាន់ជាមួយតំណាងក្រសួងសុខាភិបាល និងក្រសួងមហាផ្ទៃ ដើម្បីមានវិធានការតឹងរឹងជាថ្មីទៀត ជុំវិញការបង្ការ និងទប់ស្កាត់ជំងឺកូវីដ-១៩ | លោក ឃួង ស្រេង អភិបាលរាជធានីភ្នំពេញ នៅព្រឹកថ្ងៃទី៩ ខែមីនា ឆ្នាំ២០២១នេះ បានបើកកិច្ចប្រជុំបន្ទាន់មួយ ជាមួយតំណាងក្រសួងសុខាភិបាល និងក្រសួងមហាផ្ទៃ ដើម្បីមានវិធានការតឹងរឹងជាថ្មីទៀត ជុំវិញការបង្ការ និងទប់ស្កាត់ជំងឺកូវីដ-១៩។ ក្នុងឱកាសកិច្ចប្រជុំនេះដែរ លោក ឃួង ស្រេង បានលើកឡើងថា ជនបរទេសដែលរស់នៅក្នុងរាជធានីភ្នំពេញ និងម្ចាស់ទីតាំងអាជីវកម្មដ្ឋាននានា និងប្រឈមមុខដាក់ទោសទណ្ឌ នៅពេលដែលពួកគេ មិនអនុវត្តទៅតាមការ ណែនាំរបស់ក្រសួងសុខាភិបាល ដោយមិនសហការជាមួយអាជ្ញាធរ និងក្រសួងពាក់ព័ន្ធពាក់ព័ន្ធ ជុំវិញវិធានការការពារទប់ស្កាត់ការរីករាលដាលជំងឺកូវីដ-១៩ ក្នុងព្រឹត្តិការណ៍ ក្រោយពីច្បាប់នេះ ត្រូវបានព្រឹទ្ធសភាអនុម័តរួចរាល់។ លោក ឃួង ស្រេង បានបន្តថា កន្លងមកនេះ យើងមិនមានបទពិសោធន៍ទេទៅលើវិធាននៃការបង្ការទប់ស្កាត់នូវជំងឺ-១៩ ដោយសារជំងឺនេះជាជំងឺថ្មី ហើយយើងក៏ជាអ្នកអនុវត្តការងារនេះថ្មីដែរ។ ប៉ុន្តែទោះបីយ៉ាងណាក្តី ដោយសារតែយើងសហការរួមគ្នាជាមួយនឹងកម្លាំងពាក់ព័ន្ធទាំងអស់បានល្អ យើងទទួលបានជោគជ័យមួយចំនួនធំ។ តែការងារនេះយើងត្រូវតែបន្តការសហការគ្នាថែមទៀត ដើម្បីជំរុញឱ្យការបង្ការទប់ស្កាត់ជំងឺកូវីដ-១៩ ក្នុងព្រឹត្តិការណ៍ នេះ ទទួលបានជោគជ័យ។ អភិបាលរាជធានីភ្នំពេញ បានបញ្ជាក់យ៉ាងដូច្នេះថា៖ ។ ក្នុងកិច្ចប្រជុំនោះដែរ លោក កើត ឆែ អភិបាលរងរាជធានីភ្នំពេញ ក៏បានលើកឡើងផងដែរថា ចំពោះម្ចាស់អាជីវកម្មដ្ឋាននានា ដែលមិនអនុវត្តតាមការណែនាំរបស់ក្រសួងសុខាភិបាល នឹងប្រឈមនឹងការបិទអាជីវកម្មរហូតតែម្តង។ ចំពោះការអន្តរាគមន៍នានាពាក់ព័ន្ធនឹងការទប់ស្កាត់នូវជំងឺកូវីដ-១៩ គឺមិនអនុញ្ញាតឱ្យមានជាដាច់ខាត។ លោកក៏បានបញ្ជាក់ថា តាមអនុសាសន៍របស់សម្ដេចតេជោ ហ៊ុន សែន គឺសម្ដេចបានជំរុញឱ្យព្រឹទ្ធសភាអនុម័តច្បាប់ ពាក់ព័ន្ធនឹងកូវីដ-១៩នេះ ឱ្យបានលឿន ដើម្បីយើងយកច្បាប់នេះមកអនុវត្តឱ្យមានប្រសិទ្ធភាព និងមិនមានចន្លោះប្រហោង។ នៅពេលយើងមិនទាន់មានច្បាប់នេះ យើងពិតជាពិបាកនឹងអនុវត្តការងារ តែបើសិនជាច្បាប់នេះត្រូវបានអនុម័តពីព្រឹទ្ធសភាហើយនោះ ក្រុមការងារដែលអនុវត្តលើការបង្ការទប់ស្កាត់ជំងឺកូវីដ-១៩នេះ នឹងមានភាពងាយស្រួល ដោយយើងអនុវត្តទៅតាមច្បាប់ដែលបានអនុម័តរួច៕ | 2021-03-09T20:06:00+07:00 | freshnewsasia.com | https://m.freshnewsasia.com/index.php/en/localnews/189219-2021-03-09-06-06-06.html |
211193bd-e28b-4f48-9c2b-f5cf3817fe22 | ក្រសួងសាធារណការ ផ្អាកប្រឡង យកបណ្ណបើកបរ ដើម្បីទប់ស្កាត់ជំងឺកូវីដ១៩ | No Content | 2021-03-09T20:05:00+07:00 | dap-news.com | https://dap-news.com/national/2021/03/09/125294/ |
ff1dc68b-7b91-48e5-9cf2-d8962851255e | ទីតាំង២៣កន្លែង ធ្លាប់ពាក់ព័ន្ធ ជាមួយអ្នកជំងឺកូវីដ១៩ ត្រូវអាជ្ញាធរភ្នំពេញ អនុញ្ញាតឲ្យបើកឡើងវិញ | No Content | 2021-03-09T20:03:00+07:00 | dap-news.com | https://dap-news.com/national/2021/03/09/125289/ |
c416b867-91fe-4283-9d8b-960ab210f163 | លំអងផ្កាឬភាគល្អិតតូចៗ អាចបង្កើនអត្រាឆ្លងកូវីដខ្ពស់ ដល់អ្នកអាឡ័កស៊ីច្រមុះ | ការសិក្សាមួយបានរកឃើញថា ការសាយភាយនៃចំនួនលំអងផ្កាឬភាគល្អិតតូចៗ អាចបន្ថែមអត្រាឆ្លងកូវីដដល់ទៅ ៣០ ភាគរយចំពោះអ្នកឆាប់ប្រតិកម្មក្លិនឬកណ្ដាស់ភ្លាមៗ ដោយអត្រាឆ្លងកើនឡើងបន្ទាប់ពីការប្រមូលផ្ដុំលំអងក្នុងអំឡុង ៤ ថ្ងៃមុន។ ក្រុមអ្នកស្រាវជ្រាវបានជំរុញដល់អ្នកដែលងាយរងគ្រោះដោយជំងឺកូវីដ ឲ្យពាក់ម៉ាសការពារភាគល្អិតផ្សេងៗ នៅពេលកម្រិតលំអងអាចនឹងឡើងខ្ពស់នៅរដូវក្ដៅ។ ទោះយ៉ាងណាហានិភ័យនៃកម្រិតដែលលំអង ច្រើនតែកើតឡើងចំពោះអ្នកដែលមានប្រតិកម្មអាលែកហ្សីច្រមុះ ជំងឺហឺត ឬអ្នកជំងឺរលាកទងសួតរ៉ាំរ៉ៃ ដោយសារតែការឆ្លើយតបនៃប្រព័ន្ធភាពស៊ាំចុះខ្សោយនៃរាងកាយ។ លទ្ធផលនៃការស្រាវជ្រាវគឺផ្អែកលើទិន្នន័យ ១៣០ ទីតាំងក្នុង ៣១ ប្រទេសនៃទ្វីបចំនួន ៥ ។ នៅក្នុងនោះអ្នកស្រាវជ្រាវបាននិយាយថា“ យើងបានរកឃើញថា លំអងដែលពេលខ្លះរួមបញ្ចូលគ្នាជាមួយនឹងសំណើមនិងសីតុណ្ហភាព ជាមធ្យម ៤៤% គឺជាអត្រាឆ្លង។ អត្រាចាក់សោថយចុះពាក់កណ្ដាល ចំណែកអត្រាឆ្លងមេរោគក្រោមកំហាប់នៃលំអង អាចប្រហាក់ប្រហែលគ្នា ” ។ អ្នកស្រាវជ្រាវបានបន្ថែមទៀតថា ” ដោយសារយើងមិនអាចជៀសវាងទាំងស្រុងនូវការប៉ះលំអងផ្កា យើងស្នើឲ្យមានការផ្សព្វផ្សាយព័ត៌មានពីការរួមបញ្ចូលគ្នា រវាងវីរុសនិងលំអង ដើម្បីលើកទឹកចិត្តដល់អ្នកដែលមានហានិភ័យខ្ពស់ ឲ្យបន្តពាក់ម៉ាសការពារភាគល្អិតក្នុងកំឡុងពេលប្រមូលផ្ដុំលំអងនៅរដូវក្ដៅ ” ៕ | 2021-03-09T19:39:00+07:00 | kampucheathmey.com | https://www.kampucheathmey.com/health/77415 |
b8729426-be75-4f44-971e-c21ec4fa5d98 | ជនបរទេស ៥នាក់ មានផ្ទុកកូវីដ១៩ នៅជ្រៃធំ ស្រុកកោះធំ | លិខិតរបស់រដ្ឋបាលខេត្ត ចុះហត្ថលេខាដោយ លោក គង់ សោភ័ណ្ឌដែលជាអភិបាលខេត្ត បានឲ្យដឹងថា ត្រូវបិទជាបណ្តោះអាសន្នកាស៊ីណូ និងសណ្ឋាគារជីនសាគុងហ្គូ កាស៊ីណូព្រីន កាស៊ីណូក្រោន កាស៊ីណូហ្ក្រេន កាស៊ីណូកាឡាក់ស៊ី និងកាស៊ីណូយុងយ័ន ។ ជាពិសេសបិទជាបណ្តោះអាសន្ន មិនឲ្យជនបរទេសធ្វើដំណើរ ចេញ-ចូលទីប្រជុំប្រជនជ្រៃធំ ឃុំសំពៅលូន ស្រុកកោះធំ ។ ក្នុងនោះត្រូវសហការ អនុវត្ត ជាបន្ទាន់ ប្រមូលជនបរតេស និងមុខសញ្ញាពាក់ព័ន្ធ ធ្វើតតេស្តសំណាកឲ្យបានត្រឹមត្រូវ និងត្រូវយកចិត្តទុកដាក់ខ្ពស់ ការបង្ការជំងឺកូវីដ១០ ។ បើតាមការប្រកាស របស់សម្តេចតេជោ ហ៊ុន សែន នាយករដ្ឋមន្រ្តីកម្ពុជានាយប់ថ្ងៃ៨មីនា គឺក្នុងរយៈពេលជាង១០ម៉ោង បានរកឃើញអ្នកជំងឺកូវីដ១៩ចំនួន៤៩នាក់ ៕ | 2021-03-09T18:32:00+07:00 | dap-news.com | https://dap-news.com/national/2021/03/09/125273/ |
435577df-6cdf-46ee-9f2d-aff4899e98cf | ក្រសួងផែនការ ឲ្យមន្រ្តីក្រោមឱវាទ អនុវត្តម៉ឺងម៉ាត់បំផុត តាមបទបញ្ជារាជរដ្ឋាភិបាល និងវិធានការណ៍ ក្រសួង ទប់ស្កាត់ជំងឺកូវីដ-១៩ | No Content | 2021-03-09T18:15:00+07:00 | dap-news.com | https://dap-news.com/national/2021/03/09/125260/ |
3b434631-c703-481a-a410-6872f95a7e76 | សម្គាល់ពីភាពខុសគ្នារវាងអាការៈជំងឺផ្ដាសាយនិងកូវីដ-១៩ | យោងតាមប្រភពពីក្រសួងសុខាភិបាលបានឲ្យដឹងថា រោគសញ្ញាជំងឺកូវីដ-១៩ និងជំងឺផ្តាសាយមានលក្ខណៈស្រដៀងគ្នាខ្លះៗដែលអាចធ្វើឱ្យអ្នកជំងឺយល់ច្រឡំ ប៉ុន្តែវាក៏អាចសម្គាល់បាននូវភាពខុសគ្នាដូចជា៖ -ឡើងកម្ដៅខ្ពស់ តែធូរស្រាលវិញបន្តិចម្ដងៗ -ក្អកកណ្ដាស់បន្តិចបន្តួច រួចធូរស្រាលវិញ -ពុំមានអាការៈរាគរូស -ហៀរសំបោរ តឹងច្រមុះនាំឱ្យពិបាកដកដង្ហើម -អស់កម្លាំង និងឈឺខ្លួនតិចតួច -គ្រុនក្តៅលើសពី ៣៧.៥ អង្សាសេ -ក្អកនិងឈឺកលើសពី៤ថ្ងៃ -អាចមានអាការរមួលពោះ ក្អួតចង្អោរ រាគរូស និងពិបាកដកដង្ហើម -ករណីធ្ងន់ធ្ងរអាចឈានដល់រលាកឬហើមសួត -ឈឺតាមដងខ្លួននិងទទួលទានអាហារមិនសូវបាន មួយវិញទៀត អ្នកដែលសង្ស័យថាអាចឆ្លងជំងឺកូវីដ១៩ ជាបុគ្គលដែលមានប្រវត្តិធ្វើដំណើរឆ្លងខេត្ត ឬក្រៅប្រទេសកម្ពុជាកំឡុងពេល ១៤ ថ្ងៃមុនចេញរោគសញ្ញា។ បន្ថែមពីលើនោះ ជាបុគ្គលដែលធ្លាប់ប៉ះពាល់ជាមួយអ្នកជំងឺកូវីដ-១៩ ឬជាអ្នកថែទាំសុខភាពនៅគ្រឹះស្ថានសុខាភិបាល៕ ចុចអាន៖ ចុចអាន៖ | 2021-03-09T18:05:00+07:00 | kampucheathmey.com | https://www.kampucheathmey.com/health/77432 |
d3e4ebe9-8b98-4ed5-a847-770409b01e23 | រដ្ឋសភា បន្តឹងវិធានការបង្ការ និងទប់ស្កាត់ការរាតត្បាត ជំងឺកូវីដ-១៩ | No Content | 2021-03-09T18:00:00+07:00 | dap-news.com | https://dap-news.com/national/2021/03/09/125236/ |
b5b307fd-4fb7-4cca-bbb7-838b4c10044b | BREAKING: សហរដ្ឋអាមេរិក៖ មនុស្ស ៤.៥ម៉ឺននាក់ទៀតឆ្លងកូវីដ-១៩ និងអ្នកជំងឺ ៧៨៨នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤៥,១១៦នាក់ទៀតបានឆ្លងជំងឺ COVID-19 ខណៈអ្នកជំងឺ ៧៨៨នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក ដែលនេះគឺជាតួលេខធ្លាក់ចុះទាបបំផុតមួយ ខណៈរដ្ឋបាលលោក ចូ បៃដិន កំពុងបង្កើនយុទ្ធនាការចាក់វ៉ាក់សាំង។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី០៩ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,៧៤៤,៦៥២ករណី ក្នុងនោះមានអ្នកស្លាប់សរុបចំនួន ៥៣៨,៦២៨នាក់ និងជាសះស្បើយឡើងសរុប ២០,៤៤៩,៦៣៤នាក់។ គួរបញ្ជាក់ថា សហរដ្ឋអាមេរិកក៏នៅតែបន្តសម្រុកចាក់វ៉ាក់សាំងបង្ការជំងឺនេះ ជូនដល់ប្រជាជនរបស់ខ្លួន។ អ្នកជំនាញអាមេរិកបានបន្តព្រមានថា ទោះបីជាករណីឆ្លង COVID-19 នារយៈពេលប៉ុន្មានថ្ងៃចុងក្រោយនេះ បានធ្លាក់ចុះគួរឲ្យកត់សម្គាល់មែន ប៉ុន្តែគ្រប់គ្នាគួរតែបន្តការពាក់ម៉ាស់ និងអនុវត្តវិធានការសុវត្ថិភាព ដើម្បីទប់ស្កាត់រលកថ្មីនៃការឆ្លង៕ | 2021-03-09T17:29:00+07:00 | freshnewsasia.com | https://m.freshnewsasia.com/index.php/en/internationalnews/189205-2021-03-09-03-29-28.html |
1eeb4ea6-8aa6-4df9-9997-29212b21cd99 | បើតាមការបញ្ជាក់របស់ លោក មាស ឬទ្ធី បានឲ្យដឹងថា រហូតមកទល់ពេលនេះមានអ្នកជាប់ពាក់ព័ន្ធនឹងអ្នកឆ្លងកូវីដ១៩ ប្រមាណជាង១០០នាក់ នៅហង្សមាស | បើតាមលោក មាស ឬទ្ធី បានឲ្យដឹងថា អ្នកជាប់ពាក់ព័ន្ធផ្ទាល់ និងប្រយោល មិនមែនមានតែតារានោះទេ រួមមាន អ្នកភ្លេង អ្នកដឹកជញ្ជូន លោកថា អ្នកដែលមានសុខភាពមិនប្រក្រតី ត្រូវយកសំណាក និងដាក់ឱ្យនៅដាច់ដោយឡែក ប្រមាណជាង ១០០ នាក់។ ប៉ុន្តែលោកមិនទាន់អាចបញ្ជាក់ពីចំនួនពិតប្រាកដនោះទេ ដោយសារតែមានអ្នកជាប់ពាក់ព័ន្ធមួយចំនួន គឺគ្រាន់តែដាក់នៅដាច់ដោយឡែក ខណៈដែលអ្នកខ្លះទៀត ត្រូវធ្វើតេស្តយកសំណាកសម្រាប់អ្នកដែលមានអាការៈមិនប្រក្រតី។ ថ្ងៃនេះ លោក បានបញ្ជាក់ថា អ្នកនាងកែវ ច័ន្ទនិមល ពិធីការិនីល្បីឈ្មោះទូរទស្សន៍ហង្សមាស និងគ្រួសារដែលមានប្តីនិងកូន បានឆ្លងជំងឺកូវីដ១៩ ខណៈដែលតារាផ្សេងមួយចំនួនទៀត ក្រសួងសុខាភិបាល បានយកសំណាកទៅពិនិត្យមិនទាន់ចេញលទ្ធផល។ ភ្លាមៗក្រោយដឹងលទ្ធផលវិជ្ជមានរបស់គ្រួសារ អ្នកនាង កែវ ច័ន្ទនិមល អ្នកនាង សុគន្ធ នីសា តារាចម្រៀងស្រី ក្នុងផលិតកម្មហង្សមាស បានអះអាងថា នាងមិនបានជួបជាមួយអ្នកនាងនិមលនោះទេ ហើយក៏មិនបានដេីរទៅកន្លែងមុខសញ្ញាដែលមានកេីតកូវីដ១៩ ដែរ ប៉ុន្តែនាងថា នឹងបន្តតាមដានខ្លួនឯង ខណៈនាងមិនទាន់ធ្វើតេស្តនោះទេ។ ប៉ុន្មានម៉ោងមុននេះ លោក ណុប តារាចម្រៀងប្រចាំផលិតកម្មហង្សមាស បានប្រាប់ថាលោកបានឆ្លងជំងឺកូវីដ-១៩ ក្រោយជាប់ពាក់ព័ន្ធជាមួយពិធីការិនី អ្នកនាង កែវ ច័ន្ទនិមល ៕ | 2021-03-09T16:27:45+07:00 | kbnnews.com | https://kbn.news/archives/210720 |
3fcb8020-9742-483c-a4a8-fb7e1157648f | រដ្ឋបាលរាជធានីប្រជុំបន្ទាន់ជាមួយតំណាងក្រសួងសុខាភិបាល និងក្រសួងមហាផ្ទៃ ដើម្បីមានវិធានការតឹងរ៉ឹងជាថ្មីទៀត ជុំវិញការបង្ការនិងទប់ស្កាត់ជំងឺកូវីដ-១៩ | ភ្នំពេញ ៖ ជនបរទេសដែលរស់នៅក្នុងរាជធានីភ្នំពេញនិងម្ចាស់ទីតាំងអាជីវកម្មដ្ឋាននានា និងប្រឈមមុខនឹងមានទោសទណ្ឌ នៅពេលដែរពួកគេ មិនអនុវត្តទៅតាមការណែនាំរបស់ក្រសួងសុខាភិបាល ដោយមិនសហការជាមួយអាជ្ញាធរនិងក្រសួងពាក់ព័ន្ធពាក់ព័ន្ធ ជុំវិញវិធានការការពារទប់ស្កាត់ការរីករាលដាលជំងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈ ក្រោយពីច្បាប់នេះត្រូវបានព្រឹទ្ធសភាអនុម័តរួចរាល់។ នេះបើតាមការបញ្ជាក់ពីលោកឃួង ស្រេង អភិបាលរាជធានីភ្នំពេញ ក្នុងកិច្ចប្រជុំបន្ទាន់មួយ ជាមួយតំណាងក្រសួងសុខាភិបាលនិងក្រសួងមហាផ្ទៃនាព្រឹកថ្ងៃទី០៩ខែមីនាឆ្នាំ២០២១នេះ នៅរាជធានីភ្នំពេញ ដើម្បីមានវិធានការតឹងរ៉ឹងជាថ្មីទៀតជុំវិញការបង្ការនិងទប់ស្កាត់ជំងឺកូវីដ-១៩។ លោកឃួង ស្រេង បានមានប្រសាសន៍ថា៖ កន្លងមកនេះយើងមិនមានបទពិសោធន៍ទេទៅលើវិធាននៃ ការបង្ការទប់ស្កាត់នូវជំងឺ-១៩ ដោយសារជំងឺនេះជាជំងឺថ្មី ហើយយើងក៏ជាអ្នកអនុវត្តការងារនេះថ្មីដែរ ។ ប៉ុន្តែទោះបីយ៉ាងណាក្តី ដោយសារតែយើងសហការរួមគ្នាជាមួយនឹងកម្លាំងពាក់ព័ន្ធទាំងអស់បានល្អ យើងទទួលបានជោគជ័យមួយចំនួនធំ។ តែការងារនេះយើងត្រូវតែបន្តការសហការគ្នាថែមទៀត ដើម្បីជំរុញឲ្យការបង្ការទប់ស្កាត់ជំងឺ covid -19 ក្នុងព្រឹត្តិការណ៍សហគមន៍២០កុម្ភៈនេះទទួលបានជោគជ័យ ។លោកអភិបាលបន្តថា៖ ចំពោះការងារចំពោះមុខ គឺការពង្រឹងវិធានការទប់ស្កាត់ឲ្យបានរឹងមាំបំផុត នោះគឺជនបរទេស ម្ចាស់ទីតាំងអាជីវកម្មនានា បើមិនសហការ និងមិនអនុវត្តទៅតាមការណែនាំរបស់ក្រសួងសុខាភិបាលទេ អ្នកទាំងនោះ ប្រឈមនឹងមានទោសទណ្ឌ នៅពេលដែរច្បាប់ថ្មីនេះត្រូវបានព្រឹទ្ធសភាធ្វើការអនុម័តរួចរាល់។ ក្នុងកិច្ចប្រជុំនោះដែរលោកកើត ឆែ អភិបាលរងរាជធានីភ្នំពេញ ក៏បានលើកឡើងផងដែរថា៖ ចំពោះម្ចាស់អាជីវកម្មដ្ឋាននានា ដែលមិនអនុវត្តតាមការណែនាំរបស់ក្រសួងសុខាភិបាលនឹងប្រឈមនឹងការបិទអាជីវកម្មរហូតតែម្តង ។ ចំពោះការអន្តរាគមន៍នានាពាក់ព័ន្ធនឹងការទប់ស្កាត់នូវជំងឺកូវីដ-១៩ គឺមិនអនុញ្ញាតឲ្យមានជាដាច់ខាត។ លោកអភិបាលរងក៏បានបញ្ជាក់ផងដែរថា៖ តាមអនុសាសន៍របស់សម្ដេចតេជោហ៊ុន សែន គឺសម្ដេចបានជំរុញឲ្យព្រឹទ្ធសភាអនុម័តច្បាប់ ពាក់ព័ន្ធនឹងកូវីដ-១៩នេះឲ្យបានលឿន ដើម្បីយើងយកច្បាប់នេះមកអនុវត្តអោយមានប្រសិទ្ធភាពនិងមិនមានចន្លោះប្រហោង។ នៅពេលយើងមិនទាន់មានច្បាប់នេះយើងពិតជាពិបាកនឹងអនុវត្តការងារ តែបើសិនជាច្បាប់នេះត្រូវបានអនុម័តពីព្រឹទ្ធសភាហើយនោះ ក្រុមការងារដែលអនុវត្តលើការបង្ការទប់ស្កាត់ជំងឺកូវីដ-១៩នេះ នឹងមានភាពងាយស្រួល ដោយយើងអនុវត្តទៅតាមច្បាប់ដែលបានអនុម័តរួច៕ រក្សាសិទ្ធិដោយ៖បញ្ញាស័ក្តិ | 2021-03-09T15:45:58+07:00 | cen.com.kh | https://cen.com.kh/archives/305950.html |
63add738-6817-4d65-ba92-fad281f5bd87 | លោក សយ សុភាព អគ្គនាយកមជ្ឈមណ្ឌល ព័ត៌មានដើមអម្ពិល អញ្ជើញមកចាក់វ៉ាក់សាំង កូវីដ១៩ ស៊ីណូហ្វាម លើកទី ២ | ភ្នំពេញ៖ លោកសយ សុភាព អគ្គនាយកមជ្ឈមណ្ឌលព័ត៌មានដើមអម្ពិល នៅព្រឹកថ្ងៃអង្គារ ទី៩ ខែមីនា ឆ្នាំ ២០២១ បានមកអញ្ជើញទទួលការចាក់វ៉ាក់សាំង ការបង្ការជំងឺកូវីដ១៩ ស៊ីណូហ្វាម ដែលជាជំនួយរបស់មិត្តដែកថែបចិន ជាលើកទី២ នៅមន្ទីរពេទ្យកុមារជាតិ រាជធានីភ្នំពេញ។ ដំណើរមកចាក់វ៉ាក់សាំងលើកទី២ លោក សយ សុភាព ចាប់បានលេខរៀងទី១ រីឯលេខ២ គឺ លោក សយ សុភា ជានិពន្ធនាយក និងជាប្អូនប្រុសបង្កើតរបស់លោក។ លោក សយ សុភាព បានមានប្រសាសន៍ថា ការមកចាក់វ៉ាក់សាំងនេះ ធ្វើឡើងដោយស្ម័គ្រចិត្ត គ្មានការបង្ខិតបង្ខំណាមួយនោះទេ។ លោកសំណូមពរ និងអំពាវនាវ ឲ្យប្រជាពលរដ្ឋ សូមអញ្ជើញមកទទួលការចាក់វ៉ាក់សាំងឲ្យបានគ្រប់គ្នា ដើម្បីចូលរួមចំណែកទប់ស្កាត់ ការរីករាលដាល ជំងឺកូវីដ19 នៅក្នុងប្រទេសកម្ពុជា។ លោក បានបន្តថា “ការមកចាក់វ៉ាក់សាំងនេះ គឺជាការរួមចំណែកយ៉ាងសំខាន់ នៅក្នុងការទប់ស្កាត់ ការរីករាលដាលជំងឺកូវីដ១៩ នៅក្នុងសហគមន៍ ហើយមិនតែប៉ុណ្ណោះ វិធានការរបស់ក្រសួងសុខាភិបាល គឺ៣កុំ និង ៣ការពារ នៅតែបន្តអនុវត្ត ជាដរាប បើទោះបីជាបានទទួលការចាក់វ៉ាក់សាំង យ៉ាងណាក្តី”។ លោក សយ សុភាព បានមកទទួលការចាក់វ៉ាក់លើកទី១ នៅថ្ងៃទី១៥ ខែកុម្ភៈ ឆ្នាំ២០២១។ ប្រទេសចិន បានផ្តល់នូវជំនួយថ្នាំវ៉ាក់សាំង ស៊ីណូហ្វាម ចំនួន ១លានដូស ដែលបានមកដល់ប្រទេសកម្ពុជាចំនួន៦០ម៉ឺនដូស កាលពីថ្ងៃទី ០៧ ខែកុម្ភៈឆ្នាំ ២០២១ ៕ | 2021-03-09T15:27:00+07:00 | dap-news.com | https://dap-news.com/national/2021/03/09/125164/ |
c0dca698-3bec-4138-b861-b2084e1962b4 | អ្វីទៅជាជំងឺរលាកផ្លូវបង្ហូរទឹកនោម! | ការរលាកនៅផ្នែកណាមួយនៃប្រព័ន្ធបង្ហូរទឹកនោម (ក្នុងតម្រងនោម, បំពង់បង្ហូរទឹកនោម, ប្លោកនោម ឬបង្ហួរនោម) ច្រើនបង្កឡើងដោយមេរោគ ដែលមានប្រភពពីស្បែកនៅបរិវេណប្រដាប់បន្តពូជខាងក្រៅ និងផ្លូវលាមក។ មេរោគធ្វើដំណើរឡើងបញ្ច្រាសពីចរន្តទឹកនោម គឺចូលតាមបង្ហួរនោម និងឡើងមកលើតាមផ្លូវបង្ហូរទឹកនោម ហើយជាទូទៅមនុស្សស្រីមានហានិភ័យទៅនិងជំងឺនេះ ជាងមនុស្សប្រុសដោយសារភាពខ្លីនៃបង្ហួរនោមរបស់គាត់។ ១) រោគសញ្ញា៖ ការរលាកផ្លូវបង្ហូរទឹកនោមអាចស្តែងចេញជារោគសញ្ញាដូចខាងក្រោមៈ – ការឈឺចាប់ផ្សា ក្រហាយនៅតាមបង្ហួរនោមពេលកំពុងនោម – ការឈឺស្ទុំៗ នៅផ្នែកខាងក្រោម និងចំកណ្តាលនៃពោះ – នោមញឹកខុសធម្មតា – ទឹកនោមមានខ្ទុះ ឬមានពណ៌ល្អក់ ក្រៅពីនេះមានរោគសញ្ញារួមផ្សំផ្សេងទៀត ដែលអាចបញ្ជាក់ពីភាពធ្ងន់ធ្ងរនៃជំងឺៈ – ក្តៅខ្លួន (លើសពី 38°C) – ឈឺចុកចាប់ខ្លាំងនៅផ្នែកចង្កេះមួយចំហៀង – នោមមានឈាម – ស្ទះនោម ឬអត់មានទឹកនោម ការរលាកធ្ងន់ធ្ងរនេះ អាចមានប្រភពមកពីការរលាកក្រពេញប្រូស្តាតចំពោះបុរស ឬរលាកតម្រងនោមស្រួចស្រាល (postatite ou pyélonéphrite aiguë) ដែលអាចបង្កគ្រោះថ្នាក់ដល់អាយុជីវិត។ ២) ការព្យាបាល៖ ជំងឺរលាកផ្លូវទឹកនោម តម្រូវឲ្យអ្នកជំងឺមកជួបពិគ្រោះជាមួយគ្រូពេទ្យ ដើម្បីពិនិត្យតាមដានកំណត់មេរោគ ដែលជាប្រភពនៃជំងឺ ឬស្វែងរកមូលហេតុដែលបណ្តាលឲ្យមានការរលាកម្តងហើយម្តងទៀត។ – ជាទូទៅក្នុងករណីរលាកធម្មតា ជំងឺនេះអាចព្យាបាលបានតាមរយៈការលេបថ្នាំផ្សះនៅផ្ទះដែលចេញដោយវេជ្ជបញ្ជាត្រឹមត្រូវ (Traitement ambulatoire) និងតម្រូវឲ្យមានការតាមដានពីការវិវត្តន៍នៃជំងឺជាមួយគ្រូពេទ្យដែលព្យាបាល។ – ក្នុងករណីធ្ងន់ធ្ងរនៃជំងឺនេះ ការព្យាបាលនិងតាមដានត្រូវធ្វើឡើងនៅមន្ទីរពេទ្យ។ ៣) វិធីការពារ៖ ដើម្បីការពារកុំឲ្យកើតជំងឺរលាកផ្លូវបង្ហូរទឹកនោមសូមអនុវត្តដូចខាងក្រោមៈ – ការធ្វើអនាម័យក្រោយបន្ទោបង់រួច(លាងសំអាតពីមុខទៅក្រោយ) – ការបត់ជើងតូចម្តងក្រោយរួមដំណេក – អនាម័យនៃប្រដាប់បន្តពូជក្រៅ (ខោក្នុង, សំឡីអនាម័យចំពោះស្ត្រី) – ជៀសវាងការធន់ទ្រាំយូរនឹងការទៅនោម – ព្យាយាមពិសាទឹកពី ២លីត្រ ទៅ ២លីត្រកន្លះ ក្នុងមួយថ្ងៃ ដើម្បីរក្សាចំណុះទឹកនោមពី ១លីត្រកន្លះ ទៅ២លីត្រ ក្នុងមួយថ្ងៃ។ បើសិនលោកអ្នកមានអាការៈដូចបានរៀបរាប់ខាងលើ សូមប្រញាប់ទៅពិគ្រោះជាគ្រូពេទ្យជំនាញ ជៀសវាងការបណ្តែតបណ្តោយជំងឺនេះ និងទុកឲ្យហួសពេល ដែលបណ្តាលឲ្យគ្រោះថ្នាក់ដល់អាយុជីវិត។ «ពិសាទឹកឲ្យបានបរិបូរណ៍ និងរស់នៅប្រកបដោយអនាម័យខ្ពស់ ជៀសវាងបាននូវជំងឺឆ្លងទាំងពួង ដើម្បីសុខភាពល្អទាំងអស់គ្នា! »៕ | 2021-03-09T15:22:00+07:00 | kampucheathmey.com | https://www.kampucheathmey.com/health/77239 |
61a71bb7-9ba6-4497-b22f-a9c87ae0d50e | វីវរហើយ ! ហាងកាហ្វេ ជាប់សាលាសង្កាត់ស្ទឹងមានជ័យ មានអ្នកកើតជំងឺកូវីដ ចូលផឹក | ហាវកាហ្វេ មួយកន្លែង តាមផ្លូវកាច់ជ្រុងជាប់ខាងឆ្វេងដៃសាលាសង្កាត់ស្ទឹងមានជ័យ១ ផ្លូវលំ សង្កាត់ស្ទឹងមានជ័យ១ ខណ្ឌមានជ័យ មានអ្នកជំងឺកូវីដ-១៩ ធ្លាប់ចូលផឹកកាហ្វេ នៅថ្ងៃ៥-៦ ខែមីនា ឆ្នាំ២០២១ កន្លងទៅ ។ លោក ម៉េង វិមានតារា អធិការនគរបាលខណ្ឌមានជ័យ បានអំពាវនាវដល់បងប្អូនប្រជាពលរដ្ឋ ដែលធ្លាប់ចូលផឹកកាហ្វេនៅហាងមួយនេះ ត្រូវទៅពិនិត្យសំណាក និងធ្វើចត្តាឡីស័ក ជាបន្ទាន់៕ | 2021-03-09T14:45:52+07:00 | kbnnews.com | https://kbn.news/archives/210676 |
14c572da-97c7-471b-bfc2-bb40a47cde4f | សារបន្ទាន់មុននេះ មានអ្នកឆ្លង ៤៩ នាក់ទៀត សូមឪពុកម្តាយកុំឲ្យកូនចៅចេញពីផ្ទះ បើមិនចាំបាច់ | សម្តេចតេជោហ៊ុន សែន បានចេញសារបន្ទាន់មុននេះបន្តិចពីការរកឃើញករណីឆ្លងដល់ ៤៩ នាក់នៅថ្ងៃនេះ។ សម្តេចបានផ្ញើសារអំពាវនាវនិងបទបញ្ជាដល់ស្ថាប័នរដ្ឋាភិបាល សូមផ្អាកការងារបណ្ដោះអាសន្នយ៉ាងតិច ០៧ ថ្ងៃ និងតម្រូវមានមនុស្សតិចតួចបំផុតប្រចាំការ។ សម្តេចតេជោ បានបង្ហើបការឆ្លងដ៏ធ្ងន់ធ្ងរនេះបានរាលដាលដល់ជួរមន្រ្តីនគរបាល សិល្បៈករសិល្បការិនីមួយចំនួន។ ក្រសួងស្ថាប័នរដ្ឋទាំងអស់ ត្រូវបិទជាបណ្តោះអាសន្ន ដោយទុកមនុស្សតិចតួចបំផុតនៅប្រចាំការ ហើយក្រៅពីនោះ យ៉ាងហោចបុគ្គលិក ៩០% ធ្វើការពីផ្ទះ។ ផ្នែកឯកជនត្រូវកាត់បន្ថយបុគ្គលិក ឫផ្លាស់ប្តូរវេនគ្នា ដើម្បីបញ្ចៀសការកកកុញ។ ការកាត់បន្ថយនេះ លើកលែងកងកម្លាំង ក្រុមគ្រូពេទ្យ ត្រូវបន្តសកម្មភាពការងារជាធម្មតា។ សម្តេចតេជោក៏ស្នើឲ្យឪពុកម្តាយ សូមកុំឲ្យកូនចៅចេញក្រៅផ្ទះ មនុស្សចាស់ មនុស្សពេញវ័យ បើមិនមានការចាំបាច់ សូមកុំចេញក្រៅផ្ទះ ឬត្រូវពាក់ម៉ាសចាំបាច់បំផុត ដើម្បីការពារបុគ្គលម្នាក់ៗ និងគ្រួសារ និងសង្គមជាតិ។ សម្តេចតេជោ ក៏អំពាវនាវឲ្យផ្អាកការជួបជុំ និងការរៀបចំពិធីអាពាហ៍ពិពាហ៍ ដើម្បីបញ្ចៀសស្ថានភាពធ្ងន់ធ្ងរពិបាកស្មាន៕ | 2021-03-09T14:35:00+07:00 | kampucheathmey.com | https://www.kampucheathmey.com/health/77151 |
8a52c807-7137-4bd2-b361-8c428053cd78 | ក្រសួងអប់រំ ជូនដំណឹងពីការរឹតបន្ដឹងវិធានការបង្ការ និងទប់ស្កាត់ការរាតត្បាតនៃជំងឺកូទីដ-១៩ នៅតាមអង្គភាពថ្នាក់ជាតិ (Video inside) | លោកបណ្ឌិតសភាចារ្យ ហង់ ជួនណារ៉ុន ក្រសួងអប់រំ យុវជន និងកីឡា បានចេញសេចក្ដីណែនាំ ស្ដីពីការរឹតបន្ដឹងវិធានការបង្ការ និងទប់ស្កាត់ការរាតត្បាត នៃជំងឺកូទីដ-១៩ នៅតាមអង្គភាពថ្នាក់ជាតិ។ * បន្តរឹតបន្តឹងការប្រុងប្រយ័ត្ន និងពង្រឹងការអនុវត្តវិធានការ ឱ្យបានម៉ឺងម៉ាត់ * អនុញ្ញាតឱ្យមន្ត្រីអប់រំធ្វើការនៅតាមផ្ទះរៀងៗ ខ្លួនតាមប្រព័ន្ធអនឡាញ និងត្រូវរៀបចំមន្ត្រីប្រចាំការក្នុងចំនួនតិច (១០ភាគរយ) * ផ្អាករាល់សកម្មភាពជួបជុំ និងត្រូវរៀបចំតាមរយៈប្រព័ន្ធអនឡាញក្នុងករណីចាំបាច់ * បន្តដាក់ឆ្លងឯកសារ និងបែងចែកឯកសារតាមប្រព័ន្ធឌីជីថល * មន្ត្រីអប់រំទាំងអស់ត្រូវពាក់ម៉ាស ការពារឱ្យបានជាប់លាប់គ្រប់ពេលចេញ-ចូល និងពេលបំពេញការងារ * មន្ត្រីអប់រំត្រូវចៀសវាងទៅកន្លែង ដែលមានហានិភ័យឆ្លងកូវីដ-១៩ * គ្រប់ច្រកចេញ-ចូល ត្រូវកំណត់ឱ្យមានការវាស់កម្ដៅ និងពាក់ម៉ាសជាប្រចាំ ក្នុងករណីមិនអនុវត្តតាម មិនត្រូវអនុញ្ញាតឱ្យចូលក្នុងបរិវេណជាដាច់ខាត * ករណីមានការសង្ស័យ ឬសភាពមិនប្រក្រតី ដែលជារោគសញ្ញានៃជំងឺកូវីដ-១៩ ត្រូវរាយការណ៍ ឬទូរស័ព្ទទៅលេខ ១១៥ ជាបន្ទាន់៕ | 2021-03-09T14:07:00+07:00 | freshnewsasia.com | https://m.freshnewsasia.com/index.php/en/localnews/189195-2021-03-09-00-07-15.html |
75e67d86-3ee8-4b6b-a12b-3f88fac162b5 | សែនអាណិតពន់ពេក ! ក្មេងប្រុសខ្មែរអាយុ៦ឆ្នាំម្នាក់ ឆ្លងជំងឺកូវីដ… | នៅរសៀលថ្ងៃទី០៩ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងជំងឺកូវីដ១៩ ថ្មីចំនួន៤៩នាក់ ក្នុងនោះករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» ចំនួន៤៨នាក់ និងអ្នកជំងឺម្នាក់ ជាករណីធ្វើដំណើរមកពីបរទេស ខណៈអ្នកជាសះស្បើយ២១នាក់។ សូមបញ្ជាក់ថា ក្នុងចំណោមអ្នកឆ្លងជំងឺកូវីដ-១៩ ទាំងចំនួន៤៩នាក់ ដែលក្រសួងសុខាភិបាលចេញសេចក្តីប្រកាសព័ត៌មាននៅរសៀលនេះ គឺមានកុមារាជនជាតិខ្មែរម្នាក់ អាយុ៦ឆ្នាំ មានអាសយដ្ឋានស្នាក់នៅផ្ទះភូមិវាល ឃុំពាមឧកញ៉ាអុង ស្រុកល្វាឯម ខេត្តកណ្តាល។ | 2021-03-09T14:05:20+07:00 | kbnnews.com | https://kbn.news/archives/210612 |
a3bdbe0e-4b47-4b02-93d0-a66aa1ce985e | លទ្ធផលឆ្លងកូវីដ១៩ចេញហើយ! កម្ពុជាមានករណីឆ្លងថ្មី៤៩នាក់ | ក្រសួងសុខាភិបាល បានចេញសេចក្ដីប្រកាសព័ត៌មាន កាលពីរសៀល ថ្ងៃទី៩ ខែមីនា ឆ្នាំ២០២១ថា កម្ពុជាបានបន្តរកឃើញអ្នកឆ្លងជំងឺកូវីដ១៩ថ្មី ចំនួន៤៩នាក់ ហើយក្នុងនោះមានករណីឆ្លងក្នុងសហគមន៍ នៃ «ព្រឹត្តិការណ៍ ២០ កុម្ភៈ» ចំនួន៤៨នាក់ និងអ្នកជំងឺម្នាក់ ជាករណីធ្វើដំណើរមកពីបរទេស ព្រមទាំងមានអ្នកជាសះស្បើយចំនួន២១នាក់បន្ថែម។ ក្រសួងសុខាភិបាល បានបញ្ជាក់ថា អ្នកជំងឺឆ្លង ក្នុងសហគមន៍ចំនួន៤៨នាក់នោះ រួមមាន ជនជាតិចិន២៨នាក់, ជនជាតិខ្មែរ ១៩នាក់ និងជនជាតិឥណ្ឌូនេស៊ីម្នាក់។ ចំណែកករណីនាំចូលវិញ ជាបុរសជនជាតិលីប៊ី ធ្វើដំណើរមកពីប្រទេសលីប៊ី ហើយគាត់មកដល់កម្ពុជា នៅថ្ងៃទី៧ ខែមីនា ឆ្នាំ២០២១។ ដោយឡែកសម្រាប់អ្នកជាសះស្បើយទាំង២១នាក់នោះ មានដូចជា ម្នាក់ជាជនជាតិស្វីស ដែលធ្វើដំណើរមកពីក្រៅប្រទេស និង២០នាក់ផ្សេងទៀត ជាអ្នកជំងឺពាក់ព័ន្ធនឹងព្រឹត្តិការណ៍ «សហគមន៍ ២០កុម្ភៈ» ។ សូមជម្រាបថា គិតត្រឹមរសៀល ថ្ងៃទី៩ ខែមីនា ឆ្នាំ២០២១ កម្ពុជារកឃើញអ្នកឆ្លងកូវីដ១៩ សរុប១០៦០នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ ចំនួន៥៣៨នាក់ ហើយអ្នកជំងឺចំនួន៥២១នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ | 2021-03-09T14:05:09+07:00 | kbnnews.com | https://kbn.news/archives/210663 |
47e7fd5e-e839-4601-ab7a-b771c435c151 | នៅរសៀលនេះ ! ទើបចេញលទ្ធផលអ្នកឆ្លងជំងឺកូវីដ… | នៅរសៀលថ្ងៃទី០៩ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងជំងឺកូវីដ១៩ ថ្មីចំនួន៤៩នាក់ ក្នុងនោះករណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» ចំនួន៤៨នាក់ និងអ្នកជំងឺម្នាក់ ជាករណីធ្វើដំណើរមកពីបរទេស ខណៈអ្នកជាសះស្បើយ២១នាក់៕ | 2021-03-09T13:57:22+07:00 | kbnnews.com | https://kbn.news/archives/210655 |
1bcdd37d-fe27-4a8c-ab69-14a214ed2bde | រកឃើញជនបរទេស៥នាក់ឆ្លងកូវីដ! អាជ្ញាធរខេត្តកណ្ដាលបិទការធ្វើដំណើរចេញចូល ទីប្រជុំជនជ្រៃធំ | ខេត្តកណ្ដាល៖ អាជ្ញាធរខេត្តកណ្ដាល បានសម្រេចបិទការធ្វើដំណើរចេញចូល មកកាន់ទីប្រជុំជនជ្រៃធំ ក្រោយពេលរកឃើញមានករណីវិជ្ជមាន នៃកូវីដ១៩ លើជនបរទេសចំនួន៥នាក់ នៅទីប្រជុំជនជ្រៃធំ ស្ថិតក្នុងឃុំសំពៅពូន ស្រុកកោះធំ។ សូមអានសេចក្ដីប្រកាសរបស់រដ្ឋបាលខេត្តកណ្ដាលទាំងស្រុង ដូចខាងក្រោម៖ | 2021-03-09T11:19:50+07:00 | kbnnews.com | https://kbn.news/archives/210634 |
a53f8a02-bc2a-480f-a6bc-81621cb2634d | ព្រួយបារម្ភណាស់! សុគន្ធ នីសា បង្ហោះសារនៅស្ថានភាពសុខភាពរបស់ខ្លួនពេលនេះ ខណៈតារាចម្រៀងនៅហង្សមាសមួយចំនួនបានឆ្លងកូវីដ-១៩ | នាព្រឹកថ្ងៃទី០៩ ខែមីនា ឆ្នាំ២០២១ តារាចម្រៀងស្រីនៅផលិតកម្មរស្មីហង្សមាស អ្នកនាង សុគន្ធ នីសា បានធ្វើការបង្ហោះសារយ៉ាងវែងអន្លាយមួយពាក់ព័ន្ធនៅស្ថានភាពសុខភាពរបស់ខ្លួននាពេលបច្ចុប្បន្ន ខណៈពិធីការនីល្បីឈ្មោះប្រចាំស្ថានីយទូរទស្សន៍ហង្សមាស គឺអ្នកនាង កែវ ចាន់និមល បានឆ្លងជំងឺកូវីដ-១៩ ហើយក្នុងនោះរួមមានទាំងកូនស្រី ក៏ដូចជាស្វាមី ក៏បានឆ្លងជំងឺមួយនេះផងដែរ។ ស្របពេលនោះដែរ អ្នកជាប់ពាក់ព័ន្ធអ្នកនាង កែវ ចាន់និមល ក៏ត្រូវធ្វើតេស្តយកសំណាកទៅពិនិត្ររកមើលជំងឺកូវីដ-១៩ ដូចគ្នា ដោយក្នុងនោះរួមមានអ្នកសិល្បៈមួយចំនួនដែលមានជាប់ពាក់ព័ន្ធផ្ទាល់ និងប្រយោល។ យ៉ាងណាមិញជុំវិញករណីនេះ អ្នកនាង សុគន្ធ នីសា តារាចម្រៀងជួរមុខប្រចាំផលិតកម្មហង្សមាស ក៏បានបង្ហោះសារនៅលើ Facebook ថា “ជំរាបសួពុកម៉ែបងប្អូន អរគុណច្រេីនសម្រាប់ការបារម្មណ៍សួសុខទុក្ខមកលេីរូបខ្ញុំនិងក្រុមគ្រួសារ កន្លងមកនេះខ្ញុំមិនបានជួបជាមួយនិមលទេ ហេីយក៏មិនបានដេីរទៅកន្លែងមុខសញ្ញាដែលមានកេីតកូវីដ19 ដែរ ប៉ុន្ដែជំងឺនេះវាអាចជាប់ពាក់ព័ន្ធតតគ្នាដូចសម្លរកំពិសចឹង ខ្ញុំនឹងបន្តសង្កេតខ្លួនឯងទៀត ចាំមេីលលទ្ធផល អ្នកដែលយេីងជួបជាប្រយ៉ោល តតគ្នា បេីយ៉ាងណាៗខ្ញុំនឹងទាក់ទងដេីម្បីតេសអោយប្រាកដ ។ ពេលដែលដឹងពត៌មានយប់មិញនេះហេីយខាផ្ទះខ្ញុំនេះក៏បាន ហាមខ្លួនឯងនិងអ្នកផ្ទះមិនអោយចេញទៅក្រៅឡេីយ ចំណែកខាផ្ទះម្តាយខ្ញុំ មិនមានការពាក់ព័ន្ធអ្វីទេ ព្រោះ ខ្ញុំមិនបានចេញចូលផ្ទះម៉ាក់ខ្ញុំប្រហែល ពីរអាទិត្យហើយ ។ សូមទោសបងប្អូនដែលខ្ញុំមិនបានតបសារផងណា ហេីយសូមជូនពរនិមលនិងក្រុមគ្រួសារអោយឆាប់ជា ចំណែកខ្ញុំក៏ជាជនសង្ស័យ តែមិនទាន់អី ល្ងាចនេះខ្ញុំនឹងចាំតំណឹងពីគេដែរ បេីអ្នកដែលខ្ញុំបានជួបដោយប្រយ៉ោលមាន ខ្ញុំនឹង ធ្វេីតេស។ សូមជូនពរបងប្អូន អោយសុខសប្បាយ (រឿងហេតុមានជាស្រេច បេីវាត្រូវកេីត វានឹងកេីត គ្មានអ្នកណាអាចហាមឃាត់បានឡេីយ បេីគេអោយហេីយទទួលវាទៅ) អរគុណច្រេីនបងប្អូនដែលបារម្មណ៍ យ៉ាងណាៗ ខ្ញុំនឹងផ្តលពត៌មានជូនបងប្អូនទៀត” ៕ | 2021-03-09T09:34:26+07:00 | kbnnews.com | https://kbn.news/archives/210582 |
9380bb25-0225-4e65-8fc3-533a28f849b8 | បងប្អូនណាធ្លាប់ចូលម៉ាស្សា ប្រញាប់ទៅធ្វើតេស្ដភ្លាម! រកឃើញបុគ្គលិកម៉ាស្សាឆ្លងកូវីដ១៩ | រាជធានីភ្នំពេញ៖ ក្រសួងសុខាភិបាលកម្ពុជា កាលពីយប់ថ្ងៃទី៨ ខែមីនា ឆ្នាំ២០២១ បានចេញសេចក្តីប្រកាសព័ត៌មានថា ក្រសួងបានធ្វើតេស្ត និងស្រាវជ្រាវ រកករណីវិជ្ជមាន នៃវីរុសកូវីដ-១៩ លើអ្នកមានការពាក់ព័ន្ធនឹងហាងម៉ាស្សា ចំនួន៣កន្លែង នៅរាជធានីភ្នំពេញ ហើយក្រសួងក៏បានដាក់ចេញនូវវិធានការចាំបាច់ សម្រាប់ទប់ស្កាត់ការចម្លងកូវីដ១៩ ជាទ្រង់ទ្រាយធំ នៅក្នុងប្រទេសកម្ពុជាផងដែរ។ ក្រសួងសុខាភិបាល បានបញ្ជាក់ថា អនុគណៈកម្មការស្រាវជ្រាវ នឹងតាមដានបុគ្គលសង្ស័យមានផ្ទុកជំងឺកូវីដ-១៩។ ជាមួយគ្នានេះដែរ ក្រសួងសុខាភិបាល សូមជម្រាបជូនដំណឹងដល់សាធារណជនទាំងអស់ ឱ្យបានជ្រាបថា ហាងម៉ា ស្សា «ឡេស៍រីឡេកស្បា (Let’s Relex Spa)» មានអាសយដ្ឋាន នៅផ្ទះលេខ២១ ផ្លូវម៉ៅសេទុង សង្កាត់បឹងកេងកង១ រាជធានីភ្នំពេញ មានអ្នកជំងឺកូវីដ-១៩ម្នាក់ ជាស្រ្តីជនជាតិចិន (មិនចាំថ្ងៃ) បានទៅប្រើប្រាស់សេវានៅទីនោះ។ លុះមកដល់នៅថ្ងៃទី២២ ខែកុម្ភៈ ឆ្នាំ ២០២១ ក្រោយពីពេលយកវត្ថុសំណាកលើកទី១ បានចំនួន៤៧នាក់ ដែលជាបុគ្គលិក មកពីសាខាទាំង៣ទីតាំងរបស់ហាងម៉ាស្សានេះ រួចមក (ទីតាំងទាំង២កន្លែងទៀត គឺមានអាសយដ្ឋានដូចខាងក្រោម ) ហើយហាងទាំង៣ទីតាំងនេះ ក៏មានការទទួលភ្ញៀវតាមទម្លាប់ធម្មតា ដោយមានការផ្លាស់ប្តូរបុគ្គលិកពីទីតាំងមួយទៅទីតាំងមួយក្នុងចំណោមទីតាំងទាំង៣ ក្នុងរយៈពេលមួយសប្តាហ៍ម្តង។ ក្រោយការយកវត្ថុសំណាកលើកទី២ នៅថ្ងៃទី៥ ខែមីនា ឆ្នាំ២០២១ លទ្ធផលវិភាគមន្ទីរពិសោធន៍ បានបង្ហាញថា មានករណីវិជ្ជមាន វីរុសកូវីដ-១៩ លើបុគ្គលិកហាងម៉ាស្សានេះចំនួន៣នាក់។ ក្រសួងសុខាភិបាល បានបន្ថែមថា ទីតាំងហាងម៉ាស្សាទាំង៣កន្លែង មានដូចតទៅ៖ ១. ឡេស៍រីឡេកស្ប៉ា (Let’s Relex Spa) មានអាសយដ្ឋាននៅផ្ទះលេខ២១ ផ្លូវម៉ៅសេទុង សង្កាត់បឹងកេងកង១ ខណ្ឌ បឹងកេងកង រាជធានីភ្នំពេញ។ ២. ឡេស៍រីឡេកស្ប៉ា (Let’s Relex Spa) មានអាសយដ្ឋាននៅផ្ទះលេខ២៤ សង្កាត់ទន្លេបាសាក់ ខណ្ឌចំការមន រាជ ធានីភ្នំពេញ។ ៣-(Lets Relex Spa) ដែលមានអាសយដ្ឋាននៅផ្ទះលេខ១៩៩ ផ្លូវព្រះនរោត្តម សង្កាត់បឹងកេងកង១ ខណ្ឌ បឹងកេងកង រាជធានីភ្នំពេញ ។ ជាមួយគ្នាននេះ ក្រសួងសុខាភិបាល បានក្រើនរំឭកដល់បងប្អូនអតិថិជនដែលបានប្រើប្រាស់សេវានៅទីតាំងទាំង៣កន្លែងខាងលើ ត្រូវមានភាពស្មោះត្រង់ មកធ្វើតេស្ត និងធ្វើចត្តាឡីស័ករយៈពេល១៤ថ្ងៃ តាមការអំពាវនាវរបស់ក្រសួងសុខាភិបាលនេះ ដើម្បីចូលរួមចំណែកក្នុងការកាត់ផ្តាច់បាននូវការចម្លងវីរុសកូវីដ១៩ នៅក្នុងសហគមន៍យើងបានទាន់ពេលវេលា បញ្ចៀសបាននូវគ្រោះថ្នាក់នៃការរាតត្បាតលក្ខណៈធំធេងនៅរាជធានីភ្នំពេញ និង នៅតាមបណ្តាខេត្តនានានៅក្នុងប្រទេសកម្ពុជា៕ | 2021-03-09T09:33:20+07:00 | kbnnews.com | https://kbn.news/archives/210580 |
3b9136f1-0c08-45a6-a6dc-99d042695580 | អ្នកនាង កែវ ចាន់និមល ទម្លាយមូលហេតុពិតនៃការឆ្លងកូវីដ-១៩ ប្រាប់លោកឬទ្ធី ហង្សមាស តាមទូរស័ព្ទ (មានវីដេអូ) | នាព្រឹកថ្ងៃទី០៩ ខែមីនា ឆ្នាំ២០២១នេះ លោក មាស រិទ្ធី ដែលជាពិធីករព័ត៌មានដ៏ល្បីឈ្មោះរបស់ស្ថានីយទូរទស្សន៍ ហង្សមាស បានធ្វើការបញ្ជាក់ថា ពិធីការិនី អ្នកនាង កែវ ចាន់និមល និងស្វាមី ព្រមទាំងកូន ពិតជាបានវិជ្ជមានកូវីដ១៩ ពិតមែន ហើយពេលនេះកំពុងតែសម្រាកព្យាបាល។ លោក មាស រិទ្ធី បានឲ្យដឹងទៀតថា លោកបានទូរស័ព្ទទៅអ្នកនាង កែវ ចាន់និមល ហើយអ្នកនាងបានប្រាប់ថាមូលហេតុដែលធ្វើឲ្យអ្នកនាងឆ្លងកូវីដ១៩ នោះ គឺដោយសារតែឆ្លងពីលោក អ៊ិន ទីតូ ដែលបានដឹកនាំសិល្បៈករសិល្បៈការិនីថតស្ពតពាណិជ្ជកម្មទាក់ទងការទប់ស្កាត់ការរីករាលដាលជំងឺកូវីដ១៩ ក្រោយមកអ្នកនាងក៏មានអាការៈមិនស្រួល ទើបធ្វើតេស្តទៅមានវិជ្ជមានកូវិដ១៩តែម្តង។ គួរបញ្ជាក់ដែលថា អធិការនគរបាលខណ្ឌមានជ័យ លោក ម៉េង វិមានតារា បានឲ្យដឹងថា ពិធីការិនី ទូរទស្សន៍ ហង្សមាស លោកស្រី កែវ ច័ន្ទនិមល និងស្វាមី រួមទាំងកូនស្រី ឆ្លងជំងឺកូវីដ១៩ ហើយត្រូវបានក្រុមគ្រូពេទ្យ ចុះទៅយកទាំងយប់ថ្ងៃទី៨ ខែមីនា ឆ្នាំ២០២១នេះ ពីផ្ទះនៅបុរី អ័រគីដេ ក្នុងខណ្ឌសែនសុខ ផ្លូវ២០០៤ ជិតសាលារៀន ណតប្រ៊ីដ។ លោកអធិការ ម៉េង វិមានតារា បន្តថា ពិធិការិនីហង្សមាស លោកស្រី កែវ ចាន់និមល ប្រាប់ថា បានឆ្លងកូវីដ រួមទាំងប្តី និងកូនស្រី។ លោកស្រី កែវ ច័ន្ទនិមល (ពិធីករហង្សមាស) ប្តី និងកូនស្រីរបស់គាត់អាយុ ១០ ឆ្នាំ បានធ្វើតេស្ត រកកូវីដ១៩ កាលពីថ្ងៃទី៧មីនាមិញនេះ ហើយលទ្ធផលចេញមក មានកូវីដ១៩ ទាំងគ្រួសារ (៣ នាក់) ៕ | 2021-03-09T09:17:06+07:00 | kbnnews.com | https://kbn.news/archives/210560 |
f59783e2-de8b-4bc3-9959-ef5a0301042c | វីវរហើយ ទៅធ្វើតេស្តជាបន្ទាន់! អ្នកចូលហាងម៉ាស្សា ឡេត៍រីឡេកស្ប៉ា ព្រោះបុគ្គលិកនៅនោះ៣នាក់ ឆ្លងកូវីដ-១៩ | បុគ្គលិកធ្វើការក្នុងហាងម៉ាស្សា ឡេត៍រីឡេកស្ប៉ា (Let’s Relax Spa) ចំនួន៣នាក់ បានធ្វើតេស្តរកឃើញវិជ្ជមានជំងឺកូវីដ-១៩ បន្ទាប់ពីមានអ្នកជំងឺកូវីដម្នាក់ ជាស្ត្រីជនជាតិចិនបានទៅប្រើសេវានៅទីនោះ។ ក្រសួងសុខាភិបាលបានឲ្យដឹងថា ហាងម៉ាស្សា ឡេស៍រីឡេកស្ប៉ា (Let’s Relax Spa) ស្ថិតនៅសង្កាត់បឹងកេងកង១ រាជធានីភ្នំពេញ មានអ្នកជំងឺកូវីដ១៩ ម្នាក់ ជាស្ត្រីជនជាតិចិន បានទៅប្រើប្រាស់សេវានៅទីនោះ។ នៅថ្ងៃទី ២២ ខែកុម្ភៈ ឆ្នាំ២០២១ ក្រោយពីការយកវត្ថុសំណាកលើកទី១ បានចំនួន៤៧នាក់ ជាបុគ្គលិកមកពីសាខាទាំង៣ទីតាំងរបស់ហាងម៉ាស្សានេះរួចមកហើយ ហាងទាំង៣ទីតាំងនេះ ក៏មានការបើកទទួលភ្ញៀវតាមទម្លាប់ធម្មតាដោយមានការផ្លាស់ប្តូរបុគ្គលិកពីទីតាំង១ ទៅទីតាំង១ ក្នុងចំណោមទីតាំងទាំង៣ ក្នុងរយៈពេល ១សប្តាហ៍ម្តង។ ក្រោយយកវត្ថុសំណាកលើកទី២ នៅថ្ងៃទី ៥ ខែមីនា លទ្ធផលវិភាគមន្ទីរពិសោធន៍បានបង្ហាញថា មានករណីវិជ្ជមានវិរុសកូវីដ១៩ លើបុគ្គលិកហាងម៉ាស្សានេះចំនួន ៣នាក់។ ក្រសួងអំពាវនាវដល់ប្រជាពលរដ្ឋ អតិថិជនដែលបានទៅប្រើប្រាស់សេវាម៉ាស្សាចាប់ពីថ្ងៃទី២៤ ដល់ថ្ងៃទី៥ ខែមីនា នៅហាងម៉ាស្សា ឡេត៍រីឡេកស្ប៉ា ទាំង៣ទីតាំង(Let’s Relax Spa) ឲ្យទៅធ្វើតេស្តយកសំណាកនៅវិទ្យាស្ថានជាតិស្រាវជ្រាវ សុខភាពសាធារណៈ នៃក្រសួងសុខាភិបាលនៅថ្ងៃទី៩ ដល់ថ្ងៃទី១១ ខែមីនា រៀងរាល់ម៉ោងធ្វើការ និងត្រូវធ្វើចត្តាឡីស័កចំនួន ១៤ ថ្ងៃ នៅតាមផ្ទះសម្បែងរបស់ខ្លួនឲ្យបានត្រឹមត្រូវ។ សូមបញ្ជាក់ថា ឡេត៍រីឡេកស្ប៉ា (Let’s Relax Spa) ទីតាំង១ ស្ថិតនៅផ្ទះលេខ២១ ផ្លូវម៉ៅសេទុង សង្កាត់បឹងកេងកង១ ខណ្ឌបឹងកេងកង រាជធានីភ្នំពេញ ។ ទីតាំង២ ស្ថិតនៅផ្ទះលេខ ២៤ សង្កាត់ទន្លេបាសាក់ ខណ្ឌចំការមន រាជធានីភ្នំពេញ និងទីតាំង៣ស្ថិតនៅផ្ទះលេខ ១៩៩ ផ្លូវព្រះនរោត្តម សង្កាត់បឹងកេងកង១ ខណ្ឌបឹងកេងកង រាជធានីភ្នំពេញ៕ | 2021-03-09T08:46:16+07:00 | kbnnews.com | https://kbn.news/archives/210547 |
cd62a110-cc2a-4350-9c6d-fe8dbc1b5883 | រដ្ឋាភិបាលអំពាវនាវឲ្យផ្អាកសកម្មភាពសាធារណៈ ខណៈការឆ្លងជំងឺកូវីដ១៩មិនធូរស្រាល | ស្របពេលកំណើននៃអ្នកឆ្លងជំងឺកូវីដ១៩បន្តកើនឡើង ស្ថាប័នរបស់រដ្ឋាភិបាលបានចេញ ឲ្យផ្អាកសកម្មភាពសាធារណៈ ក្នុងនោះមានក្រសួងអប់រំដែលបានស្នើឲ្យម្ចាស់អាជីវកម្មកន្លែងហាត់ប្រាណផ្អាកដំណើរការរបស់ខ្លួនសិន។ គិតមកត្រឹមថ្ងៃអង្គារទី៩ ខែមីនានេះ ចំនួនអ្នកឆ្លងដែលពាក់ព័ន្ធក្នុងព្រឹត្តិការណ៍សហគមន៍២០កុម្ភៈ បានកើនឡើងជាង៥០០នាក់។ ក្រសួងអប់រំ យុវជន និងកីឡា បានស្នើឲ្យម្ចាស់អាជីវកម្មផ្អាកដំណើរការអាជីវកម្មក្លឹបហាត់ប្រាណ និងផ្អាកជាបណ្តោះអាសន្ននូវការលេងកីឡា ឬការហាត់ប្រាណគ្រប់ប្រភេទ ដែលមានលក្ខណៈប្រមូលផ្តុំ នៅរាជធានីភ្នំពេញ ខេត្តកណ្តាល ព្រះសីហនុ និងខេត្តដែលពាក់ព័ន្ធ ចាប់ពីថ្ងៃជូនដំណឹងនេះតទៅ រហូតដល់មានការជូនដំណឹងជាថ្មី លើកលែងតែការប្រកួតកីឡា ដែលមានការចាក់ផ្សាយតាមទូរទស្សន៍។ នៅក្នុងសេចក្តីប្រកាសដាច់ដោយឡែកមួយទៀតចុះថ្ងៃទី៨ ខែមីនា ក្រសួងអប់រំបានស្នើឲ្យអង្គភាពជាតិនានានៃក្រសួងអប់រំ រឹតបន្តឹងវិធានការបង្ការ និងទប់ស្កាត់ការរាតត្បាតនៃជំងឺកូវីដ១៩។ បើតាមសេចក្តីណែនាំរបស់ក្រសួងអប់រំ អង្គភាពជាតិរបស់ក្រសួងអប់រំ ត្រូវមានវិធានការសំខាន់ៗមួយចំនួន ដូចជាការអនុញ្ញាតឲ្យមន្ត្រីអប់រំធ្វើការនៅតាមផ្ទះរៀងៗខ្លួន តាមប្រព័ន្ធអនឡាញ និងត្រូវរៀបចំមន្ត្រីប្រចាំការក្នុងចំនួនតិច(១០ភាគរយ)។ លោក រស់ សុវាចា អ្នកនាំពាក្យក្រសួងអប់រំ យុវជន និងកីឡា ប្រាប់VOAនៅថ្ងៃអង្គារនេះថា គ្រប់បុគ្គលនៃក្រសួងអប់រំ មិនអាចបំពានការណែនាំរបស់រដ្ឋាភិបាល ដែលព្យាយាមទប់មិនឲ្យមានការរីករាលដាលបន្ថែមទាំងការចម្លងជំងឺកូវីដ១៩នៅតាមសហគមន៍ និងតាមស្ថាប័នរដ្ឋផ្សេងទៀត។ «ក្នុងន័យនេះ ក្រសួងអប់រំ យុវជន និងកីឡា ក៏ចូលរួមអនុវត្តយ៉ាងខ្ជាប់ខ្ជួននូវគោលការណ៍ទាំងអស់របស់ រាជរដ្ឋាភិបាល ជាពិសេសនៅក្នុងបរិបថកូវីដ១៩នេះ គឺបុគ្គលិកអប់រំ គ្រប់លំដាប់ថ្នាក់ សិស្សានុសិស្ស លោកគ្រូ អ្នកគ្រូ ហើយនិងគ្រប់ភាគីពាក់ព័ន្ធទាំងអស់ ក៏ចូលរួមជាបន្តទៀតជាមួយនឹងរាជរដ្ឋាភិបាល អនុវត្តនូវគោលការណ៍ច្បាប់ដែលមានជាធរមាន»។ បន្ថែមលើវិធានការខាងលើនេះ ក្រសួងអប់រំ បានបន្តស្នើឲ្យគ្រឹះស្ថានអប់រំ ដែលស្ថិតក្នុងទីតាំងប្រឈមនៃការឆ្លងជំងឺកូវីដ១៩ឲ្យផ្អាកសកម្មភាពសិក្សា រង់ចាំការជូនដំណឹងជាថ្មីរបស់ក្រសួង។ នេះបើតាមការបញ្ជាក់របស់លោក រស់ សុវាចា អ្នកនាំពាក្យក្រសួងអប់រំ។ លោកបន្ថែមថា ក្រសួងបានបន្តឃ្លាំមើលគ្រឹះស្ថានសិក្សាផ្សេងទៀត ដែលមិនទាន់ត្រូវបានស្នើឲ្យផ្អាក ក្រោមហេតុផលថា គ្រឹះស្ថានទាំងនោះ មិនស្ថិតក្នុងស្ថានភាពប្រឈមខ្លាំងជាមួយព្រឹត្តិការណ៍ឆ្លងសហគមន៍២០កុម្ភៈនោះ។ «ដោយឡែកនៅទីតាំងភូមិសាស្ត្រដទៃទៀត ដែលមិនទាន់មានផលប៉ះពាល់ផ្ទាល់ ពីសហគមន៍ ព្រឹត្តការណ៍សហគមន៍២០កុម្ភៈនេះទេ គឺមិនទាន់មានផ្អាកដំណើរការបណ្តោះអាសន្នទេ ដោយអាស្រ័យទៅលើការបន្តតាមដាន យ៉ាងយកចិត្តទុកដាក់កម្រិតខ្ពស់ពីសំណាក់ក្រសួងអប់រំ យុវជន និងកីឡាដែលជាសេនាធិការរបស់រាជរដ្ឋាភិបាល នៅក្នុងការពិនិត្យវាយតម្លៃស្ថានការណ៍ជាក់ស្តែងទាក់ទងទៅនឹងព្រឹត្តិការណ៍នានាជុំវិញកូវីដ១៩នេះ មុននឹងឈានទៅដល់ការសម្រេចស្នើសុំគោលការណ៍ផ្អាកដំណើរការបណ្តោះអាសន្ន នៅគ្រឹះស្ថានសិក្សា នៅទីតាំងភូមិសាស្ត្រមួយណាទៀតនោះបាទ»។ ការឆ្លងជំងឺកូវីដ១៩ ក្នុងព្រឹត្តការណ៍សហគមន៍២០កុម្ភៈ បានរាលដាលទាំងនៅក្នុងទីក្រុងភ្នំពេញ និងតាម បណ្តាខេត្តមួយចំនួនដូចជាខេត្តកណ្តាល ព្រៃវែង ស្វាយរៀង កំពង់ចាម កំពង់ធំ កោះកុង និងខេត្តព្រះសីហនុ។ អាជ្ញាធរបានបិទការធ្វើដំណើរចេញចូលខេត្តព្រះសីហនុ ទីដែលមានកម្រិតឆ្លងខ្ពស់មួយគួរឲ្យព្រួយបារម្ភ។ នាយករដ្ឋមន្ត្រីកម្ពុជាលោក ហ៊ុន សែន បានចេញបញ្ជាកាលពីយប់ថ្ងៃចន្ទ ឲ្យផ្អាកសកម្មភាពការងាររដ្ឋាភិបាលមួយផ្នែកធំ និងទទូចឲ្យព្រឹទ្ធសភាកម្ពុជាអនុម័តឲ្យបានឆាប់នូវច្បាប់គ្រប់គ្រងជំងឺកូវីដ១៩ស្របពេលការឆ្លងនៅក្នុងសហគមន៍មិនថមថយ។ វិធានការរបស់លោក ហ៊ុន សែន ធ្វើឡើងក្រោយពីក្រសួងសុខាភិបាលបានរាយការណ៍ថាបានរកឃើញអ្នកឆ្លងថ្មីនៃជំងឺកូវីដ១៩ យ៉ាងតិចណាស់៤៩ នាក់បន្ថែមទៀត ត្រឹមយប់ថ្ងៃចន្ទ ដែលជាចំនួនខ្ពស់បំផុតក្នុងការឆ្លងតែក្នុងពេល១ថ្ងៃ។ លោក ទឹម វរ៉ា នាយកប្រតិបត្តិគណៈកម្មាធិការសម្របសម្រួលសកម្មភាពសុខភាព យល់ថាបុគ្គលម្នាក់ៗត្រូវផ្តើមដើរតាមវិធានសុខាភិបាលផ្សេងៗរបស់អាជ្ញាធរសុខាភិបាល ក៏ដូចជាតាមការណែនាំរបស់ប្រមុខរដ្ឋាភិបាលកម្ពុជា និងបន្តតាមដានសុខភាពខ្លួនឯងផ្ទាល់ ដើម្បីបញ្ចៀសការចម្លងជំងឺកូវីដ១៩ទៅសមាជិកគ្រួសារ។ លោកមានប្រសាសន៍ថា បើបុគ្គលណាម្នាក់មានការសង្ស័យថាខ្លួនមានរោគសញ្ញានៃការឆ្លងជំងឺកូវីដ១៩នោះ បុគ្គលនោះត្រូវមកទទួលការពិនិត្យសុខភាព ដើម្បីការពារសុវត្ថិភាពសុខភាពសាច់ញាតិ ឬមិត្តភ័ក្តជាដើម។ «អាហ្នឹងគឺជាចំណុចមួយដែលពិចារណាដែរបាទ ត្រូវយកចិត្តទុកដាក់ខ្ពស់ដែរ បើសិនជាយើងសង្ស័យ យើងត្រូវតែសុំគេធ្វើតេស្ត ដើម្បីបញ្ជាក់ហើយយើងធ្វើយ៉ាងណា ការពារក្រុមគ្រួសារយើងមិត្តភ័ក្តិយើងកុំឲ្យឆ្លងបាទ...ព្រោះអីនៅតាមឥឡូវគេ យើងមើលយន្តការយើងកំពុងតែផ្តោតការយកចិត្តទុកដាក់ ទាក់ទងទៅនឹងរឿងការ ចាក់វ៉ាក់សាំងផង ហើយក៏យើងស្វែងរកអ្នកដែលមានជនសង្ស័យ»។ ជាផ្នែកមួយនៃកិច្ចខិតខំដើម្បីកាត់បន្ថយការឆ្លងរាតត្បាតនៃជំងឺកូវីដ១៩ ក្រសួងសុខាភិបាលបានអំពាវនាវឲ្យសាធារណជនគោរពតាមការចង្អុលបង្ហាញរបស់ លោក ហ៊ុន សែន ដែលបានលើកឡើងវិធានការ ៣ការពារ ដែលសំដៅដល់ការពាក់ម៉ាស់ លាងដៃឲ្យបានញឹកញាប់ និងរក្សាគម្លាតសុវត្ថិភាពបុគ្គលមួយម៉ែត្រកន្លះឡើង និង៣កុំ គឺកុំទៅកន្លែងដែលមានមនុស្សកុះករកកកុញច្រើន កុំទៅកន្លែងដែលបិទជិតគ្មានខ្យល់ចេញចូល ប្រើម៉ាស៊ីនត្រជាក់ច្រើនពេក និងកុំចាប់ដៃគ្នា កុំកៀកស្មាគ្នា កុំឱបគ្នានៅពេលជួបគ្នាធ្វើគារវកិច្ចគ្នាជាដើម៕ | 2021-03-09T07:00:00+07:00 | khmer.voanews.com | https://khmer.voanews.com/a/govt-called-for-public-activities-be-halted-as-covid-rises/5807379.html |
d95bc1a6-93ef-4a47-90dd-cb18d7ce585c | កម្ពុជាផ្អាកការងាររដ្ឋាភិបាលមួយផ្នែកធំនិងកំហិតការធ្វើដំណើរ ខណៈការឆ្លងកូវីដ១៩ ក្នុងសហគមន៍កើនឡើង | លោកនាយករដ្ឋមន្ត្រី ហ៊ុន សែន បានចេញបញ្ជាកាលពីយប់ថ្ងៃចន្ទ ឲ្យផ្អាកសកម្មភាពការងាររដ្ឋាភិបាលមួយផ្នែកធំ និងទទូចឲ្យព្រឹទ្ធសភាកម្ពុជា អនុម័តឲ្យបានឆាប់នូវច្បាប់គ្រប់គ្រងជំងឺកូវីដ១៩ ខណៈការឆ្លងនៅក្នុងសហគមន៍កើនឡើងជាបន្តបន្ទាប់។ នៅក្នុងសារបន្ទាន់ជាសំឡេងដែលផ្ញើទៅបណ្តាញសារព័ត៌មាននានា លោកនាយករដ្ឋមន្ត្រី ហ៊ុន សែន តម្រូវឲ្យមន្ត្រីរាជការស៊ីវិលយ៉ាងហោចណាស់ ៩០% ធ្វើការងារពីផ្ទះ ចំនួនយ៉ាងតិចមួយសប្តាហ៍ ប៉ុន្តែលើកលែងកងកម្លាំងប្រដាប់អាវុធ និងក្រុមគ្រូពេទ្យ។ វិធានការរបស់រដ្ឋាភិបាលកម្ពុជាធ្វើឡើង ក្រោយពីក្រសួងសុខាភិបាលបានរាយការណ៍ថាបានរកឃើញអ្នកឆ្លងថ្មីនៃជំងឺកូវីដ១៩ យ៉ាងហោចណាស់ ៤៩ នាក់បន្ថែម ត្រឹមយប់ថ្ងៃចន្ទ ដែលជាចំនួនខ្ពស់បំផុតក្នុងការឆ្លងតែក្នុងពេល ១ ថ្ងៃ។ លោកនាយករដ្ឋមន្ត្រី ហ៊ុន សែន បានថ្លែងថា៖ «ក្នុងស្ថានភាពបែបនេះ ខ្ញុំសូមអំពាវនាវផងនិងចេញបទបញ្ជាផង។ ការចេញបទបញ្ជា គឺសូមឲ្យស្ថាប័ននីមួយៗ របស់ស្ថាប័នរាជរដ្ឋាភិបាល និងក៏សុំអំពាវនាវដល់ស្ថាប័ននីតីប្បញ្ញត្តិ សូមផ្អាកជាបណ្តោះអាសន្ននូវស្ថាប័ន ក៏ប៉ុន្តែយើងក៏ត្រូវមានមនុស្សប្រចាំការធ្វើការ ក៏យ៉ាងហោចណាស់ គឺត្រូវមានមនុស្សភាគច្រើនត្រូវធ្វើការតាមផ្ទះ ក្នុងរយៈពេលយ៉ាងតិច៧ថ្ងៃ»។ លោក ហ៊ុន សែន បានបន្ថែមថា វិធានការនេះត្រូវតែអនុវត្ត ខណៈប្រភពនៃការឆ្លងបន្តគ្នានៅមិនទាន់កំណត់ច្បាស់ បើទោះបីជារដ្ឋាភិបាលបានកំណត់ហៅការឆ្លងក្នុងសហគមន៍នេះថា ជាព្រឹត្តិការណ៍ថ្ងៃទី ២០ ខែកុម្ភៈ ដោយសារវាជាការរកឃើញករណីឆ្លងក្នុងសហគមន៍ក្នុងទ្រង់ទ្រាយធំ ជាពិសេសក្នុងចំណោមជនជាតិចិន ដែលកំពុងធ្វើការនៅកម្ពុជា។ លោក ហ៊ុន សែន បានបន្ថែមទៀតថា៖ «ធ្វើយ៉ាងដូច្នេះ គឺយើងអាចបញ្ចៀសបាននូវហានិភ័យដែលយើងមិនទាន់ស្គាល់ នូវអ្នកដែលមានការពាក់ព័ន្ធ ព្រោះពិតជាច្របូកច្របល់ខ្លាំងណាស់ នៅពេលនេះ។ មានការឆ្លងនៅក្នុងក្របខណ្ឌនគរបាលមន្ត្រីរាជការ រហូតដល់សិល្បករសិល្បការិនីផងដែរ»។ រដ្ឋាភិបាលកម្ពុជាក៏ស្នើដល់គ្រឹះស្ថានឯកជនឲ្យកាត់បន្ថយបុគ្គលិកធ្វើការ ឬធ្វើការប្តូរវេនគ្នា ដើម្បីជៀសវាងការឆ្លង និងអំពាវនាវដល់ពលរដ្ឋឲ្យហាមឃាត់កូនមិនឲ្យចេញក្រៅផ្ទះ និងកាត់បន្ថយការធ្វើដំណើរចាកចេញពីលំនៅដ្ឋាន បើមិនចាំបាច់។ ប៉ុន្តែមិនទាន់បិទទីផ្សារ និងរោងចក្រនៅឡើយទេ ដោយគ្រាន់តែទទូចឲ្យអនុវត្តវិធានការបង្ការឲ្យបានតឹងរ៉ឹង។ ការឆ្លងថ្មីនេះត្រូវបានរកឃើញនៅរាជធានីភ្នំពេញ ខេត្តព្រះសីហនុ ខេត្តព្រះវែង និងខេត្តកណ្តាល។ ក្នុងខេត្តព្រៃវែង គឺមានវេជ្ជបណ្ឌិតមួយរូបបានឆ្លងនិងចម្លងទៅមនុស្ស ១១ នាក់ផ្សេងទៀត។ នេះបើតាមការបញ្ជាក់របស់លោក ហ៊ុន សែន។ លោក ហ៊ុន សែន ក៏ស្នើឲ្យរឹតបន្តឹងការធ្វើដំណើរចេញចូលក្នុងខេត្តព្រះសីហនុ ដែលនៅជាប់នឹងមាត់សមុទ្រផងដែរ៖ «សូមឲ្យខេត្តព្រះសីហនុ ធ្វើការរឹតត្បិតបន្ថែមទៀត ទៅលើការចេញចូលរបស់មនុស្ស ប៉ុន្តែក៏មិនត្រូវធ្វើឲ្យរាំងស្ទះដល់ការដឹកទំនិញចេញទំនិញចូលនោះទេ ព្រោះជាច្រកសេដ្ឋកិច្ចតែមួយគត់របស់យើង សម្រាប់ការនាំចេញតាមផ្លូវទឹក»។ កម្ពុជាមានអ្នកឆ្លងក្នុងសហគមន៍ជាថ្មីក្នុងរយៈពេលជាងពីរសប្តាហ៍កន្លងមកនេះចំនួនជាង ៥០០ នាក់។ រីឯការឆ្លងសរុបមានចំនួន ១.០១១ នាក់ និងសះស្បើយចំនួន ៥១៧ នាក់ បើគិតត្រឹមព្រឹកថ្ងៃចន្ទ។ លោកនាយករដ្ឋមន្ត្រី ហ៊ុន សែន ក៏ស្នើឲ្យព្រឹទ្ធសភាកម្ពុជាអនុម័តឲ្យបានឆាប់នូវច្បាប់ស្តីពី «វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត» ដែលរដ្ឋសភាបានអនុម័តកាលពីសប្តាហ៍មុន បើទោះបីជាច្បាប់នេះត្រូវបានអង្គការការពារសិទ្ធិមនុស្សចាត់ទុកថា រឹតត្បិតសិទ្ធិនិងត្រូវធ្វើឡើងដោយប្រញាប់ ដោយមិនមានការពិគ្រោះយោបល់ជាមួយនឹងអង្គការសង្គមស៊ីវិលជាដើម។ លោកនាយករដ្ឋមន្ត្រី ហ៊ុន សែន បានបញ្ជាក់ថា៖ «ព្រោះច្បាប់នេះវាត្រូវការបន្ទាន់។ យើងមិនអាចប្រើច្បាប់ក្នុងគ្រាមានអាសន្នសម្រាប់សភាពការណ៍នេះទេ តែយើងត្រូវការច្បាប់ទាក់ទងគ្រប់គ្រងជំងឺកូវីដ១៩ និងជំងឺដ៏កាចសាហាវផ្សេងទៀត»។ អង្គការ Human Rights Watch យល់ថា ច្បាប់នេះមានមាត្រាខ្លះដែលអនុញ្ញាតឲ្យអាជ្ញាធររំលោភសិទ្ធិពលរដ្ឋដោយងាយ និងមិនបានផ្តល់យន្តការតាមដានណាដែលឯករាជ្យទេ។ បន្ថែមពីនោះ ច្បាប់នេះអនុញ្ញាតឲ្យដាក់ពន្ធនាគារអ្នកល្មើសរហូតដល់ ២០ ឆ្នាំ និងការពិន័យយ៉ាងធ្ងន់ធ្ងរ។ នេះបើយោងតាមសេចក្តីប្រកាសព័ត៌មានរបស់អង្គការ Human Rights Watch ដែលបានចេញកាលពីចុងសប្តាហ៍មុន គឺនៅមុនពេលដែលរដ្ឋសភាបានអនុម័តដោយគ្មានសំឡេងជំទាស់៕ | 2021-03-09T07:00:00+07:00 | khmer.voanews.com | https://khmer.voanews.com/a/cambodia-partially-shuts-down-govt-urges-travel-restrictions/5806431.html |
e1cb8bf3-8a3a-45ba-ace3-235680930d1f | ការឆ្លងជំងឺកូវីដចំនួន ៤៩ ករណីបន្ថែមទៀត នាំឲ្យមានការព្រួយបារម្ភពីផលប៉ះពាល់សេដ្ឋកិច្ច | ក្រសួងសុខាភិបាលបានឲ្យដឹងថាកម្ពុជារកឃើញករណីឆ្លងជំងឺកូវីដ១៩ចំនួន៤៩នាក់ បន្ថែមទៀត គិតត្រឹមថ្ងៃទី៩ ខែមីនានេះ ដែលជាករណីឆ្លងខ្ពស់ជាងគេ ចាប់តាំងពីផ្ទុះឆ្លងសហគមន៍កាលពីថ្ងៃទី២០ ខែកុម្ភៈមក។ ការរកឃើញករណីឆ្លងថ្មីនេះ នាំឲ្យរដ្ឋាភិបាលដាក់ចេញវិធានការបន្ថែមទៀត ដើម្បីទប់ទល់នឹងការឆ្លងជំងឺនៅក្នុងសហគមន៍ ខណៈមានការព្រួយបារម្ភអំពីផលប៉ះពាល់លើសេដ្ឋកិច្ចក្នុងប្រទេស។ លោកនាយករដ្ឋមន្ត្រី ហ៊ុន សែន កាលពីយប់ថ្ងៃច័ន្ទ បានបញ្ចេញសារមួយ ពាក់ព័ន្ធនឹងការឆ្លងជំងឺកូវីដ១៩ ដែលរកឃើញជិត៥០ករណី ដែលក្នុងនោះមានឆ្លងក្នុងចំណោមមន្ត្រីនគរបាល មន្ត្រីរាជការ និងសិល្បករផងដែរ។ លោក ហ៊ុន សែន ថ្លែងថា៖ «ថ្ងៃនេះសភាពការណ៍នៅក្នុងប្រទេសយើង ពិតជាមិនធម្មតា ដែលរហូតមកដល់ម៉ោងនេះ ការរកឃើញនូវកូវីដ១៩ ចំនួនអ្នកឆ្លងថ្មី រហូតទៅដល់៤៩នាក់ គិតតែនៅក្នុងខេត្ត នៅទីក្រុងភ្នំពេញ ខេត្តព្រះសីហនុ និងមកពីខេត្តព្រៃវែង និងមានផ្នែកខ្លះនៅក្នុងខេត្តកណ្តាលតែប៉ុណ្ណោះ»។ នៅក្នុងសារពិសេសខាងលើ លោក ហ៊ុន សែន តម្រូវឲ្យមន្ត្រីរាជការស៊ីវិលយ៉ាងហោចណាស់៩០% ធ្វើការងារពីផ្ទះ ក្នុងរយៈពេលយ៉ាងតិច៧ថ្ងៃ ដោយរង់ចាំមើលសភាពការណ៍បន្តទៀត។ លោកក៏បានស្នើទៅកាន់ស្ថាប័នឯកជនឲ្យកាត់បន្ថយបុគ្គលិក និងបែងចែកផ្លាស់វេនគ្នា ដើម្បីកាត់បន្ថយចំនួនបុគ្គលិកនៅកន្លែងធ្វើការ និងការកកស្ទះតាមដងផ្លូវ។ លោកនាយករដ្ឋមន្ត្រី ហ៊ុន សែន ក៏ស្នើឲ្យព្រឹទ្ធសភាអនុម័តឲ្យបានឆាប់នូវច្បាប់ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ១៩ ដែលរដ្ឋសភាបានអនុម័តកាលពីសប្តាហ៍មុន។ សេចក្តីព្រាងច្បាប់នេះ ត្រូវបានរិះគន់ថាដាក់ទោសទណ្ឌធ្ងន់ធ្ងរដល់អ្នករំលោភបំពាន ដែលមានរហូតដល់២០ឆ្នាំផងដែរ។ កម្ពុជាមានអ្នកឆ្លងក្នុងព្រឹត្តិការណ៍សហគមន៍២០កុម្ភៈ ចំនួន៥៤៩នាក់ គិតត្រឹមថ្ងៃអង្គារនេះ។ ការឆ្លងនេះបានរាលដាលដល់បណ្តាខេត្តផ្សេងៗ។ ចំនួនកើនឡើងនៃការឆ្លងជំងឺកូវីដ១៩ នាំឲ្យមានការបិទសកម្មភាពសេដ្ឋកិច្ចនិងកន្លែងកម្សាន្តមួយចំនួននៅក្នុងប្រទេស ស្របពេលមានការរឹតត្បិតការធ្វើដំណើរចេញពីខេត្តព្រះសីហនុ។ លោកស្រី ឆាយ ស៊ីវលីន ប្រធានសមាគមទីភ្នាក់ងារទេសចរណ៍កម្ពុជា ប្រាប់VOAថាវិស័យបដិសណ្ឋារកិច្ច និងទេសចរណ៍ ដែលកំពុងរងផលប៉ះពាល់ពីជំងឺកូវីដ១៩រួចស្រាប់ទៅហើយ នឹងកាន់តែធ្លាក់ចុះដុនដាបបន្ថែមទៀត ពីព្រោះតែការបាត់បង់ការងារ និងការថយចុះចំនួនភ្ញៀវទេសចរ ដោយសារការឆ្លងសហគមន៍ ដោយមិនទាន់ដឹងប្រភពនេះ។ លោកស្រីថ្លែងថា៖ «ដោយមានការរីករាលដាលបន្ថែមទៀតអញ្ចឹង កាន់តែធ្ងន់ធ្ងរទៅៗអញ្ចឹង យើងក្រឡេកមើលវិស័យបដិសណ្ឋារកិច្ច និងទេសចរណ៍វិញ យើងកាន់តែដុនដាបទៅថែមទៀតហើយ។ កន្លងមក យ៉ាងហោចណាស់មិនមានការរីករាលដាលអ្វី ក៏យើងអាចជំរុញទេសចរណ៍ក្នុងស្រុកបាន។ ទេសចរណ៍ក្នុងស្រុកអាចជួយបានអញ្ចឹងទៅណា។ ស្ថានការណ៍កាន់តែអាក្រក់ទៅដែលយើងមិនអាចធ្វើការងារបាន ហើយក៏មានការហាមឃាត់នៅក្នុងការចេញដើរហើយទៀត»។ ស្របពេលដូចគ្នានេះដែរ លោកស្រីក៏បានអំពាវនាវឲ្យរដ្ឋាភិបាលចាត់វិធានការជួយជ្រោមជ្រែងវិស័យទេសចរណ៍បន្ថែមទៀត ក្នុងស្ថានភាពដ៏លំបាកមួយនេះ។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍និងសន្តិភាព មានប្រសាសន៍ថាបញ្ហាចោទបង្កឡើងដោយការផ្ទុះជំងឺកូវីដ១៩ នៅក្នុងសហគមន៍សាជាថ្មីនេះ គឺជីវភាពរបស់ពលរដ្ឋនិងសេដ្ឋកិច្ច។ លោកបានមានប្រសាសន៍ថា៖ «ហើយដែលរឿងដែលធំគឺរបររកស៊ីរបស់គាត់ ដែលមិនអាចប្រកបរបររកស៊ីបាន ជាពិសេសពាក់ព័ន្ធនឹងការធ្វើជំនួញតូចតាចនឹងគ្នា លក់ដូរកំប៉ិកកំប៉ុក។ កាលណាអត់មានចលនាមនុស្ស អត់មានអ្នកទិញហើយបាទ»។ ពាក់ព័ន្ធនឹងការវិធានការប្រឆាំងនឹងជំងឺកូវីដ១៩ ស្នើឡើងដោយរដ្ឋាភិបាលចំពោះវិស័យឯកជន លោក យង់ គិមអេង បានលើកឡើងថាលោកនឹងពិចារណាឲ្យក្រុមការងារនៃមជ្ឈមណ្ឌលរបស់លោកធ្វើការពីផ្ទះ ប្រសិនបើស្ថានភាពឆ្លងជំងឺកូវីដ១៩ កាន់តែអាក្រក់ជាងនេះ៕ | 2021-03-09T07:00:00+07:00 | khmer.voanews.com | https://khmer.voanews.com/a/cambodia-reports-most-detected-49-cases-in-a-single-day/5807330.html |
1e42a96b-97a2-4514-b9ac-ac04d6aa5907 | អង់គ្លេសចាប់ផ្តើមបើកសាលារៀនឡើងវិញ ខណៈវៀតណាមចាប់ផ្តើមយុទ្ធនាការចាក់វ៉ាក់សាំងកូវីដ១៩ | ប្រទេសអង់គ្លេសបានបើកសាលារៀនឡើងវិញហើយនៅថ្ងៃចន្ទម្សិលមិញនេះ។ ការបើកសាលារៀនឡើងវិញនេះកើតមានឡើងក្រោយប្រទេសអង់គ្លេសបានរកឃើញថា ចំនួនអ្នកស្លាប់ដោយសារជំងឺកូវីដ១៩ មានការធ្លាក់ចុះទាបបំផុត ចាប់តាំងខែតុលា ឆ្នាំ២០២០មក។ ដោយឡែកក្នុងប្រទេសវៀតណាមឯនោះវិញ យុទ្ធនាការចាក់វ៉ាក់សាំងបង្ការជំងឺកូវីដ១៩ បានចាប់ផ្ដើមកាលពីថ្ងៃចន្ទម្សិលមិញនេះសម្រាប់បុគ្គលិកសុខាភិបាលជួរមុខរបស់ខ្លួន។ ចំណែកការចាក់វ៉ាក់សាំងបង្ការជំងឺកូវីដ១៩ ក្នុងប្រទេសជប៉ុន មានការយឺតយ៉ាវ ដោយសារតែខ្វះខាតវ៉ាក់សាំង និងម្ជុលចាក់ថ្នាំ។ ក្នុងរយៈពេល៣សប្តាហ៍កន្លងមក មានតែបុគ្គលិកសុខាភិបាលជួរមុខរបស់ខ្លួនចំនួន ៤៦.៥០០ នាក់ប៉ុណ្ណោះ បានទទួលវ៉ាក់សាំងបង្ការ ហើយមនុស្សចាស់ជាអ្នកដល់វេនត្រូវចាក់វ៉ាក់សាំងបន្ទាប់។ ទោះបីជាយ៉ាងនេះក្តី ប្រទេសជប៉ុនមានបំណងនឹងពន្លឿនកម្មវិធីចាក់វ៉ាក់សាំងរបស់ខ្លួន។ នាយករដ្ឋមន្ត្រីជប៉ុនលោក Yoshihide Suga បានសន្យាថា នឹងរកវ៉ាក់សាំងឲ្យបានសម្រាប់ពលរដ្ឋជប៉ុនទាំងអស់ មុនពេលការចាប់ផ្តើមកីឡាអូឡាំពិកនារដូវក្តៅក្នុងប្រទេសជប៉ុននៅខែកក្កដាខាងមុខនេះ។ រីឯសហភាពអឺរ៉ុបវិញបានព្រមានប្រទេសជាសមាជិករបស់ខ្លួនទៅលើការទិញវ៉ាក់សាំងបង្ការជំងឺកូវីដ១៩ ដែលផលិតដោយប្រទេសរុស្សី ដោយសារសហភាពអឺរ៉ុបនៅមិនទាន់បញ្ចប់ការត្រួតពិនិត្យវ៉ាក់សាំង Sputnik V របស់ប្រទេសនេះនៅឡើយទេ។ ទោះបីជាមានការព្រមានយ៉ាងនេះក្តី ក៏ប្រទេសជាសមាជិកសភាពអឺរ៉ុបមួយចំនួនបានចាត់វិធានការបញ្ជាទិញវ៉ាក់សាំងរបស់រុស្សីរួចហើយ។ សហរដ្ឋអាមេរិកមានករណីឆ្លងជំងឺកូវីដ១៩ចំនួនជិត ៣០ លានករណី ដែលច្រើនជាងប្រទេសណាៗទាំងអស់លើពិភពលោក។ ប្រទេសឥណ្ឌាមានករណីឆ្លងច្រើនលំដាប់ទីពីរចំនួន ១១ លាន ២ សែនករណី និងប្រេស៊ីលស្ថិតនៅលំដាប់ទីបីមានចំនួន ១១ លានករណី។ តាមទិន្នន័យរបស់សាកលវិទ្យាល័យ Johns Hopkins នៅក្នុងសហរដ្ឋអាមេរិក គិតត្រឹមព្រឹកថ្ងៃចន្ទម្សិលមិញនេះ មានមនុស្សប្រមាណជិត ១១៧ លាននាក់នៅលើពិភពលោកបានឆ្លងជំងឺកូវីដ១៩៕ | 2021-03-09T07:00:00+07:00 | khmer.voanews.com | https://khmer.voanews.com/a/britain-opens-schools-vietnam-begins-vaccination-campaign/5806409.html |
de4b2357-9917-4fac-a011-10e81b172987 | CDC អាមេរិក បន្ធូរបន្ថយការរឹតត្បិតចំពោះអ្នកដែលចាក់វ៉ាក់សាំងកូវីដ១៩រួចហើយ | ខណៈដែលអត្រាការចាក់វ៉ាក់សាំងបង្ការជំងឺកូវីដ១៩នៅក្នុងសហរដ្ឋអាមេរិកបន្តកើនឡើង មជ្ឈមណ្ឌលប្រយុទ្ធនឹងជំងឺឆ្លង CDC របស់អាមេរិក បានប្រកាសកាលពីថ្ងៃចន្ទថា អ្នកដែលបានចាក់វ៉ាក់សាំងរួចហើយ អាចជួបជុំគ្នាជាមួយអ្នកដទៃដែលចាក់វ៉ាក់សាំងរួចដូចគ្នា នៅខាងក្នុងបន្ទប់បិទជិតដោយមិនបាច់ពាក់ម៉ាស់ ឬរក្សាគម្លាតពីគ្នា។ CDC ក៏បានបញ្ជាក់ដែរថា ពលរដ្ឋដែលចាក់វ៉ាក់សាំងរួច អាចជួបមនុស្សក្មេងៗ និងអ្នកដែលត្រូវបានចាត់ទុកថា មានហានិភ័យទាបចំពោះការកើតជំងឺកូវីដ១៩ធ្ងន់ធ្ងរ។ ការណ៍នេះមានន័យថា ជីដូនជីតាឥឡូវនេះ អាចទៅលេងចៅៗរបស់ពួកគាត់ ទោះបីចៅៗទាំងនោះមិនទាន់បានចាក់វ៉ាក់សាំងក៏ដោយ។ លើសពីនេះទៀត CDC បានបញ្ជាក់ទៀតថា ពលរដ្ឋដែលបានចាក់វ៉ាក់សាំងរួច លែងត្រូវធ្វើចត្តាឡីស័កទៀតហើយ បន្ទាប់ពីបានជួបជាមួយមនុស្សដែលមានផ្ទុកកូវីដ១៩។ អ្នកស្រីវេជ្ជបណ្ឌិត Rochelle Walensky នាយកមជ្ឈមណ្ឌល CDC បានបញ្ជាក់នៅក្នុងសេចក្តីថ្លែងការណ៍ថា៖ «យើងដឹងថា ពលរដ្ឋចង់ចាក់វ៉ាក់សាំង ដើម្បីពួកគេអាចវិលទៅធ្វើអ្វីៗជាមួយមនុស្សជាទីស្រឡាញ់របស់ពួកគេ»។ CDC បានបញ្ជាក់ទៀតថា អ្នកដែលចាក់វ៉ាក់សាំងរួច គួរបន្តពាក់ម៉ាស់និងរក្សាគម្លាតពីគ្នានៅពេលស្ថិតនៅក្នុងកន្លែងសាធារណៈ។ CDC បានបន្ថែមទៀតថា អ្នកដែលចាក់វ៉ាក់សាំងរួច គួរនៅតែធ្វើតេស្តកូវីដ១៩ ប្រសិនបើពួកគេចេញរោគសញ្ញា។ ដើម្បីឱ្យគេចាត់ទុកថាជាអ្នកបានចាក់វ៉ាក់សាំងរួច CDC ថា មនុស្សម្នាក់គួររង់ចាំ២សប្តាហ៍ក្រោយពីបានទទួលបានការចាក់វ៉ាក់សាំងដូសចុងក្រោយ។ នៅពេលនេះមានវ៉ាក់សាំង៣ប្រភេទនៅសហរដ្ឋអាមេរិក គឺវ៉ាក់សាំង Pfizer និងវ៉ាក់សាំង Moderna ដែលតម្រូវឱ្យចាក់២ដូស និងវ៉ាក់សាំង Johnson & Johnson ដែលតម្រូវឲ្យចាក់តែ១ដូស។ មកទល់នឹងពេលនេះ មានពលរដ្ឋអាមេរិក៣០លាននាក់ហើយ បានទទួលការចាក់វ៉ាក់សាំងគ្រប់ដូស៕ | 2021-03-09T07:00:00+07:00 | khmer.voanews.com | https://khmer.voanews.com/a/cdc-eases-restrictions-for-vaccinated-people/5807376.html |
da7dddf2-3ff9-4252-bfc7-4264c8a53c3d | លោក ហ៊ុន សែន បញ្ជាឱ្យផ្អាកស្ថាប័ន រដ្ឋាភិបាល ព្រឹទ្ធសភា និងរដ្ឋសភា ទាំងស្រុងដោយសារបញ្ហាកូវីដ១៩ កំពុងរាលដាលខ្លាំងនៅក្នុងសហគមន៍ | លោក ហ៊ុន សែន កាលពីថ្ងៃទី៨ មិនា បានចេញបទបញ្ជាតាមរយៈសារសំឡេងចែកចាយតៗគ្នានៅក្នុងបណ្ដាញសង្គមថា ការបិទស្ថាប័នជាតិទាំងបីនេះ មិនមែនបិទទាំងស្រុងទេ គឺត្រូវកាត់បន្ថយមនុស្សចំនួនធ្វើការចំនួន ៩០% និងត្រូវមានមនុស្សនៅប្រចាំការ ចំណែកឯមនុស្សភាគច្រើនទៀតត្រូវធ្វើការនៅតាមផ្ទះក្នុងរយៈពេលសិន។ លោកថា វិធានការបន្ទាន់នេះយ៉ាងតិចក៏មានរយៈពេល ៧ថ្ងៃសិនដើម្បីរង់ចាំមើលស្ថានភាពនៃការឆ្លងជំងឺកូវីដ១៩ បន្តទៀត៖ « »។ លោកនាយករដ្ឋមន្ត្រី ហ៊ុន សែន ក៏បានទម្លាយឱ្យដឹងថា មានមនុស្សចំនួន ៤៩នាក់ បានឆ្លងជំងឺកូវីដ១៩ បន្ថែមទៀត នៅភ្នំពេញ ក្រុងព្រះសីហនុ ខេត្តព្រៃវែង និងខេត្តកណ្ដាល។ លោក ហ៊ុន សែន បានបញ្ជាក់ទៀតថា សម្រាប់វិស័យឯកជន បើអាចធ្វើទៅបានគឺកាត់បន្ថយបុគ្គលិកហើយធ្វើការផ្លាស់ប្ដូរវេនគ្នា ដើម្បីបញ្ចៀសមនុស្សកកកុញនៅកន្លែងធ្វើការផង និងនៅកន្លែងតាមផ្លូវផង។ លោក ហ៊ុន សែន បានបន្តថា សម្រាប់ក្រុមគ្រួសារនីមួយៗ ហាមកូនៗ កុំឱ្យចេញក្រៅផ្ទះ ហើយសម្រាប់មនុស្សចាស់ និងមនុស្សពេញវ័យប្រសិនបើមិនមានការចាំបាច់ទេ គឺកុំចេញក្រៅផ្ទះ ហើយបើត្រូវចេញក្រៅផ្ទះត្រូវតែពាក់ម៉ាសការពារ ពីព្រោះឥឡូវនេះជំងឺពិតប្រាកដមិនដឹងនៅកន្លែងណា ហើយនេះជាបញ្ហាប្រឈមដ៏ធំ៖ « »។ ក្រោយពីលោក ហ៊ុន សែន បញ្ចេញសារនេះ ក្រសួងអប់រំយុវជន និងកីឡា ក៏បានចេញសេចក្ដីណែនាំមួយ ឱ្យផ្អាករាល់សកម្មភាពជួបប្រជុំរបស់មន្ត្រីរាជការទាំងអស់ ហើយរាល់ការជួបប្រជុំត្រូវរៀបចំតាមប្រព័ន្ធអនឡាញ ក្នុងករណីចាំបាច់ និងអនុញ្ញាតឱ្យមន្ត្រីអប់រំធ្វើការនៅតាមផ្ទះរៀងៗ ខ្លួន និងត្រូវរៀបចំមន្ត្រីប្រចាំការក្នុងចំនួនតិច ១០ភាគរយ។ ទាក់ទិននឹងបញ្ហានេះ អ្នកវិភាគនយោបាយលោក គឹម សុខ បានគាំទ្រចំពោះវិធានការរបស់លោក ហ៊ុន សែន ប៉ុន្តែលោកថា ការចេញវិធានការនេះហាក់បីដូចជាយឺតពេក គឺដូចជាលោក ហ៊ុន សែនទើបភ្ញាក់ពីដេក។ លោកបន្តថា ការដាក់ចេញវិធានការបែបនេះ គឺដោយសារតែចំណាត់ការមុខមាត់នយោបាយ ដើរមុខចំណាត់ការបច្ចេកទេស ទើបការរីករាលដាលជំងឺកូវីដ១៩ បានឆ្លងចូលទៅសហគមន៍លឿនរហូតមកដល់ពេលនេះ៖ « »។ គិតត្រឹមព្រឹកថ្ងៃទី៨ មីនា កម្ពុជាមានអ្នកកើតជំងឺកូវីដ-១៩ សរុប ១.០១១នាក់ ក្នុងនោះជាសះស្បើយចំនួន ៥១៧នាក់ និងកំពុងសម្រាកព្យាបាលចំនួន ៤៩៣នាក់៕ | 2021-03-09T05:44:52+07:00 | rfa.org | https://www.rfa.org/khmer/news/health/hun-sen-orders-to-shut-down-government-03082021174412.html |
60c87402-84fc-4bfc-aefc-93af7406f656 | អាជ្ញាធរខេត្តកំពង់ចាម រកឃើញមនុស្ស៣២នាក់ ពាក់ព័ន្ធបុរសខ្មែរ វិជ្ជមានកូវីដ-១៩ | អាជ្ញាធរខេត្តកំពង់ចាម ដឹកនាំដោយ លោក អ៊ុន ចាន់ដា អភិបាលខេត្ត និងជាប្រធានគណៈកម្មការ ប្រយុទ្ធប្រឆាំងជំងឺកូវីដ-១៩ បានចុះស្រាវជ្រាវរកអ្នកពាក់ព័ន្ធ នឹងបុរសជនជាតិខ្មែរ ម្នាក់ឈ្មោះ ម៉ី ស៊ីថាន មានវិជ្ជមានកូវីដ-១៩ មកពីខេត្តព្រះសីហនុ ។ ប្រភពពី រដ្ឋបាលខេត្តកំពង់ចាម នាថ្ងៃទី៨ ខែមីនា ឆ្នាំ ២០២១បានបង្ហាញថា អ្នកពាក់ព័ន្ធមនុស្ស ចំនួន ៣២ នាក់នោះស្នាក់នៅ កន្លែងធ្វើអាជីវកម្មឡឥដ្ឋ ក្នុងភូមិអូរកណ្តាល ឃុំព្រែកកំបៅ ស្រុកកងមាស ។ ប្រភពដដែលបានអោយដឹងថា អាជ្ញាធរបានបិទ ផ្អាកអាជីវកម្ម ឡឥដ្ឋមួយ នេះ ជា បណ្តោះអាសន្នផងដែរ។ ក្នុងចំណោមអ្នកពាក់ព័ន្ធ៣២នាក់ មាន ១២នាក់ ប៉ះពាល់ផ្ទាល់ ត្រូវបាន យកទៅ ធ្វើ ច ត្តា ឡី ស័ក នៅ សណ្ឋាគារ មេគង្គ ក្រុង កំពង់ចាម ចំណែកអ្នកពាក់ព័ន្ធប្រយោលចំនួន ២០ នាក់ ទៀត គឺ ស្នាក់នៅធ្វើ ច ត្តា ឡី ស័ក តាម រោង ក្នុង បរិវេណ កន្លែងឡឥដ្ឋនោះតែម្តង៕ | 2021-03-09T05:42:00+07:00 | dap-news.com | https://dap-news.com/national/2021/03/08/125142/ |
02c12c8a-1485-42d9-9a46-b26afe2780c3 | ក្រសួងសុខាភិបាល ដាក់ចេញវិធានការទប់ស្កាត់ ការចម្លងជំងឺកូវីដ១៩ ក្នុងទ្រង់ទ្រាយធំនៅកម្ពុជា | ភ្នំពេញ៖ ក្រសួងសុខាភិបាលកម្ពុជា នៅយប់ថ្ងៃទី៨ ខែមីនា ឆ្នាំ២០២១នេះ បានចេញសេចក្ដី ប្រកាសព័ត៌មានមួយ ស្តីពីការធ្វេីតេស្តស្រាវជ្រាវ រកករណីវិជ្ជមានវីរុសកូវីដ-១៩ និងដាក់ចេញវិធានការ ទប់ស្កាត់ការចម្លង ក្នុងទ្រង់ទ្រាយធំនៅកម្ពុជា។ | 2021-03-09T05:40:00+07:00 | dap-news.com | https://dap-news.com/national/2021/03/08/125137/ |
004db465-8944-400f-9740-7e2ce70f6a5f | នាយករដ្ឋមន្រ្តី ស្នើព្រឹទ្ធសភាពន្លឿនអនុម័ត សេចក្តីព្រាងច្បាប់ ស្តីពីវិធានការទប់ស្កាត់ ការឆ្លងរាលដាល ជំងឺកូវីដ១៩ និងជំងឺឆ្លងកាចសាហាវ | ស្របពេលដែលស្ថានភាពជំងឺកូវីដ១៩ ហាក់មិនទាន់ស្រាកស្រាន្ត សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានស្នើទៅកាន់ ព្រឹទ្ធសភា ឱ្យពិនិត្យលទ្ធភាព និងរកវិធីអនុម័តឱ្យបាននូវ សេចក្តីព្រាងច្បាប់ ស្តីពីវិធានការទប់ស្កាត់ ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ ធ្ងន់ធ្ងរ ផ្សេងទៀត ខណៈយ៉ាងហោចណាស់ថ្ងៃនេះ មានករណីឆ្លងជំងឺកូវីដ១៩ថ្មី ៤៩នាក់បន្ថែមទៀត នៅភ្នំពេញ ខេត្តព្រះសីហនុ ខេត្តព្រៃវែង និងផ្នែកខ្លះនៃខេត្តកណ្តាល។ តាមរយៈសារសំឡេងពិសេស និងបន្ទាន់មួយ ពាក់ព័ន្ធនឹងស្ថានការរីករាលដាល ជំងឺកូវីដ១៩ នៅយប់ថ្ងៃទី៨ ខែមីនា ឆ្នាំ២០២១នេះ សម្តេចតេជោ ហ៊ុន សែន បានបញ្ជាក់ថា ក្នុងបរិការណ៍ នៃការរីករាលដាលជំងឺកូវីដ១៩ នេះ ច្បាប់ស្តីពី «វិធានការទប់ស្កាត់ ការឆ្លងរាលដាល នៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ ធ្ងន់ធ្ងរផ្សេងទៀត» មានសារៈសំខាន់ណាស់ក្នុងការគ្រប់គ្រង។ សម្តេចតេជោបានគូសបញ្ជាក់ថា សម្តេចតេជោ ក៏បានអំពាវនាវ ដល់ប្រធានស្តីទីព្រឹទ្ធសភា ឱ្យរកលទ្ធភាព និងយន្តការ ដើម្បីពិនិត្យ និងអនុម័តទៅលើសេចក្តីព្រាងច្បាប់នេះ។ សូមបញ្ជាក់ថា ដើម្បីបង្កើនប្រសិទ្ធភាព គ្រប់គ្រងការរីករាលដាល ជំងឺកូវីដ១៩ នោះ រាជរដ្ឋាភិបាលកម្ពុជា បានតាក់តែងសេចក្តីព្រាងច្បាប់ស្តីពី «វិធានការទប់ស្កាត់ ការឆ្លងរាលដាល នៃជំងឺកូវីដ១៩ និងជំងឺឆ្លងកាចសាហាវ និងប្រកបដោយ គ្រោះថ្នាក់ធ្ងន់ធ្ងរផ្សេងទៀត»។ សេចក្តីព្រាងច្បាប់ស្តីពី វិធានការទប់ស្កាត់ការ ឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ ធ្ងន់ធ្ងរផ្សេងទៀត ដែលមាន៦ ជំពូក និង១៨មាត្រាត្រូវបានរដ្ឋសភាអនុម័តក្នុងសម័យប្រជុំរដ្ឋសភា ជាវិសាមញ្ញនីតិកាលទី៦ នៅព្រឹកថ្ងៃទី៥ ខែមីនា ឆ្នាំ២០២១។ យោងតាមសេចក្តីថ្លែងហេតុនៃច្បាប់នេះ បានបង្ហាញថា អំពើគេចវេះពីការធ្វើចត្តាឡីស័ក ឬ គេច ចេញពីទីកន្លែងធ្វើចត្តាឡីស័ក អំពើគេចវេះពីការធ្វើចាត្តាឡីស័ក ក្នុងអំឡុងពេលធ្វើចាត្តាឡីស័ក ដែលកំណត់ដោយក្រសួងសុខាភិបាល ឬអាជ្ញាធរមានសមត្ថកិច្ច ត្រូវផ្តន្ទាទោសដាក់ពន្ធនាគារពី ៦ខែ ទៅ៣ឆ្នាំ និងពិន័យជាប្រាក់ពី ២លានរៀល ទៅ ១០លានរៀល កាលបើអំពើខាងលើនេះ បណ្តាលឱ្យមានការ ចម្លងជំងឺកូវីដ-១៩ ដល់អ្នកដទៃ។ សេចក្តីព្រាងច្បាប់នេះនឹងក្លាយជា យន្តការមួយដ៏សំខាន់ក្នុងការកំណត់ អំពីវិធានការសុខាភិបាលវិធានការ រដ្ឋបាលនិងវិធានការផ្សេងទៀត ដែលត្រូវអនុវត្តដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវនិង ប្រកបដោយគ្រោះថ្នាក់ធ្ងន់ធ្ងរផ្សេងទៀត ក្នុងពេលបច្ចុប្បន្ននិងពេលអនាគត សំដៅការពារអាយុជីវិត ប្រជាពលរដ្ឋ លើកកម្ពស់សុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឲ្យបានជាអតិបរមា នូវផលប៉ះពាល់នៃការឆ្លងជំងឺ នេះចំពោះវិស័យសង្គម និងសេដ្ឋកិច្ចនៅក្នុងព្រះរាជាណាចក្រកម្ពុជា៕ | 2021-03-09T05:39:00+07:00 | dap-news.com | https://dap-news.com/national/2021/03/08/125134/ |
60368a03-b700-4395-8659-30b41fe5badf | TOP NEWS: សម្តេចតេជោ ហ៊ុន សែន ស្នើព្រឹទ្ធសភាពន្លឿនអនុម័ត សេចក្តីព្រាងច្បាប់ស្តីពីវិធានការទប់ស្កាត់ការឆ្លងរាលដាលជំងឺកូវីដ១៩ និងជំងឺឆ្លងកាចសាហាវ (Video inside) | បើទោះបីតម្រូវឱ្យស្ថាប័នរដ្ឋ រួមទាំងស្ថាប័ននីតិបញ្ញត្តិផ្អាកដំណើរការ តែសម្តេចតេជោ ហ៊ុន សែន នាយករដ្ឋមន្ត្រីកម្ពុជា ស្នើទៅព្រឹទ្ធសភាឱ្យពិនិត្យលទ្ធភាព និងរកវិធីអនុម័តឱ្យបាននូវសេចក្តីព្រាងច្បាប់ស្តីពី ។ សំណើរបស់សម្តេចតេជោ ហ៊ុន សែន បានធ្វើឡើងតាមរយៈសារសំឡេងពិសេស និងបន្ទាន់មួយពាក់ព័ន្ធនឹងស្ថានការរីករាលដាលជំងឺកូវីដ១៩ នៅយប់ថ្ងៃទី០៨ ខែមីនា ឆ្នាំ២០២១នេះ។ សម្តេចតេជោ ហ៊ុន សែន បានគូសបញ្ជាក់ក្នុងសារនោះថា ក្នុងបរិការណ៍នៃការរីករាលដាលជំងឺកូវីដ១៩នេះ ច្បាប់ស្តីពី មានសារៈសំខាន់ណាស់ក្នុងការគ្រប់គ្រង។ សម្តេចតេជោ បានបញ្ជាក់បែបនេះ ។ សម្តេចតេជោ ក៏បានអំពាវនាវដល់ប្រធានស្តីទីព្រឹទ្ធសភាឱ្យរកលទ្ធភាព និងយន្តការ ដើម្បីពិនិត្យ និងអនុម័តទៅលើសេចក្តីព្រាងច្បាប់នេះ។ សូមបញ្ជាក់ថា ដើម្បីបង្កើនប្រសិទ្ធភាពគ្រប់គ្រងការរីករាលដាលជំងឺកូវីដ១៩នោះ រាជរដ្ឋាភិបាលកម្ពុជា បានតាក់តែងសេចក្តីព្រាងច្បាប់ស្តីពី «វិធានការទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត»។ សេចក្តីព្រាងច្បាប់នេះធ្វើឡើងក្នុងគោលបំណង កំណត់អំពីវិធានការសុខាភិបាល វិធានការរដ្ឋបាល និងវិធានការផ្សេងទៀត ដែលត្រូវអនុវត្ត ដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត សំដៅការពារអាយុជីវិតរបស់ប្រជាពលរដ្ឋ សុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឱ្យបានជាអតិបរមានូវផលប៉ះពាល់នៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចនៅក្នុងកម្ពុជា។ សេចក្តីព្រាងច្បាប់នេះ មានចំនួន៦ជំពូក និង១៧មាត្រា។ គណៈរដ្ឋមន្ត្រីបានអនុម័តសេចក្តីព្រាងច្បាប់នេះ កាលពីថ្ងៃទី២៨ ខែកុម្ភៈ ហើយរដ្ឋសភា បានអនុម័តកាលពីថ្ងៃទី០៥ ខែមីនា កន្លងទៅនេះ៕ | 2021-03-09T05:18:00+07:00 | freshnewsasia.com | https://m.freshnewsasia.com/index.php/en/localnews/189189-2021-03-08-15-18-10.html |
dc890ff7-b0c9-4c8e-b2e4-49b878d7e8d6 | TOP NEWS: ខេត្តព្រៃវែងរកឃើញអ្នកកើតជំងឺកូវីដ១៩ ចំនួន១១នាក់ទៀត! សម្តេចតេជោ ហ៊ុន សែន ទុកលទ្ធភាពឱ្យអភិបាលខេត្តបិទទីតាំងប្រមូលផ្តុំ ដូចជាសាលារៀន | សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានប្រកាសឱ្យដឹងថា ខេត្តព្រៃវែង បានរកឃើញអ្នកកើតជំងឺកូវីដ១៩ថ្មីរហូតដល់ ១១នាក់បន្ថែមទៀត ដែលជាការឆ្លងពីគ្រូពេទ្យ។ សម្តេចតេជោ ហ៊ុន សែន ប្រកាសឱ្យដឹងបែបនេះតាមរយៈសារសំឡេងបន្ទាន់ និងពិសេសមួយនៅយប់ថ្ងៃទី០៨ ខែមីនា ឆ្នាំ២០២១នេះ។ បើទោះបីប្រឈមនឹងស្ថានការធ្ងន់ធ្ងរបែបនេះក្តី តែសម្តេចតេជោ មិនបានដាក់បទបញ្ជាឱ្យបិទសាលារៀន ឬទីតាំងប្រមូលផ្តុំមនុស្សណាមួយនោះទេ ដោយសម្តេចទុកលទ្ធភាពឱ្យលោក ជា សុមេធី អភិបាលខេត្តព្រៃវែង ចាត់ចែងលើការងារទាំងនេះ។ សូមបញ្ជាក់ថា នៅយប់ថ្ងៃនេះសម្តេចតេជោ ហ៊ុន សែន បានចេញសារពិសេស និងបន្ទាន់មួយ បន្ទាប់ពីឃើញការឆ្លងរីករាលដាលជំងឺកូវីដ១៩ មានសភាពស្រួចស្រាវ។ គិតត្រឹមយប់នេះរកឃើញអ្នកវិជ្ជមានថ្មីរហូតដល់ទៅ ៤៩នាក់ នៅក្នុងរាជធានីភ្នំពេញ ខេត្តព្រះសីហនុ កណ្តាល និងព្រៃវែង។ ក្នុងសារសំឡេងនេះ សម្តេចតេជោ ហ៊ុន សែន បានដាក់ចេញវិធានការចាំបាច់មួយចំនួន ដើម្បីរាំងខ្ទប់ការចម្លង និងការរីករាលដាល៕ | 2021-03-09T05:10:00+07:00 | freshnewsasia.com | https://m.freshnewsasia.com/index.php/en/localnews/189188-2021-03-08-15-10-25.html |
25ccdc88-199c-4061-a56d-2a421116f61d | TOP NEWS: សម្តេចតេជោ ហ៊ុន សែន ស្នើឱ្យផ្អាករាល់ការជួបជុំ ចំពោះមុខនៃការរីករាលដាលខ្លាំងនៃជំងឺកូវីដ១៩ (Video inside) | ចំពោះមុខនៃការរីករាលដាលខ្លាំងនៃជំងឺកូវីដ១៩នោះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានស្នើឱ្យផ្អាករាល់ការជួបជុំ។ ការស្នើបានធ្វើឡើងតាមរយៈសារសំឡេងពិសេស និងបន្ទាន់មួយនៅយប់ថ្ងៃទី០៨ ខែមីនា ឆ្នាំ២០២១នេះ។ ក្នុងសារសំឡេងនេះ សម្តេចតេជោ បានឱ្យដឹងថា គិតត្រឹមម៉ោងជាង៩យប់ថ្ងៃនេះ បានរកឃើញអ្នកវិជ្ជមានជំងឺកូវីដ១៩ ចំនួន ៤៩នាក់បន្ថែមទៀត។ ករណីថ្មីនេះ មាននៅក្នុងរាជធានីភ្នំពេញ ខេត្តព្រះសីហនុ កណ្តាល និងខេត្តព្រៃវែង។ បើតាមសម្តេចតេជោ ហ៊ុន សែន លទ្ធផលនេះមិនទាន់អស់នៅឡើយទេ ព្រោះសំណាកខ្លះម៉ាស៊ីនកំពុងពិនិត្យនៅឡើយ។ សម្តេចតេជោ ហ៊ុន សែន បានថ្លែងថា ក្នុងចំណោមអ្នកឆ្លងនេះ មានក្នុងជួរមន្ត្រីនគរបាល មន្ត្រីរាជការ និងសិល្បៈករ សិល្បៈការិនីផងដែរ។ ឆ្លើយតបនឹងស្ថានការណ៍ដ៏តាន់តឹង និងស្រួចស្រាវនេះ សម្តេចតេជោ បានអំពាវនាវឱ្យផ្អាករាល់ការជួបជុំ។ សម្តេចតេជោ បានអំពាវនាវយ៉ាងដូច្នេះ ។ សម្តេចតេជោបន្តថា ។ ក្នុងសារសំឡេងនេះ សម្តេចតេជោ បានដាក់ចេញបទបញ្ជា និងអំពាវនាវដល់ក្រសួងស្ថាប័នរបស់រដ្ឋ ស្ថាប័ននីតិបញ្ញត្តិ ផ្អាកបណ្តោះអាសន្ននូវស្ថាប័ន ដោយទុកអ្នកធ្វើការបន្តិចបន្តួចតែប៉ុណ្ណោះ។ សម្តេចតេជោ ហ៊ុន សែន ក៏បានស្នើទៅកាន់ស្ថាប័នឯកជនផងដែរ ឱ្យកាត់បន្ថយបុគ្គលិកធ្វើការនៅកន្លែងធ្វើការ ហើយបែងចែកផ្លាស់វេណគ្នា ដើម្បីកាត់បន្ថយចំនួននៅកន្លែងធ្វើការ និងការកកស្ទះតាមដងផ្លូវ។ សម្តេចតេជោ ហ៊ុន សែន ក៏បានអំពាវនាវដល់អាណាព្យាបាលកុំឱ្យកូនតូចចេញពីផ្ទះ ហើយមនុស្សចាស់ និងពេញវ័យក៏មិនត្រូវចេញពីផ្ទះដែរបើមិនចាំបាច់។ ប៉ុន្តែបើតម្រូវការជាចាំបាច់ក្នុងការចេញពីផ្ទះ ត្រូវតែពាក់ម៉ាស់ជាប់ជាប្រចាំ។ សម្តេចតេជោ ហ៊ុន សែន បានបញ្ជាក់ដែរថា ការផ្អាកការធ្វើការ គឺធ្វើសម្រាប់ស្ថាប័នស៊ីវិលប៉ុណ្ណោះ ដោយឡែកស្ថាប័នកងកម្លាំងប្រដាប់អាវុធមិនមានផ្អាកនោះឡើយ៕ | 2021-03-09T05:04:00+07:00 | freshnewsasia.com | https://m.freshnewsasia.com/index.php/en/localnews/189187-2021-03-08-15-04-54.html |
5b8881ed-6f29-4851-a65a-cae5aa2144fc | សម្ដេចតេជោ៖ ថ្ងៃនេះយ៉ាងហោចណាស់ មានករណីឆ្លង ជំងឺកូវីដ១៩ថ្មី ៤៩នាក់ បន្ថែមទៀត (សម្លេង) | ភ្នំពេញ៖ តាមរយៈសារសំឡេងបន្ទាន់មួយ នៅយប់ថ្ងៃទី៨ មីនា ឆ្នាំ ២០២១ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសថាយ៉ាងហោចណាស់ថ្ងៃនេះ មានករណីឆ្លងជំងឺកូវីដ១៩ថ្មី៤៩នាក់បន្ថែមទៀតនៅភ្នំពេញ ខេត្តព្រះសីហនុ ខេត្តព្រៃវែង និងផ្នែកខ្លះនៃខេត្តកណ្តាល។ | 2021-03-09T04:39:00+07:00 | dap-news.com | https://dap-news.com/national/2021/03/08/125129/ |
4589b807-e4d6-4e56-83ac-e9ae8d5280d4 | BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ នៅទូទាំងប្រទេស លើកទី១កើនដល់ចំនួន ៧៧,៩៦៣នាក់ និងលើកទី២ចំនួន ២,៤៦១នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី០៨ ខែមីនា ឆ្នាំ២០២១នេះបង្ហាញថា គិតចាប់ពីថ្ងៃទី១០ ខែកុម្ភៈ រហូតដល់ថ្ងៃទី០៨ ខែមីនា ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ជូនជនស៊ីវិលទូទាំងប្រទេស៖ អ្នកចាក់លើកទី១ សរុបចំនួន៖ ៧៧,៩៦៣នាក់, អ្នកចាក់លើកទី២ សរុបចំនួន៖ ២,៤៦១នាក់។ | 2021-03-09T03:40:00+07:00 | freshnewsasia.com | https://m.freshnewsasia.com/index.php/en/localnews/189180-2021-03-08-13-40-38.html |
4eec47da-ef76-4f43-8e9c-64a133b417f5 | វៀតណាមបន្តរកឃើញករណីឆ្លងថ្មី នៃជំងឺកូវីដ-១៩ ចំនួន១២ករណីទៀត នៅក្នុងរបាយការណ៍ថ្ងៃចន្ទនេះ | ក្រសួងសុខាភិបាលវៀតណាមនៅថ្ងៃចន្ទ ទី០៨ ខែមីនា ឆ្នាំ២០២១នេះបានប្រកាសរកឃើញករណីឆ្លង COVID-19 ថ្មីៗចំនួន១២ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសអាស៊ានមួយនេះកើនដល់ ២,៥២៤ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាមបានឲ្យដឹងទៀតថា ក្នុងចំណោមករណីឆ្លងថ្មីៗទាំងអស់ខាងលើ មាន១១នាក់ជាករណីនាំចូលពីក្រៅប្រទេស ខណៈម្នាក់ទៀតជាករណីឆ្លងក្នុងសហគមន៍។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៥២៤ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៩២០នាក់។ រលកចុងក្រោយនៃការឆ្លងរីករាលដាលជំងឺ COVID-19 បានវាយប្រហារប្រទេសវៀតណាមនៅថ្ងៃទី២៨ ខែមករា ដោយមានករណីឆ្លងក្នុងសហគមន៍ ចំនួន៨៩៣ករណី ដែលត្រូវបានរាយការណ៍ចេញពីទីក្រុង និងខេត្តចំនួន១៣៕ | 2021-03-09T03:27:00+07:00 | freshnewsasia.com | https://m.freshnewsasia.com/index.php/en/internationalnews/189178-2021-03-08-13-27-21.html |
8731ad3f-f556-40bc-b5da-718d31e825ef | អបអរទិវានារីអន្ដរជាតិ ៨មីនា! មេអាវុធហត្ថខេត្តស្ទឹងត្រែង ជួបសំណេះសំណាលអាវុធហត្ថនារី និងប្រាប់ឲ្យយកចិត្តទុកដាក់ថែរក្សាសុខភាព ដើម្បីជៀសផុតពីជំងឺកូវីដ | ដើម្បីអបអរសាទរទិវានារីអន្ដរជាតិ ៨មីនា ឆ្នាំ២០២១ លោកឧត្តមសេនីយ៍ត្រី អៀង វ៉ាន់ឌី មេបញ្ជាការកងរាជអាវុធហត្ថខេត្តស្ទឹងត្រែង នៅព្រឹកថ្ងៃទី០៨ ខែមីនា ឆ្នាំ២០២១នេះ បានជួបសំណេះសំណាលជាអាវុធហត្ថជានារី នៅបញ្ជាការដ្ឋានកងរាជអាវុធហត្ថខេត្ត។ ថ្លែងក្នុងឱកាសនោះ លោកឧត្តមសេនីយ៍ត្រី អៀង វ៉ាន់ឌី បាននាំនូវការផ្ដាំផ្ញើសាកសួរសុខទុក្ខ និងការកោតសរសើរពី នាយឧត្តមសេនីយ៍ សៅ សុខា អគ្គមេបញ្ជាការរង កងយោធពលខេមរភូមិន្ទ និងជាមេបញ្ជាការកងរាជអាវុធហត្ថលើផ្ទៃប្រទេស ជូនអាវុធហត្ថនារីទាំងអស់ផងដែរ។ បន្ថែមពីនេះ លោកឧត្តមសេនីយ៍ត្រី អៀង វ៉ាន់ឌី ក៏បានលើកសរសើរអំពីកិច្ចខិតខំប្រឹងប្រែងរបស់អាវុធហត្ថជានារី លើការបំពេញការងារកន្លងមក ដែលទទួលបានលទ្ធផលយ៉ាងល្អប្រសើរ បើទោះបីជានារីក៏ពិតមែន ប៉ុន្ដែអាចបំពេញការងារមួយចំនួនដូចអាវុធហត្ថបុរសនោះដែរ។ ដោយសារបច្ចុប្បន្នកម្ពុជាកំពុងប្រឈមនូវការឆ្លងរីករាលដាលជំងឺកូវីដ-១៩ ក្នុងសហគមន៍នោះ លោកឧត្តមសេនីយ៍ត្រី អៀង វ៉ាន់ឌី បានណែនាំដល់មន្ដ្រីអាវុធហត្ថទាំងអស់ ត្រូវថែរក្សាសុខភាពដោយអនុវត្តតាមការណែនាំរបស់ក្រសួងសុខាភិបាល ពិសេសអនុសាសន៍របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា គឺ ៣ការពារ និង៣កុំ៕ | 2021-03-09T03:00:00+07:00 | freshnewsasia.com | https://m.freshnewsasia.com/index.php/en/localnews/189182-2021-03-08-13-49-29.html |
e7b6751b-fc0a-4acb-8beb-e7209bdb0dcf | ប្រធានាធិបតីស៊ីរីលោក Bashar Assad និងភរិយា តេស្តឃើញវិជ្ជមានចំពោះជំងឺកូវីដ-១៩ | សេចក្តីថ្លែងការណ៍របស់ការិយាល័យប្រធានាធិបតីបានឲ្យដឹងនៅថ្ងៃចន្ទនេះថា ប្រធានាធិបតីស៊ីរីលោកបាសា អាល់អាសាដ(Bashar Assad) និងភរិយា បានតេស្តរកឃើញវិជ្ជមានចំពោះជំងឺ COVID-19។ នេះបើយោងតាមការចេញផ្សាយដោយ សារព័ត៌មាន Arab News នៅថ្ងៃចន្ទ ទី០៨ ខែមីនា ឆ្នាំ២០២១។ នៅក្នុងសេចក្តីថ្លែងការណ៍បានគូសបញ្ជាក់ថា ប្រធានាធិបតីស៊ីរីលោក Assad ព្រមទាំងភរិយា បានសម្រេចតេស្ត PCR រកជំងឺ COVID-19 បន្ទាប់ពីមានអារម្មណ៍ថាមានរោគសញ្ញាស្រដៀងនឹងរោគសញ្ញានៃជំងឺ COVID-19 ដោយលទ្ធផលបង្ហាញថា លោកទាំងពីរមានវិជ្ជមានចំពោះជំងឺរាតត្បាតសកលមួយនេះ។ សេចក្តីថ្លែងការណ៍បន្ថែមថា លោក Assad ដែលមានវ័យ ៥៥ឆ្នាំ និងភរិយារបស់លោកឈ្មោះថា អាម៉ា(Asma) នឹងត្រលប់មកធ្វើការវិញ បន្ទាប់ពីចំណាយពេលចន្លោះពី២ ទៅ៣សប្តាហ៍ សម្រាប់ការសម្រាកព្យាបាលនៅក្នុងផ្ទះរបស់ពួកគាត់ ខណៈសុខភាពរបស់អ្នកទាំងពីរ ស្ថិតក្នុងស្ថានភាពល្អធម្មតាទេ៕ | 2021-03-09T02:55:00+07:00 | freshnewsasia.com | https://m.freshnewsasia.com/index.php/en/internationalnews/189177-2021-03-08-12-55-11.html |
73682af5-2b55-4ac8-8d66-c71184aae8da | អ្នកឆ្លងកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ កើនដល់ ៥០១នាក់ ត្រឹមថ្ងៃទី៨ មីនា | ចំនួនអ្នកឆ្លងជំងឺកូវីដ-១៩ ក្នុងសហគមន៍លើកទីបី បានកើនឡើងដល់ ៥០១នាក់ហើយ បន្ទាប់ពីក្រសួងសុខាភិបាលរកឃើញករណីឆ្លងថ្មីចំនួន ២៤នាក់ទៀត នៅថ្ងៃទី៨ មីនា។ ក្នុងចំណោមអ្នកឆ្លងថ្មីទាំងនោះ មានជនជាតិខ្មែរ ៧នាក់ ជនជាតិចិនមានចំនួន ១២នាក់ ជនជាតិវៀតណាមមានចំនួន៥ នាក់ ហើយពួកគេស្នាក់នៅរាជធានីភ្នំពេញ ខេត្តព្រះសីហនុ ខេត្តកណ្ដាល កំពង់ធំ និងកំពង់ចាម។ អ្នកជំងឺទាំងនោះ កំពុងសម្រាកព្យាបាលនៅមន្ទីរពេទ្យបង្អែកខេត្តព្រះសីហនុ និងនៅមណ្ឌលចត្តាឡីស័ករាជធានីភ្នំពេញ និងតាមមន្ទីរពេទ្យបង្អែកខេត្តមួយចំនួនទៀត។ ក្រៅពីនេះ ក្រសួង បញ្ជាក់ថា មានអ្នកជាសះស្បើយចំនួន ៧នាក់បន្ថែមទៀត ដែលមានខ្មែរ៤នាក់ ចិន៣នាក់។ ក្រសួងសុខាភិបាលព្រមានថា កម្ពុជាកំពុងមានហានិភ័យនៃការឆ្លងរីករាលដាលជំងឺកូវីដ-១៩ ទៅកាន់ទីតាំងជាច្រើនទៀត។ គិតត្រឹមព្រឹកថ្ងៃទី៨ មីនា កម្ពុជាមានអ្នកកើតជំងឺកូវីដ-១៩ សរុប ១.០១១នាក់ ក្នុងនោះមានអ្នកជាសះស្បើយវិញចំនួន ៥១៧នាក់ និងអ្នកកំពុងសម្រាកព្យាបាលចំនួន ៤៩៣នាក់៕ | 2021-03-09T02:53:00+07:00 | rfa.org | https://www.rfa.org/khmer/news/health/health-ministry-found-another-24-covid-19-positive-case-03082021143817.html |
077b7f07-4fe7-428f-8d3f-99c1180389c4 | ថៃនឹងកាត់បន្ថយរយៈពេលធ្វើចត្តាឡីស័កមកនៅត្រឹម៧ថ្ងៃ សម្រាប់អ្នកដំណើរដែលបានចាក់វ៉ាក់សាំងបង្ការជំងឺកូវីដ-១៩ រួចរាល់ ដោយអនុវត្តនៅខែក្រោយ | រដ្ឋមន្រ្តីក្រសួងសុខាភិបាលថៃបានឲ្យដឹងនៅថ្ងៃចន្ទនេះថា ចាប់ពីខែក្រោយទៅអាជ្ញាធរថៃនឹងកាត់បន្ថយរយៈពេលនៃការធ្វើចត្តាឡីស័ក ពី១៤ ថៃមកត្រឹម ០៧ថ្ងៃវិញសម្រាប់ជនបរទេសទាំងឡាយណា ដែលធ្វើដំណើរចូលប្រទេសដោយបានចាក់វ៉ាក់សាំងបង្ការជំងឺ COVID-19 រួចរាល់។ នេះបើយោងតាមការចេញផ្សាយដោយ សារព័ត៌មាន CNA នៅថ្ងៃចន្ទ ទី០៨ ខែមីនា ឆ្នាំ២០២១។ លោក Anotin Charnverrankoll បានថ្លែងនៅក្នុងសន្និសីទសារព័ត៌មានមួយនៅថ្ងៃចន្ទនេះថា ការចាក់វ៉ាក់សាំងត្រូវតែបានផ្តល់ឲ្យក្នុងរយៈពេលបីខែនៃការធ្វើដំណើរ ហើយភ្ញៀវទេសចរ ណ៍ទាំងឡាយនៅតែតម្រូវឲ្យបង្ហាញលទ្ធផលតេស្តអវិជ្ជមានចំពោះជំងឺ COVID-19 ដដែលក្នុងកំឡុងពេលបីថ្ងៃនៃការចាកចេញពីប្រទេសរបស់ពួកគេ។ រដ្ឋមន្ត្រីរូបនេះបានគូសបញ្ជាក់ថា ចំពោះអ្នកដែលមិនទាន់ទទួលបានការចាក់វ៉ាក់សាំងបង្ការជំងឺ COVID-19 ទេ ប៉ុន្តែមានវិញ្ញាបនប័ត្របញ្ជាក់ថាអវិជ្ជមានគ្មានមេរោគឆ្លងទេ នឹងត្រូវធ្វើចត្តាឡីស័កចំនួន១០ ថ្ងៃ។ ចំណែកអ្នកដែលបានចាក់វ៉ាក់សាំងរួចរាល់ តម្រូវឲ្យធ្វើចត្តាឡីស័កតែ ៧ថ្ងៃតែប៉ុណ្ណោះ។ លោក Anotin Charnverrankoll បាននិយាយយ៉ាងដូច្នេះថា«សម្រាប់ជនបរទេសទាំងឡាយណាដែលធ្វើដំណើរចូលប្រទេសថៃ ដោយមានលិខិតបញ្ជាក់ការចាក់វ៉ាក់សាំងរួចរាល់ នឹងតម្រូវឲ្យធ្វើចត្តាឡីស័កតែរយៈពេល ៧ថ្ងៃតែប៉ុណ្ណោះ»។ ទោះជាយ៉ាងណា វិធានការណ៍ថ្មីនេះមិនអនុវត្តចំពោះអ្នកធ្វើដំណើរមកពីទ្វីបអាហ្រ្វិកនោះទេ។ ពោលអ្នកដំណើរមកពីទ្វីបអាហ្រ្វិកនឹងនៅតែត្រូវធ្វើចត្តាឡីស័កចំនួន ២សប្តាហ៍ដដែល ដោយសារតែការព្រួយបារម្ភអំពីជំងឺ COVID-19 បំប្លែងខ្លួនថ្មី៕ | 2021-03-09T02:25:00+07:00 | freshnewsasia.com | https://m.freshnewsasia.com/index.php/en/internationalnews/189176-2021-03-08-12-25-14.html |
4c0dd546-b11c-4941-b382-cd882a0ec402 | អ្នកកើតជំងឺកូវីដលើកដៃសំពះថ្លែងអំណរគុណរាជរដ្ឋាភិបាល និងក្រុមការងារចម្រុះ ចេញពីបន្ទប់ព្យាបាលនៅសណ្ឋាគារ THE GREAT DUKE ក្រោយរៀបចំកន្លែងថ្មីយ៉ាងល្អជូនពួកគាត់ | អ្នកកើតជំងឹកូវីដ១៩ ជាង១៧០នាក់ ត្រូវបានដឹកចេញពីមណ្ឌលចត្តាឡីស័ករាជធានីភ្នំពេញ (ព្រែកព្នៅ) ឆ្ពោះទៅទីតាំងថ្មីគឺសណ្ឋាគារ THE GREAT DUKE (អតីតសណ្ឋាគារអាំងទែកុងទីណង់តាល់) សម្រាប់ធ្វើការចត្តាឡីស័កក្នុងការព្យាបាល ក្រោយមានបទបញ្ជាបន្ទាន់ដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា។ ក្រុមការងារចម្រុះដឹកនាំផ្ទាល់ដោយឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការកងទ័ពជើងគោក និងជាអនុប្រធានគណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ បានធ្វើការប្រមូលផ្តុំ និងចុះរៀបចំដោយផ្ទាល់ នៅទីតាំងអគារសណ្ឋាគារមួយនេះ ដោយបានប្រែក្លាយទៅជាមន្ទីរពេទ្យសម្រាប់ពិនិត្យ ថែទាំ និងព្យាបាលអ្នកជំងឺកូវីដ១៩ ក្នុងរយៈពេលប្រមាណ ៣៣ម៉ោងប៉ុណ្ណោះ។ ក្រោយរៀបចំ និងដឹកបញ្ជូនមកដល់ទីតាំងថ្មីរួចរាល់ នៅល្ងាចថ្ងៃទី៨ ខែមីនា ឆ្នាំ២០២១ នៅពេលដែលក្រុមការងារ បានចាកចេញមកខាងក្រៅសណ្ឋាគារ ហើយនៅពេលក្រឡេកទៅមើលខាងលើវិញ ពួកគេបានឃើញ សញ្ញាបោយដៃ និងលើកដៃសំពះ ព្រមទាំងស្រែកចេញពីបង្អួចបន្ទប់ព្យាបាល ដោយអ្នកជំងឺកូវីដទាំងនោះ សូមថ្លែងអំណរគុណយ៉ាងជ្រាលជ្រៅជូនចំពោះសម្តេចតេជោ ហ៊ុន សែន ដែលមានចំណាត់ការភ្លាមៗលើការផ្ទេរទីតាំងថ្មី ក្នុងការព្យាបាលលពួកគាត់។ ក្រៅពីថ្លែងអំំណរគុណដល់ប្រមុខរាជរដ្ឋាភិបាល អ្នកជំងឺទាំងអស់ មិនបានភ្លេចនោះឡើយចំពោះការដឹកនាំប្រតិបត្តិការដូចផ្លេកបន្ទោលរបស់ លោកឧត្តមសេនីយ៍ឯក ហ៊ុន ម៉ាណែត ជាមួយក្រុមការងារចម្រុះ ដោយប្រើពេលវេលាប្រមាណ ៣៣ម៉ោងប៉ុណ្ណោះ ហើយនៅទីបំផុតបានប្រែក្លាយសណ្ឋាគារមួយនេះទៅជាកន្លៃងធ្វើចត្តាឡីស័ក សម្រាប់ព្យាបាលដ៏ទំនើបមួយ។ សូមបញ្ជាក់ថា ចាប់ពីល្ងាចថ្ងៃសៅរ៍ ទី៦ ខែមីនា ឆ្នាំ២០២១ ក្រោយទទួលបានបទបញ្ជារបស់ សម្តេចតេជោ ហ៊ុន សែន ក្រុមការងារចម្រុះដឹកនាំផ្ទាល់ដោយឧត្តមសេនីយ៍ឯក ហ៊ុន ម៉ាណែត បានធ្វើការប្រមូលផ្តុំ និងចុះរៀបចំដោយផ្ទាល់ នៅទីតាំងអគារសណ្ឋាគារ THE GREAT DUKE (អតីតសណ្ឋាគារអាំងទែកុងទីណង់តាល់) ដោយបានប្រែក្លាយទៅជាមន្ទីរពេទ្យសម្រាប់ពិនិត្យ ថែទាំ និងព្យាបាលអ្នកជំងឺកូវីដ-១៩ ដែលនឹងត្រូវរៀបចំផ្ទេរចេញពីមណ្ឌលចត្តាឡីស័ករាជធានីភ្នំពេញ (ព្រែកព្នៅ)។ សមាសភាពចម្រុះ ដែលបានចូលរួមសម្រេចដោយជោគជ័យ នូវបេសកកម្មក្នុងពេលដ៏ខ្លីនេះ រួមមានថ្នាក់ដឹកនាំ និងក្រុមគ្រូពេទ្យនៃក្រសួងសុខាភិបាល, កម្លាំងកងទ័ព, កងរាជអាវុធហត្ថ, កងនគរបាលជាតិ, មន្ត្រីជំនាញផ្នែកពាក់ព័ន្ធនានា និងក្រុមការងារស្ម័គ្រចិត្ត ព្រមទាំងការចូលរួមសហការរបស់រដ្ឋបាលរាជធានីភ្នំពេញ និងគណៈគ្រប់គ្រងសណ្ឋាគារផងដែរ។ ការងារត្រៀមរៀបចំនេះ បានបញ្ចប់រួចរាល់ជាស្ថាពរនៅម៉ោង ០២៖៣០រំលងអធ្រាត្រ ឈានចូលថ្ងៃទី៨ ខែមីនា ឆ្នាំ២០២១។ គួរឱ្យរំលឹកផងដែរថា ការដាក់ឱ្យដំណើរការទីតាំងសណ្ឋាគារនេះ ជាមន្ទីរពេទ្យសម្រាប់អ្នកជំងឺកូវីដ-១៩ កម្រិតស្រាល គឺដើម្បីផ្តល់លទ្ធភាពដល់ក្រសួងសុខាភិបាល ក្នុងការប្រមូលផ្តុំធនធានមនុស្ស, សម្ភារ, បរិក្ខារ និងបច្ចេកទេសចាំបាច់មួយចំនួន បម្រើដល់ការជួយសង្គ្រោះដល់អាយុជីវិតមនុស្ស ឱ្យបានទាន់ពេលវេលា និងធានាទប់ស្កាត់ការរីករាលដាលកាន់តែធ្ងន់ធ្ងរនៃជំងឺនេះ នៅក្នុងសហគមន៍។ ជាមួយគ្នានេះ ក្រសួងសុខាភិបាល ក៏បានចេញសេចក្តីជូនដំណឹងដល់សាធារណជនទូទៅ ជាពិសេសប្រជាពលរដ្ឋ និងបងប្អូនពាណិជ្ជករ អាជីវករទាំងអស់ ដែលរស់នៅ និងកំពុងប្រកបរបរផ្សេងៗនៅជាប់ និងក្បែរទីតាំងសណ្ឋាគារនេះ កុំឱ្យមានការភ័យខ្លាច និងសូមឱ្យបន្តរក្សាភាពនឹងនរក្នុងចិត្ត និងជឿទុកចិត្តលើវិធានការឆ្លើយតបរបស់រាជរដ្ឋាភិបាល។ ជាក់ស្តែង វីរុសកូវីដ-១៩ ឆ្លងពីមនុស្សម្នាក់ទៅមនុស្សតាមដំណក់ទឹកតូចៗ ដែលចេញពីផ្លូវដង្ហើមរបស់អ្នកផ្ទុកវីរុស ហើយរហូតមកដល់ពេលបច្ចុប្បន្ន មិនមានភស្តុតាងវិទ្យាសាស្រ្តបញ្ជាក់ថា វីរុសនេះឆ្លងតាមខ្យល់អាកាស នៅក្នុងទីលំហឡើយ និងបានសុំឱ្យប្រជាពលរដ្ឋ ចូលរួមអនុវត្តវិធានការការពារខ្លួន តាមការណែនាំរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា «៣កុំ និង ៣ការពារ» ដើម្បីការពារខ្លួនឯងពីការឆ្លងជំងឺ និងចៀសវាងហានិភ័យចម្លងជំងឺនេះដល់អ្នកដទៃ៕ | 2021-03-09T01:37:00+07:00 | freshnewsasia.com | https://m.freshnewsasia.com/index.php/en/localnews/189171-2021-03-08-11-37-06.html |
a3c25581-74a0-4c2f-85a6-f16f49ff221f | សារបន្ទាន់ពីសម្តេចតេជោ ហ៊ុន សែន ផ្ញើជូនជនរួមជាតិ ពាក់ព័ន្ធស្ថានភាពជំងឺកូវីដ១៩ ដែលបានរីករាលដាលខ្លាំងឡើង (Video Inside) | (ភ្នំពេញ)៖ នៅយប់ថ្ងៃទី០៨ ខែមីនា ឆ្នាំ២០២១នេះ សម្តេចតេជោ ហ៊ុន សែន ថ្លែងសារពិសេសផ្ញើជូនជនរួមជាតិ ពាក់ព័ន្ធស្ថានភាពជំងឺកូវីដ១៩ នៅកម្ពុជា ដែលបាននឹងកំពុងរីករាលដាលខ្លាំងឡើងៗ។ សម្តេចក៏បានអំពាវនាវសូមស្ថាប័នរដ្ឋមួយចំនួន និងស្ថាប័ននិតិបញ្ញត្តិ ផ្អាកការងារ ដោយធ្វើការនៅផ្ទះជំនួសវិញ តែយ៉ាងហោចណាស់ត្រូវមានមនុស្សតិចតួចតែប៉ុណ្ណោះ ហើយមនុស្សភាគច្រើន ត្រូវធ្វើការនៅផ្ទះក្នុងរយៈពេលយ៉ាងតិច៧ថ្ងៃ ។ សម្តេចបានបន្តថា ក្រោយពេល៧ថ្ងៃហើយនោះ សម្តេចនឹងធ្វើការជូនដំណឹងបន្ថែមទៅកាន់ស្ថាប័នទាំងនោះ ហើយធ្វើយ៉ាងដូច្នេះគឺយ៉ាងអាចបញ្ជៀសបាននូវហានិភ័យ ដែលយើងមិនទាន់ស្គាល់ និងអ្នកដែលមានការពាក់ព័ន្ធ ព្រោះពិតជាច្របូកច្របល់ខ្លាំងណាស់នៅពេលនេះ មានការឆ្លងនៅក្នុងក្របខណ្ឌនគរបាល មន្ត្រីរាជការ រហូតដល់សិល្បករ សិល្បការនីផងដែរ ។ សូមស្តាប់ប្រសាសន៍ទាំងស្រុងរបស់សម្តេចដូចខាងក្រោមនេះ ៖ | 2021-03-08T22:18:40+07:00 | kbnnews.com | https://kbn.news/archives/210523 |
12f31def-b674-4ce4-b711-0606586db4e9 | សម្តេចតេជោ ហ៊ុន សែន បានថ្លែងសារពិសេសផ្ញើជូនជនរួមជាតិ ពាក់ព័ន្ធស្ថានភាពជំងឺកូវីដ១៩ ដែលបានរីករាលដាលខ្លាំងឡើង | ភ្នំពេញ ៖ នៅយប់ថ្ងៃទី០៨ ខែមីនា ឆ្នាំ២០២១នេះ សម្តេចតេជោ ហ៊ុន សែន ថ្លែងសារពិសេសផ្ញើជូនជនរួមជាតិ ពាក់ព័ន្ធស្ថានភាពជំងឺកូវីដ១៩ នៅកម្ពុជា ដែលបាននឹងកំពុងរីករាលដាលខ្លាំងឡើងៗ។ សម្តេចតេជោ ហ៊ុន សែន ៖ «គិតត្រឹមម៉ោងនេះ មានអ្នកឆ្លងកូវីដ-១៩ ថ្មី ចំនួន ៤៩នាក់»៕ រក្សាសិទ្ធិដោយ៖បញ្ញាស័ក្តិ សូមស្តាប់ប្រសាសន៍សម្តេចតេជោ ហ៊ុន សែន៖ | 2021-03-08T21:48:46+07:00 | cen.com.kh | https://cen.com.kh/archives/305604.html |
e7d4d751-2cb6-44ce-81b4-8fb3c29348ff | វៀតណាម ចាប់ផ្តើមយុទ្ធនាការចាក់វ៉ាក់សាំងបង្ការជំងឺកូវីដ-១៩ នៅក្នុងប្រទេសខ្លួន (Video inside) | ក្រសួងសុខាភិបាលវៀតណាមនៅថ្ងៃចន្ទនេះ បានចាប់ផ្តើមយុទ្ធនាការចាក់វ៉ាក់សាំងបង្ការជំងឺ COVID-19 ហើយ ខណៈវៀតណាម មានគោលដៅចាក់ជូនប្រជាជនទាំងអស់របស់ខ្លួន គឺជិត១០០លាននាក់។ នេះបើតាមការចេញផ្សាយដោយ ទីភ្នាក់ងារព័ត៌មាន ស៉ីនហួរ នៅថ្ងៃចន្ទ ទី០៨ ខែមីនា ឆ្នាំ២០២១។ យុទ្ធនាការចាក់វ៉ាក់សាំង COVID-19 នៅប្រទេសវៀតណាម បានចាប់ផ្តើមប្រព្រឹត្តទៅនៅឯរដ្ឋធានីហាណូយ និងទីក្រុង Hai Duong ភាគខាងជើងប្រទេស ជាមួយការប្រើប្រាស់វ៉ាក់សាំងរបស់ក្រុមហ៊ុនអង់គ្លេស AstraZeneca។ ក្នុងពេលប៉ុន្មានថ្ងៃខាងមុខ កម្មវិធីចាក់វ៉ាក់សាំង នឹងប្រព្រឹត្តទៅនៅតាមបណ្តាទីក្រុងនិងខេត្តដទៃទៀត ហើយក្រុមអ្នកទទួលអាទិភាព រួមមានបុគ្គលិកជួរមុខ ដែលកំពុងប្រយុទ្ធប្រឆាំងការរាត្បាតនៃជំងឺនេះ ដូចជា ពេទ្យ អ្នកធ្វើការនៅកន្លែងចត្តាឡីស័ក អ្នកស្វែងរកបុគ្គលពាក់ព័ន្ធជាមួយអ្នកជំងឺ ព្រមទាំងប៉ូលិស និងកងកម្លាំងប្រដាប់អាវុធ។ គួរបញ្ជាក់ថា វៀតណាមទទួលបានវ៉ាក់សាំង AstraZeneca ចំនួន ១១៧,៦០០ដូសដំបូង កាលពីថ្ងៃទី២៤ ខែកុម្ភៈ កន្លងទៅ។ គិតត្រឹមព្រឹកថ្ងៃចន្ទនេះ ប្រទេសវៀតណាម បានរាយការណ៍ពីការរកឃើញករណីឆ្លង COVID-19 សរុបនៅទូទាំងប្រទេសចំនួន ២,៥១២នាក់ ក្នុងនោះមានអ្នកស្លាប់៣៥នាក់ និងជាសះស្បើយ១,៩២០នាក់៕ | 2021-03-08T21:33:00+07:00 | freshnewsasia.com | https://m.freshnewsasia.com/index.php/en/internationalnews/189140-2021-03-08-07-33-03.html |
a25aa62e-93be-4a68-9227-b3a4cde96027 | បុរសកើតជំងឺកូវីដ១៩ម្នាក់ កើតវិប្បដិសារី ព្រោះមិនអនុវត្តន៍វិធានសុខាភិបាល នាំឱ្យបងប្អូន និងអ្នកភូមិជួបទុក្ខព្រោះខ្លួន (Video inside) | បុរសម្នាក់ដែលទើបរកឃើញវិជ្ជមានជំងឺកូវីដ១៩ នៅខេត្តកំពង់ចាម បានសម្តែងការសោកស្តាយ និងមានវិប្បដិសារីជាខ្លាំងចំពោះទង្វើរបស់ខ្លួន ដែលរឹងទទឹងមិនស្តាប់ការណែនាំ និងអនុវត្តន៍តាមវិធានការទាំងឡាយរបស់អាជ្ញាធរ ក៏ដូចជាក្រសួងសុខាភិបាល ដោយលួចបំលាស់ទីពីខេត្តព្រះសីហនុ ទៅស្រុកកំណើតនាំឱ្យជាប់ពាក់ព័ន្ធជាមួយក្រុមគ្រួសារ និងបងប្អូន ព្រមទាំងអ្នកភូមិ។ បុរសដែលនាំយកករណីជំងឺកូវីដ១៩ ទៅជាក់ពាក់ព័ន្ធជាមួយក្រុមគ្រួសារ សាច់ញាតិ និងប្រជាពលរដ្ឋក្នុងភូមិនេះ ត្រូវបានរកឃើញវិជ្ជមានជំងឺកូវីដ១៩ កាលពីថ្ងៃទី០៧ ខែមីនា ឆ្នាំ២០២១។ បុរសរូបនេះជាគ្រូផ្នែកម៉ាស្សានៅសណ្ឋាគារមួយក្នុងក្រុងព្រះសីហនុ ដោយសារតែអាការៈក្នុងខ្លួនមានសភាពធម្មតានោះ នៅថ្ងៃទី០៣ ខែមីនា ឆ្នាំ២០២១ រូបគេបានចាកចេញពីសណ្ឋគារក្នុងក្រុងព្រះសីហនុ កន្លែងកំពុងផ្ទុះជំងឺកូវីដ១៩ វិលទៅស្រុកកំណើតរបស់ខ្លួននៅខេត្តកំពង់ចាម។ ដោយមិនបានដឹងថា ខ្លួនបានឆ្លងមេរោគកូវីដ-១៩នោះ ក្នុងកំលុងពេលធ្វើដំណើរទៅស្រុកកំណើត និងពេលទៅដល់ស្រុកកំណើតបុរសរូបនេះ បានប្រាស្រ័យទាក់ទងជាមួយមនុស្សជាច្រើន។ ពេលជិះរថយន្តឈ្នួលពីព្រះសីហនុ មកកាន់រាជធានីភ្នំពេញ រូបគេបានទៅសួរសុខទុក្ខក្មួយប្រុសនៅមន្ទីរពេទ្យ។ បន្ទាប់មកនៅថ្ងៃទី០៤ ខែមីនា ឆ្នាំ២០២១ បុរសម្នាក់នេះ បានបន្តដំណើរពីស្ទឹងមានជ័យ ទៅមុខវត្តគៀនឃ្លាំង ជ្រោយចង្វារ និងបានបន្តដំណើរតាមរថយន្តឈ្នួលទៅខេត្តកំពង់ចាម ដោយបានឈប់នៅស្តុបផ្សារព្រៃទទឹង ឃុំជ្រៃវៀន ស្រុកព្រៃឈរ និងបានបន្តដំណើរតាមម៉ូតូឌុប បន្តរហូតដល់ផ្ទះនៅភូមិអូរកណ្តៅ ឃុំព្រែកក្របៅ ស្រុកកងមាស ខេត្តកំពង់ចាម។ នៅព្រឹកថ្ងៃទី០៥ ខែមីនា ឆ្នាំ២០២១ បុរសម្នាក់នេះ និងប្អូនប្រុស បានជិះម៉ូតូទៅផ្សារព្រៃទទឹង និងបានដើរផ្សារទិញត្រី និងគ្រឿងធ្វើម្ហូបប្រហែល ៣០នាទី មុនត្រឡប់ទៅផ្ទះវិញ។ បុរសរូបនេះ បានប្រាស្រ័យទាក់ទងជាមួយមនុស្សជាច្រើន ដែលក្នុងនោះរួមមាន នៅពេលទៅសុខទុក្ខក្មួយប្រុសនៅមន្ទីរពេទ្យ បានជួបជាមួយស្ត្រី០២នាក់ កំពុងកំដរអ្នកជំងឺ។ ក្នុងនោះម្នាក់រស់នៅភូមិថ្លុកក្រវ៉ាន់ ឃុំបុស្សខ្នុរ ស្រុកចំការលើ និងម្នាក់ទៀត រស់នៅភូមិអូរកណ្តៅ ឃុំព្រែកក្របៅ ស្រុកកងមាស ខេត្តកំពង់ចាម (ធ្វើការនៅរោងចក្រកាត់ដេរឌីមហាន់ នៅស្ទឹងមានជ័យ) តែតាំងពីបានជួបបុរសម្នាក់នេះមក គាត់មិនទាន់បានទៅធ្វើការវិញទេ ព្រោះសុំច្បាប់ជាប់រវល់កំដរក្មួយឈឺ។ ពេលសម្រាកនៅស្ទឹងមានជ័យ បានជួបជាមួយបងស្រី និងអ្នកជួលបន្ទប់នៅជិតបន្ទប់ (មិនស្គាល់ឈ្មោះ), អ្នករត់ PassApp (មិនស្គាល់ឈ្មោះអ្នកបើកបរ), អ្នករួមដំណើរតាមរថយន្តឈ្នួលពីភ្នំពេញ មកកំពង់ចាម។ មកដល់ផ្ទះ ជួបជាមួយក្រុមគ្រួសាររួមមាន៖ ឪពុក, ម្តាយ, បងថ្លៃប្រុស, បងស្រី, ប្អូនប្រុស, ក្មួយស្រី ២នាក់, ក្មួយប្រុស, អ្នកផ្ញើម៉ូតូ នៅផ្សារព្រៃទទឹង និងអ្នកលក់ត្រី និងម្ហូបនៅផ្សារព្រៃទទឹង។ បន្ទាប់ពីមានការទាក់ទង និងស្រាវជ្រាវដឹងពីប្រវត្តិនៃការធ្វើដំណើររបស់បុរសរូបនេះ អាជ្ញាធរមូលដ្ឋាន រួមនឹងមន្ត្រីជំនាញបានយកសំណាកតេស្ត ទទួលបានលទ្ធផលវិជ្ជមានវីរុសកូវីដ-១៩ នឹងត្រូវបានយកទៅព្យាបាល។ ដោយឡែកក្រុមគ្រួសារ និងអ្នកភូមិដែលមានការពាក់ព័ន្ធក៏ត្រូវបានយកសំណាក និងតាមដានសុខភាពយ៉ាងយកចិត្តទុកដាក់ ដោយតម្រូវធ្វើចត្តាឡីស័កនៅនឹងកន្លែង ហើយអាជ្ញារធរបានបន្តស្វែងរកអ្នកដែលបានប៉ះពាល់ជាមួយអ្នកជំងឺ ដើម្បីការពារការឆ្លងរីករាលដាលក្នុងសហគមន៍។ បុរសរូបនេះ បានសម្តែងការសោកស្តាយជាខ្លាំងចំពោះទង្វើរបស់គេ ដែលមិនស្តាប់ការណែនាំរបស់អាជ្ញាធរ និងក្រសួងសុខាភិបាល ប្រមាថ និងមើលស្រាលចំពោះស្ថានការណ៍ ហើយឈានដល់ការនាំទុក្ខលំបាកសម្រាប់ក្រុមគ្រួសារ និងមនុស្សជាច្រើន។ តាមរយៈវីដេអូពីកន្លែងសម្រាកព្យាបាលជំងឺ បុរសរូបនេះ បានថ្លែងបង្ហាញអារម្មណ៍សោកស្តាយរបស់ខ្លួនយ៉ាងដូច្នេះ ។ បុរសរូបនេះបន្តថា ។ សូមបញ្ជាក់ថា កម្ពុជា បាននឹងកំពុងប្រឈមការរីករាលដាលខ្លាំងនៃជំងឺកូវីដ១៩ កើតចេញពីព្រឹត្តិការណ៍ឆ្លងសហគមន៍២០កុម្ភៈ។ ព្រឹត្តិការណ៍នេះ បានរកឃើញអ្នកវិជ្ជមានកូវីដ១៩ សរុប ៥០១នាក់ហើយ។ ក្នុងនោះរាជធានី-ខេត្តចំនួន៨ រួមមាន៖ រាជធានីភ្នំពេញ ខេត្តកណ្តាល ព្រះសីហនុ ព្រៃវែង ស្វាយរៀង កំពង់ធំ កំពង់ចាម និងកោះកុង បានជាប់ពាក់ព័ន្ធក្នុងព្រឹត្តិការណ៍នេះ។ វិធានការដែលអាជ្ញាធរ និងក្រសួងសុខាភិបាលទទូចឱ្យអ្នកពាក់ព័ន្ធចូលរួមសហការ ដើម្បីកាត់ផ្តាច់ព្រឹត្តិការណ៍នេះ គឺភាពស្មោះត្រង់ក្នុងការប្រកាសថាខ្លួនបានជាប់ពាក់ព័ន្ធជាមួយអ្នកវិជ្ជមានជំងឺកូវីដ១៩ ឬបានទៅកាន់កន្លែងពាក់ព័ន្ធ ហើយទៅធ្វើតេស្តយកសំណាកពិនិត្យសុខភាព។ ជាពិសេសត្រូវដាក់ខ្លួននៅដាច់ដោយឡែករយៈពេល១៤ថ្ងៃ និងទាក់ទងជាមួយអាជ្ញាធរ ឬមន្ទីរពេទ្យដើម្បីតាមដានសុខភាព។ បន្ថែមពីលើនោះ មិនត្រូវចល័តទៅទីតាំងដទៃជាដាច់ខាត៕ | 2021-03-08T20:06:00+07:00 | freshnewsasia.com | https://m.freshnewsasia.com/index.php/en/localnews/189130-2021-03-08-06-06-13.html |
369cdeca-4440-400d-94b0-b6b69c92cf41 | រដ្ឋបាលខេត្តកំពង់ចាម ជូនដំណឹងដល់ប្រជាពលរដ្ឋ ស្រុកកងមាស និងស្រុកព្រៃឈរ បន្ទាប់ពីរកឃើញ បុរសជនជាតិខ្មែរម្នាក់ មានវិជ្ជមានកូវីដ-១៩ | ដ្ឋបាលខេត្តកំពង់ចាម នៅថ្ងៃទី ០៨ ខែមីនា ឆ្នាំ ២០២១ នេះ បានចេញសេចក្តីប្រកាសព័ត៌មាន ជូនដល់ប្រជាពលរដ្ឋ នៅក្នុងស្រុកកងមាស និងស្រុកព្រៃឈរ បន្ទាប់ពីបានរកឃើញករណីវិជ្ជមាន កូវីដ-១៩ លើបុរសជនជាតិខ្មែរម្នាក់ ឈ្មោះ ម៉ី ស៊ីថាន អាយុ ២៧ឆ្នាំ រស់នៅភូមិអូរកណ្តោ ឃុំព្រែកក្របៅ ស្រុកកងមាស ខេត្តកំពង់ចាម ។ សេចក្តីប្រកាសព័ត៌មាន របស់រដ្ឋបាលខេត្តកំពង់ចាម មានខ្លឹមសារទាំងស្រុង ដូចខាងក្រោមនេះ ៖ | 2021-03-08T18:47:00+07:00 | dap-news.com | https://dap-news.com/national/2021/03/08/125023/ |
9a6fb7fe-347a-4f73-a2bf-580efb711941 | វិប្បដិសារី! បុរសម្នាក់នាំទុក្ខ ដល់ក្រុមគ្រួសារ ព្រោះមិនស្ដាប់តាមការណែនាំ កុំឱ្យចល័តចេញចូល តំបន់កំពុងប្រឈម ជំងឺកូវីដ-១៩ (Video) | ភ្នំពេញ៖ ជាវិប្បដិសារី ដែលមិនអាចបកក្រោយវិញបាន ដោយបុរសម្នាក់ បានបង្ហាញពីការសោកស្តាយ បំផុត ដែលមិនបានអនុវត្តតាម ការអំពាវនាវ របស់រាជរដ្ឋាភិបាល និងអាជ្ញាធរគ្រប់លំដាប់ថ្នាក់ ស្តីពីការណែនាំ មិនឱ្យចល័តចេញចូល តំបន់ដែលកំពុងរងការ ប្រឈមពីជំងឺកូវីដ-១៩ ។ យោងតាម រដ្ឋបាលខេត្តព្រះសីហនុ បានឲ្យដឹងបន្ថែមថា ដោយសារតែអាការៈ ក្នុងខ្លួនមានភាពធម្មតា ទើបនៅថ្ងៃទី៣ ខែមីនា ឆ្នាំ២០២១ បានធ្វើការចាកចេញ ពីសណ្ឋគារ ស៊ីន យីនថៃ ជាកន្លែងធ្វើការរបស់ខ្លួន ស្ថិតនៅសង្កាត់លេខ៤ ក្រុងព្រះសីហនុ ខេត្តព្រះសីហនុ ទៅស្រុកកំណើតនៅខេត្តកំពង់ចាម ដោយមិនបានដឹងខ្លួនថា បានឆ្លងមេរោគកូវីដ-១៩ ឡើយ។ បន្ទាប់ពីទៅដល់ស្រុកកំណើត បុរសរូបនេះត្រូវបាន អាជ្ញាធរមូលដ្ឋាន រួមនឹងមន្ត្រីជំនាញ បានយក សំណាកតេស្ត ទទួលបានលទ្ធផលវិជ្ជមាន វិរុស កូវីដ-១៩ នឹងត្រូវបានយកទៅព្យាបាល ដោយឡែកក្រុមគ្រួសារ របស់គាត់ និងអ្នកភូមិដែលមាន ការពាក់ព័ន្ធ ក៏ត្រូវបានយកសំណាក និងតាមដានសុខភាព យ៉ាងយកចិត្តទុកដាក់ ដោយតម្រូវធ្វើចត្តាឡីស័ក នៅនឹងកន្លែង ហើយអាជ្ញារធរ បានបន្តស្វែងរក អ្នកដែលបានប៉ះពាល់ ជាមួយអ្នកជំងឺ ដើម្បីការពារការឆ្លងរីករាលដាល ក្នុងសហគមន៍។ បុរសរូបនេះបានបន្តថា ខ្លួនមានការស្តាយក្រោយជាខ្លាំង ដែលធ្វើឱ្យក្រុមគ្រួសារ របស់ខ្លួនមានការលំបាក បើសិនជាអាចខ្លួនសុខចិត្ត ស្នាក់នៅកន្លែងធ្វើការ របស់ខ្លួននោះបានចៀសវាង ការប៉ះពាល់ដល់ពុកម៉ែបងប្អូនរបស់ខ្ញុំ។ ដូច្នេះសូមបងប្អូនទាំងអស់ កំពុងស្នាក់នៅតំបន់ដែលត្រូវបានអំពាវនាវមិនឱ្យចាកចេញ សូមកុំធ្វើការចាកចេញឱ្យសោះ ព្រោះគ្មានការចាំបាច់ណាសំខាន់ជាងអាយុជីវិតខ្លួន ក្រុមគ្រួសារ និងសហគមន៍របស់បងប្អូននោះទេ។ គិតត្រឹមថ្ងៃទី៨មីនានេះ អ្នកឆ្លងជំងឺកូវីដ១៩ សរុបនៅទូទាំងប្រទេសចំនួន១០១១នាក់ និងអ្នកសម្រាកព្យាបាល ៤៩៣នាក់ និងបានព្យាបាលជាសះស្បើយ ចំនួន៥១៧នាក់ ៕ | 2021-03-08T18:44:00+07:00 | dap-news.com | https://dap-news.com/national/2021/03/08/125019/ |
89361b13-cfa9-4a8a-89e4-d884ee0e9c81 | រដ្ឋបាលក្រុងស្វាយរៀងទទួលបានម៉ាស់ ២៥,០០០ ពីតំបន់សេដ្ឋកិច្ចពិសេសឈីលូ សម្រាប់ប្រើប្រាស់ក្នុងការប្រយុទ្ធជាមួយជំងឺកូវីដ១៩ | រដ្ឋបាលក្រុងស្វាយរៀង តាមរយៈលោក ជុក មុន្នី រដ្ឋលេខាធិកាក្រសួងមុខងារសាធារណៈ និងជាប្រធានក្រុមការងាររាជរដ្ឋាភិបាលចុះមូលដ្ឋានក្រុងស្វាយរៀង បានទទួលម៉ាស់ចំនួន ២៥,០០០ ដែលជាការជួយឧបត្ថម្ភរបស់លោក ស៊ីញ ប៉ាវគ័រ ប្រធានតំបន់សេដ្ឋកិច្ចពិសេស ឈីលូ សម្រាប់ប្រើប្រាស់ក្នុងការប្រយុទ្ធប្រឆាំងជាមួយជំងឺកូវីដ១៩។ ការប្រគល់ទទួលម៉ាស់នេះធ្វើឡើងនារសៀលថ្ងៃទី៧ ខែមីនា ឆ្នាំ២០២១ នៅសាលប្រជុំសាលាក្រុងស្វាយរៀង ដោយមានការចូលរួមពីសំណាក់លោក ណុប ចំរើន អភិបាលក្រុងស្វាយរៀង លោក សរ សុដានី អភិបាលរងក្រុង និងក្រុមការងារមួយចំនួនទៀត។ លោក ជុក មុន្នី បានថ្លែងនូវការអរគុណចំពោះប្រធានតំបន់សេដ្ឋកិច្ចពិសេស ឈីលូ និងក្រុមការងារដែលបានចូលរួមបរិច្ចាគនូវអំណោយដល់រដ្ឋបាលក្រុងស្វាយរៀង សម្រាប់គាំទ្រដល់ការងារប្រយុទ្ធប្រឆាំងនឹងជំងឺកូវីដ១៩ ដែលនេះសបញ្ជាក់ឱ្យឃើញនូវកាយវិការប្រកបដោយសប្បុរសធម៌ និងជាវប្បធម៌នៃការចែករំលែកទៅលើការជួយគ្នាក្នុងគ្រាលំបាក។ លោកបានបញ្ជាក់ថា អំណោយដែលបានផ្ដល់ជូនរដ្ឋបាលក្រុងនៅថ្ងៃនេះ និងយកទៅចាត់ចែងប្រើប្រាស់ក្នុងសកម្មភាពនានា រួមទាំងយុទ្ធនាការផ្សព្វផ្សាយអប់រំនូវវិធានការបង្ការ ទប់ស្កាត់ការឆ្លងរាលដាលនៃជំងឺកូវីដ១៩ ការងារមនុស្សធម៌ ជួយដល់ប្រជាពលរដ្ឋដែលមានជីវភាពខ្វះខាត ស្របតាមអនុសាសន៍ណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ លោកបន្ថែមថា ដើម្បីយកឈ្នះកូវីដ-១៩ សូមប្រជាពលរដ្ឋចូលរួមសហការអនុវត្តវិធានការ «៣ការពារ និង ៣កុំ» ស្របតាមអនុសាសន៍របស់សម្ដេចតេជោនាយករដ្ឋមន្ត្រីឲ្យបានខ្ជាប់ខ្ជួនបំផុត៕ | 2021-03-08T18:15:00+07:00 | freshnewsasia.com | https://m.freshnewsasia.com/index.php/en/localnews/189118-2021-03-08-04-15-25.html |
d5515405-1caa-494b-b05d-6f37b163759e | មន្ត្រីសង្គមស៊ីវិលជំរុញរដ្ឋាភិបាលពិនិត្យនិងកែលម្អមណ្ឌលចត្តាឡីស័កទាំងអស់ឱ្យបានត្រឹមត្រូវ | មន្ត្រីសង្គមស៊ីវិលជំរុញឱ្យលោក ហ៊ុន សែន ចេញបញ្ជាឱ្យមន្ត្រីមូលដ្ឋាន រៀបចំ និងគ្រប់គ្រងមណ្ឌលចត្តាឡីស័កទាំងអស់ឱ្យបានល្អ ដើម្បីទប់ស្កាត់ជំងឺកូវីដ១៩ ។ ការលើកឡើងបែបនេះ ធ្វើឡើងក្រោយពេលដែលលោកនាយករដ្ឋមន្ត្រី ហ៊ុន សែន បានខកចិត្តនិងស្តីបន្ទោសមន្ត្រីមួយចំនួនដែលធ្វេសប្រហែសក្នុងការរៀបចំមណ្ឌលចត្តាឡីស័កមួយ នៅខណ្ឌព្រែកព្នៅ រាជធានីភ្នំពេញ។ មន្ត្រីសង្គមស៊ីវិលមួយចំនួនយល់ឃើញដូចៗគ្នា អំពីការខ្វះចន្លោះប្រហោងមួយចំនួនរបស់មន្ត្រីរដ្ឋាភិបាលក្នុងការគ្រប់គ្រងមណ្ឌលចត្តាឡីស័កឱ្យមានសុវត្ថិភាព និងផាសុកភាពត្រឹមត្រូវ។ ពួកគាត់សាទរ ដែលលោកនាយករដ្ឋមន្ត្រី ហ៊ុន សែន ប្រកាសឱ្យមន្ត្រីទាំងនោះដឹងខ្លួន និងកែតម្រូវឡើងវិញឱ្យបានទាន់ពេលវេលា។ នាយកប្រតិបត្តិសម្ព័ន្ធគណនេយ្យភាពសង្គមកម្ពុជា លោក សន ជ័យ ថ្លែងថា ការតក់ក្រហល់ក្នុងការសាងសង់ ឬជ្រើសរើសទីតាំងមណ្ឌលចត្តាឡីស័ក ដោយមិនបានគិតគូរគ្រប់ជ្រុងជ្រោយ ឬខ្វះការយកចិត្តទុកដាក់របស់មន្ត្រីមួយចំនួន គឺអាចបណ្ដាលឱ្យមានហានិភ័យខ្ពស់ដល់ប្រជាពលរដ្ឋកម្ពុជា។ លោកបន្តថា អ្នកដែលសម្រាកព្យាបាល ឬកំពុងធ្វើចត្តាឡីស័ក គួរទទួលបាននូវសេវាល្អមួយពីខាងរដ្ឋាភិបាល ដើម្បីបង្ការការឆ្លងរីករាលដាលជំងឺកូវីដ១៩ ចូលក្នុងសហគមន៍កាន់តែធ្ងន់ធ្ងរ។ លោករិះគន់ចំពោះការជ្រើសរើសយកទីតាំងសាលារៀន ធ្វើជាមណ្ឌលចត្តាឡីស័ក និងករណីគ្រប់គ្រងមិនបានល្អ បណ្ដោយឱ្យអ្នកធ្វើចត្តាឡីស័កលួចរត់ចេញក្រៅ ដែលអាចបង្កឱ្យមានផលប៉ះពាល់ដល់ប្រជាពលរដ្ឋ។ លោកទទូចឱ្យ រដ្ឋាភិបាលគួរតែចុះធ្វើអធិការកិច្ចមណ្ឌលទាំងនោះឱ្យបានញឹកញាប់ និងម៉ឺងម៉ាត់បំផុតចំពោះករណីទាំងនេះ៖ « »។ រីឯប្រធានផ្នែកសិទ្ធិមនុស្សនៃសមាគមការពារសិទ្ធិមនុស្សអាដហុក (Adhoc) លោក នី សុខា ឱ្យដឹងថា រដ្ឋាភិបាលគួរមានទំនួលខុសត្រូវឱ្យបានខ្ពស់នៅពេលយកប្រជាពលរដ្ឋ ឬអ្នកដំណើរទៅធ្វើចត្តាឡីស័កនៅមណ្ឌលណាមួយ ទាំងផាសុកភាពក្នុងការរស់នៅ ការផ្គត់ផ្គង់អាហារ ឬសម្ភារៈផ្សេងៗ។ លោកបន្តថា ការដាក់ប្រជាពលរដ្ឋឱ្យធ្វើចត្តាឡីស័កមិនត្រូវត្រឹមត្រូវ គឺជាហានិភ័យ និងជាការធ្វេសប្រហែសធំបំផុត។ លោកបន្ថែមថា រដ្ឋាភិបាលគួរពង្រឹងការគ្រប់គ្រងរបស់ខ្លួនឱ្យបានល្អ ដើម្បីធានាថា ពួកគេមិនអាចរត់គេចចេញពីមណ្ឌលចត្តាឡីស័កបាន៖ « »។ ការលើកឡើងរបស់សង្គមស៊ីវិលបែបនេះ ធ្វើឡើងបន្ទាប់ពីបែកធ្លាយសារសំឡេងមួយរបស់លោកនាយករដ្ឋមន្ត្រី ហ៊ុន សែន ដែលខកចិត្ត និងស្តីបន្ទោស មន្ត្រីគ្រប់គ្រងមណ្ឌលចត្តាឡីស័កនៅព្រែកព្នៅថា ពុំបានរៀបចំមណ្ឌលឱ្យបានល្អប្រសើរនោះទេ ធ្វើឱ្យអ្នកធ្វើចត្តាឡីស័កនៅមណ្ឌលនោះពិបាករស់នៅ ប៉ះពាល់ដល់សុខភាព និងអាចឆ្លងជំងឺកូវីដជាដើម។ លោកបានចេញបទបញ្ជាឱ្យកូនប្រុសរបស់លោក គឺលោក ហ៊ុន ម៉ាណែត ប្រញាប់ប្ដូរទីតាំង និងបញ្ជូនអ្នកជំងឺពីមណ្ឌលចត្តាឡីស័កនោះ មកដាក់នៅសណ្ឋាគារ ដឹ ហ្គ្រេត ឌ្យូក (The Great Duke) ដែលអតីតជាសណ្ឋាគារ អាំងទែកុងទីណង់តាល់ (Intercontinental Hotel) ជាបន្ទាន់៖ « »។ ក្រោយការបញ្ជារបស់លោក ហ៊ុន សែន នេះ ក្រសួងសម្រេចប្រកាសដាក់ឱ្យប្រើប្រាស់អគារនៃសណ្ឋាគារដឹ ហ្គ្រេត ឌ្យូក ធ្វើជាមន្ទីរពេទ្យពិនិត្យ ថែទាំ និងព្យាបាលអ្នកជំងឺកូវីដ១៩ កម្រិតស្រាលនៅទីនោះ។ កន្លងមកមាន អ្នកធ្វើចត្តាឡីស័ក នៅតាមមណ្ឌលមួយចំនួន បានរត់គេចចេញជាញឹកញយ និងតែងរិះគន់អាជ្ញាធរថា រៀបចំមណ្ឌលចត្តាឡីស័កមិនបានល្អ គ្មានភ្លើង ទឹក កន្លែងដេកត្រឹមត្រូវ និងផ្ដល់ម្ហូបអាហារមិនបានគ្រប់គ្រាន់ជាដើម ធ្វើឱ្យពួកគេ ធុញថប់ និងពិបាករស់នៅក្នុងរយៈពេល ១៤ថ្ងៃ។ ទាក់ទងនឹងការឆ្លងរីករាលដាលជំងឺកូវីដ១៩ ចូលក្នុងសហគមន៍ជាលើកទី៣វិញ ក្រសួងសុខាភិបាល នៅថ្ងៃទី៧ មីនា រកឃើញករណីឆ្លងថ្មី ចំនួន៣៤ករណីបន្ថែមទៀត ដែលសុទ្ធសឹងជាករណីឆ្លងក្នុងសហគមន៍។ គិតត្រឹមថ្ងៃទី០៧ មីនា កម្ពុជាមានអ្នកឆ្លងជំងឺកូវីដ១៩ សរុប ជិត ១ពាន់(៩៨៧)នាក់ ក្នុងនោះ ព្យាបាលជាសះស្បើយ ជាងប្រាំរយ (៥១០)នាក់ និងកំពុងសម្រាកព្យាបាល ជិត ៥រយ (៤៧៦)នាក់៕ | 2021-03-08T18:14:15+07:00 | rfa.org | https://www.rfa.org/khmer/news/health/hunsen-order-authorities-to-transfer-covid-19-patients-in-prekpnov-district-to-great-duke-hotel-03082021061357.html |
d6b22c7f-20f3-401f-9b43-ddb9d9b992db | ក្រុមគ្រូពេទ្យស្ម័គ្រចិត្ត ហ៊ុន ម៉ានី ចុះអប់រំផ្សព្វផ្សាយពីវិធានការការពារជំងឺកូវីដ១៩ នៅសង្កាត់ស្វាយរៀង ក្រុងស្វាយរៀង | ដោយមានការចង្អុលបង្ហាញពីលោក លេង ផាលី ប្រធានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី លោក កែរ រដ្ឋា ប្រធានមន្ទីរសុខាភិបាលខេត្តស្វាយរៀង និងជាអនុប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ហ៊ុន ម៉ានី បានបន្តចុះផ្សព្វផ្សាយអប់រំដល់ប្រជាពលរដ្ឋរស់នៅភូមិស្វាយរៀង សង្កាត់ស្វាយរៀង ក្រុងស្វាយរៀង ដើម្បីឲ្យពួកគាត់បានយល់កាន់តែច្បាស់ពីវិធីសាស្រ្តការពារ និងទប់ស្កាត់ពីជំងឺកូវីដ១៩ រួមជាមួយការផ្តល់ថ្នាំពេទ្យជូនដល់ប្រជាពលរដ្ឋទុកសម្រាប់ព្យាបាលបឋមផងដែរ។ សកម្មភាពនេះធ្វើឡើងនារសៀលថ្ងៃទី០៧ ខែមីនា ឆ្នាំ២០២១លោក កែរ រដ្ឋា បានថ្លែងថា ការបន្តចុះអប់រំជូនប្រជាពលរដ្ឋពីវិធីសាស្ត្រទប់ស្កាត់ និងការពារជំងឺកូវីដ១៩ របស់ក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ដោយមានកិច្ចសហការជាមួយនឹងក្រុមការងារគ្រូពេទ្យមន្ទីរសុខាភិបាលខេត្ត និងអាជ្ញាធរមូលដ្ឋាន ព្រមទាំងសហភាពសហព័ន្ធយុវជនកម្ពុជា សង្កាត់ស្វាយរៀង សរុបចំនួន ៣២ នាក់។ លោកបន្តថា ក្រុមការងារគ្រូពេទ្យណែនាំដល់ប្រជាពលរដ្ឋពីរបៀបនៃការលាងដៃនឹងអាល់កុល ឬសាប៊ូជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់មេរោគចូលក្នុងខ្លួន រួមជាមួយនឹងវិធីទប់ស្កាត់មេរោគចូលក្នុងខ្លួនមួយចំនួនផ្សេងទៀតផងដែរ និងត្រូវអនុត្តឱ្យបាននូវវិធានការ ៣ការពារ និង ៣កុំ។ លោកបានបញ្ជាក់ថា បច្ចុប្បន្ននេះ រាជរដ្ឋាភិបាលកម្ពុជាព្រួយបារម្ភយ៉ាងខ្លាំងចំពោះជំងឺកូវីដ១៩ កំពុងតែរីករាលដាលក្នុងសហគមន៍ចំនួន ៣ លើករួចមកហើយ ជាពិសេសព្រឹត្តិការណ៍ ២០ កុម្ភៈ គឺដោយសារការមិនគោរពតាមវិធានការសុខាភិបាលការមិនអនុវត្តចត្តាឡីស័កមិនត្រឹមត្រូវ ធ្វើឱ្យមានការចម្លងពីមនុស្សម្នាក់ទៅមនុស្សម្នាក់ទៀតយ៉ាងឆាប់រហ័ស។ ដើម្បីជៀសឆ្ងាយពីជំងឺដ៏កាចសាហាវនេះ ប្រជាពលរដ្ឋត្រូវលាងដៃជាប្រចាំជាមួយសាប៊ូ ឬអាល់កុលពាក់ម៉ាស់រស់នៅគម្លាតសង្គម បើមិនចាំបាច់រស់នៅក្នុងផ្ទះ។ ក្រៅពីនេះ ក្រុមការងារក៏បានណែនាំឲ្យប្រជាពលរដ្ឋឲ្យមានការរស់នៅស្អាត ដោយមានអនាម័យល្អ ជាមួយនឹងការគេងស្អាតហូបស្អាត ដើម្បីធ្វើយ៉ាងណាឲ្យពួកគាត់យល់កាន់តែច្បាស់អំពីការថែទាំសុខភាពចៀសផុតពីជំងឺកូវីដ១៩ និងជំងឺផ្សេងៗទៀត ដើម្បីធ្វើយ៉ាងណាឲ្យប្រជាពលរដ្ឋបានដឹងច្បាស់ពីវិធីរស់នៅឲ្យមានអនាម័យល្អ ដែលមានគោលបំណងធំបំផុតនោះ គឺចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាលមួយកម្រិតផងដែរ។ លោកបានបន្ថែមទៀតថា ដោយសារមានការយកចិត្តទុកដាក់ពីសំណាក់លោក ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច តំណាងរាស្ត្រមណ្ឌលស្វាយរៀង សមាជិកាគណៈកម្មាធិការកណ្តាលប្រធានក្រុមការងារចុះជួយខេត្តស្វាយរៀង និងលោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងជំងឺកូវីដ១៩ខេត្ត បានធ្វើឱ្យការងារប្រយុទ្ធប្រឆាំងជំងឺកូវីដ១៩ ក្នុងខេត្តស្វាយរៀងបានល្អប្រសើរ។ ដោយមានការយកចិត្តទុកដាក់ពីប្រមុខរាជរដ្ឋាភិបាល ក្រុមការងារបានផ្តល់ថវិកាសម្រាប់អាហារ ៣ ពេលក្នុងមួយថ្ងែ និងឃីតមួយកញ្ចប់ ដែលមានកន្ទេល ១ មុង ១ ភួយ ១ សារុង ១ និងក្រមា ១ ដល់ប្រជាពលរដ្ឋស្នាក់នៅមណ្ឌលចត្តាឡីស័កចំនួន ១៥ ថ្ងៃ។ លោកបានបន្ថែមថា អំណោយរបស់លោក ហ៊ុន ម៉ានី រួមមាន៖ អាកុល ៣១ ដបធំ ម៉ាស់ ៦០០ សាប៊ូចំនួន ៣១ ដុំ ក្រដាស់រូបភាពផ្សព្វផ្សាយអំពីការថែរក្សាអនាម័យ និងវិធានការការពារទប់ស្កាត់ជំងឺកូវីដ-១៩ ចំនួន ៥០ សន្លឹក ទឹកសុទ្ធ ៦០ ព្រមទាំងថ្នាំពេទ្យសម្រាប់ព្យាបាលជំងឺជាបឋមចំនួន ១០ ថ្ងៃ ជូនប្រជាពលរដ្ឋចំនួន ៣១ គ្រួសារ ដូចជា ថ្នាំបំបាត់ក្តៅឈឺក្បាល រាក ថ្នាំកម្លាំង និងថ្នាំភ្នែក៕ | 2021-03-08T18:14:00+07:00 | freshnewsasia.com | https://m.freshnewsasia.com/index.php/en/localnews/189117-2021-03-08-04-14-05.html |
3cea0de2-2922-4339-849b-c9045baff970 | រដ្ឋបាលខេត្តកំពង់ចាម បង្ហាញប្រវត្តិអ្នកកើតជំងឺកូវីដ-១៩ម្នាក់ ដែលពាក់ព័ន្ធប្រជាពលរដ្ឋ (Video inside) | រដ្ឋបាលខេត្តកំពង់ចាម នៅថ្ងៃទី០៨ ខែមីនា ឆ្នាំ២០២១នេះ បានបង្ហាញពីប្រវត្តិនៃការធ្វើដំណើររបស់អ្នកកើតជំងឺកូវីដ-១៩ម្នាក់ រស់នៅភូមិអូរកណ្ដោ ឃុំព្រែកក្របៅ ស្រុកកងមាស ខេត្តកំពង់ចាម ដែលបុគ្គលនេះមានការពាក់ព័ន្ធជាមួយប្រជាពលរដ្ឋនៅស្រុកកងមាស និងស្រុកព្រៃឈរ ពិសេសនៅផ្សារព្រៃទទឹង។ សេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ចាម បានបញ្ជាក់ថា ក្រសួងសុខាភិបាល បានរកឃើញករណីវិជ្ជមាន បុរសជនជាតិខ្មែរ ឈ្មោះ ម៉ី ស៊ីថាន អាយុ២៧ឆ្នាំ រស់នៅភូមិអូរកណ្តៅ ឃុំព្រែកក្របៅ ស្រុកកងមាស ខេត្តកំពង់ចាម ធ្វើការជាគ្រូបង្រៀនម៉ាស្សា នៅសណ្ឋាគារសីញជីងថៃ នៅកែង LV ក្រុងព្រះសីហនុ ខេត្តព្រះសីហនុ។ នៅថ្ងៃទី០៤ ខែមីនា ឆ្នាំ២០២១ វេលាម៉ោង១២ថ្ងៃត្រង់ បុរសម្នាក់នេះ បានមកដល់ផ្ទះនៅភូមិអូរកណ្តៅ ឃុំព្រែកក្របៅ ស្រុកកងមាស ខេត្តកំពង់ចាម។ បន្ទាប់ពីទទួលសេចក្តីរាយការណ៍ពីអាជ្ញាធរមូលដ្ឋាន អំពីករណីបុរសម្នាក់ មកពីតំបន់មានហានិភ័យខ្ពស់ (ខេត្តព្រះសីហនុ) បានចូលមកស្នាក់នៅក្នុងមូលដ្ឋាន នៅថ្ងៃទី០៥ ខែមីនា ឆ្នាំ២០២១ លោកអភិបាលខេត្ត បានចាត់ឲ្យមន្ត្រីមន្ទីរសុខាភិបាល នៃរដ្ឋបាលខេត្ត បានសហការជាមួយអាជ្ញាធរមូលដ្ឋាន នាំបុរសខាងលើ មកធ្វើចត្តាឡីស័កនៅមណ្ឌលចត្តាឡីស័ករបស់រដ្ឋបាលខេត្ត (សណ្ឋាគារមេគង្គ) ក្រុងកំពង់ចាម។ នៅព្រឹកថ្ងៃទី០៦ ខែមីនា ឆ្នាំ២០២១ ក្រុមគ្រូពេទ្យ បានយកសំណាកទៅពិនិត្យ លុះដល់ថ្ងៃទី០៧ ខែមីនា ឆ្នាំ២០២១ បានទទួលលទ្ធផលបញ្ជាក់ពី វិទ្យាស្ថានប៉ាស្ទ័រកម្ពុជា ថាបុរសម្នាក់នេះមានវិជ្ជមានកូវីដ-១៩ និងបានបញ្ជូនទៅព្យាលបាលជំងឺ នៅមន្ទីរពេទ្យខេត្តកំពង់ចាម។ អំពីប្រវត្តិធ្វើដំណើរបុរសម្នាក់នេះ៖ *នៅថ្ងៃទី០៣ ខែមីនា ឆ្នាំ២០២១ បុរសម្នាក់នេះ បានធ្វើដំណើរពីខេត្តព្រះសីហនុ តាមរយៈរថយន្តឈ្នួល (នៅជិតផ្សារពាណិជ្ជកម្ម ម្តុំពេទ្យព្រៃចេក) មករាជធានីភ្នំពេញ *នៅម៉ោង០៧៖៣០យប់ ថ្ងៃទី០៣ ខែមីនា ឆ្នាំ២០២១ បានមកដល់ និងចុះនៅមុខមន្ទីរពេទ្យកាល់ម៉ែត្រ ហើយបានទៅសួរសុខទុក្ខក្មួយប្រុស ដែលសម្រាកព្យាបាលជំងឺនៅអាគារបេះដូង នៃមន្ទីរពេទ្យកាល់ម៉ែត។ *នៅយប់ថ្ងៃដដែលបុរសនេះ បានទៅស្នាក់នៅជាមួយបងស្រី (នៅបន្ទប់ជួល នៅស្ទឹងមានជ័យ រាជធានីភ្នំពេញ)។ *នៅម៉ោង៧៖០០នាទីព្រឹក ថ្ងៃទី០៤ ខែមីនា ឆ្នាំ២០២១ បុរសម្នាក់នេះបានបន្តដំណើរពីស្ទឹងមានជ័យ ទៅមុខវត្តគៀនឃ្លាំង ជ្រោយចង្វារ និងបានបន្តដំណើរតាមរថយន្តដែលមកខេត្តកំពង់ចាម ដោយបានឈប់នៅស្តុបផ្សារព្រៃទទឹង ឃុំជ្រៃវៀន ស្រុកព្រៃឈរ និងបានបន្តដំណើរតាមម៉ូតូឌុប បន្តរហូតដល់ផ្ទះនៅភូមិអូរកណ្តៅ ឃុំព្រែកក្របៅ ស្រុកកងមាស ខេត្តកំពង់ចាម វេលាម៉ោង១២ថ្ងៃត្រង់។ *នៅព្រឹកថ្ងៃទី០៥ ខែមីនា ឆ្នាំ២០២១ បុរសម្នាក់នេះ និងប្អូនប្រុស បានជិះម៉ូតូទៅផ្សារព្រៃទទឹង និងបានដើរផ្សារទិញត្រី និងគ្រឿងធ្វើម្ហូប ប្រហែល៣០នាទី មុនត្រឡប់ទៅផ្ទះវិញ។ អ្នកពាក់ព័ន្ធនឹងបុរសនេះ៖ *នៅពេលទៅសុខទុក្ខក្មួយប្រុស បានជួបជាមួយស្ត្រី០២នាក់ កំពុងកំដរអ្នកជំងឺក្នុងនោះ ម្នាក់រស់នៅភូមិថ្លុកក្រវ៉ាន់ ឃុំបុស្សខ្នុរ ស្រុកចំការលើ និងម្នាក់ទៀត រស់នៅភូមិអូរកណ្តៅ ឃុំព្រែកក្របៅ ស្រុកកងមាស ខេត្តកំពង់ចាម (ធ្វើការនៅរោងចក្រកាត់ដេរឌីមហាន់ នៅស្ទឹងមានជ័យ) តែតាំងពីបានជួបបុរសម្នាក់នេះមក គាត់មិនទាន់បានទៅធ្វើការវិញទេ ព្រោះសុំច្បាប់ជាប់រវល់កំដរក្មួយឈឺ។ *នៅយប់សម្រាកនៅស្ទឹងមានជ័យ បានជួបជាមួយបងស្រីម្នាក់ និងអ្នកជួលបន្ទប់នៅជិតបន្ទប់ (មិនស្គាល់ឈ្មោះ) *អ្នករត់ PassApp (មិនស្គាល់ឈ្មោះអ្នកបើកបរ) *អ្នករួមដំណើរតាមរថយន្តឈ្នួលពីភ្នំពេញ មកកំពង់ចាម *មកដល់ផ្ទះ ជួបជាមួយក្រុមគ្រួសារ (ឪពុក, ម្តាយ, បងថ្លៃប្រុស, បងស្រី, ប្អូនប្រុស, ក្មួយស្រី ២នាក់, ក្មួយប្រុស) *អ្នកផ្ញើម៉ូតូ នៅផ្សារព្រៃទទឹង និងអ្នកលក់ត្រី និងម្ហូបនៅផ្សារព្រៃទទឹង។ ដើម្បីចូលរួមទប់ស្កាត់ការឆ្លងរីករាលដាល នៃជំងឺកូវីដ-១៩ ក្នុងសហគមន៍ រដ្ឋបាលខេត្តកំពង់ចាម បានបន្តធ្វើការស្រាវជ្រាវ និងនាំយកអ្នកដែលពាក់ព័ន្ធដោយផ្ទាល់ និងអ្នកមានហានិភ័យខ្ពស់មកធ្វើចត្តាឡីស័ក នៅមណ្ឌលចត្តាឡីស័ករបស់រដ្ឋបាលខេត្ត ដើម្បីបន្តតាមដានសុខភាព និងយកសំណាកពិនិត្យ។ រដ្ឋបាលខេត្តកំពង់ចាម សូមអំពាវនាវដល់អ្នកដែលពាក់ព័ន្ធនឹងបុរសខាងលើ តាមពេលវេលា និងទីកន្លែងដែលបានបញ្ជាក់ជូនខាងលើ សូមទៅពិនិត្យសុខភាព និងយកសំណាកមន្ទីរពេទ្យបង្អែកដែលនៅជិតផ្ទះ និងត្រូវរាយការណ៍ជូនអាជ្ញាធរមូលដ្ឋានជាបន្ទាន់។ ជាមួយគ្នានេះ សូមអំពាវនាវដល់បងប្អូន ដែលពាក់ព័ន្ធទាំងអស់ ត្រូវធ្វើចត្តាឡីស័កឲ្យបានត្រឹមត្រូវ និងអនុវត្តឲ្យបានខ្ជាប់ខ្លួនតាមការណែនាំរបស់មន្ត្រីសុខាភិបាល និងអាជ្ញាធរមូលដ្ឋាន៕ | 2021-03-08T18:03:00+07:00 | freshnewsasia.com | https://m.freshnewsasia.com/index.php/en/localnews/189116-2021-03-08-04-03-58.html |
69fb3d96-c1fb-4c74-8222-b0debbe940e0 | អង្គការមូលនិធិថែទាំសុខភាពអ្នកជំងឺអេដស៍ ប្រារព្ធទិវាសិទ្ធិនារីអន្តរជាតិ ដើម្បីអបអរស្ត្រីក្នុងភាពជាអ្នកដឹកនាំទប់ស្កាត់ការរាតត្បាតនៃជំងឺកូវីដ១៩ | នៅក្នុងឱកាសទិវាសិទ្ធិនារីអន្តរជាតិ (IWD) អង្គការមូលនិធិថែទាំសុខភាពអេដស៍ (AHF) ដែលជាអង្គការអេដស៍ធំជាងគេនៅទូទាំងប្រទេសចំនួន៤៥ ដែលបុគ្គលិកដៃគូការងារ និងអ្នកស្ម័គ្រចិត្តរបស់ខ្លួននៅជុំវិញពិភពលោក បានបើកយុទ្ធនាការប្រព័ន្ធផ្សព្វផ្សាយ ដើម្បីបង្ហាញពីអ្នកដឹកនាំស្ត្រីរបស់ខ្លួន ពីស្ថាប័នសកល ចំនួន៤របស់ខ្លួនដើម្បីចែករំលែកបទពិសោធន៍របស់ពួកគេ រួមទាំងផ្តល់ការបំផុសគំនិតជំនះឧបសគ្គដែលពួកគេបានជួបប្រទះ ដើម្បីជំរុញខ្លួនឯងឱ្យសម្រចគោលដៅ នាពេលបច្ចុប្បន្ន និងជាពិសេសក្នុងអំឡុងពេលរាតត្បាតដោយមេរោគកូវីដ១៩ ។ អង្គការ AHF តែងតែមានគំនិតផ្តួចផ្តើមប្រើប្រព័ន្ធផ្សព្វផ្សាយសង្គមរបស់ខ្លួនរួមជាមួយនឹងព្រឹត្តិការណ៍ផ្ទាល់ នៅក្នុងទិវាអន្តរជាតិនារីនៅតាមទីតាំងជ្រើសរើស ជាសកម្មភាពតស៊ូមតិ ដែលជម្រុញការផ្លាស់ប្តូរសម្រាប់សមភាពយេនឌ័រ។ សកម្មភាពរបស់អង្គការក្នុងទិវានេះគឺជាការចុះហត្ថលេខាលើគម្រោងគាំទ្រក្មេងស្រី Girls Act និងជាគំនិតផ្តួចផ្តើមដែលដឹកនាំដោយក្មេងស្រីក្នុងភាពជាអ្នកដឹកនាំ និងទំនុកចិត្តសម្រាប់ក្មេងស្រី និងស្ត្រីវ័យក្មេងដើម្បីគាំទ្រគ្នាទៅវិញទៅមក ពង្រឹងជំនាញជីវិតមូលដ្ឋាន និងសកម្មក្នុងសហគមន៍។ លោកស្រី Terri Ford នាយកនៃនាយកដ្ឋានតស៊ូមតិ និងគោលនយោបាយសកលរបស់អង្គការ(AHF) បានឱ្យដឹងថា ។ លោកស្រី Terri Ford បានបន្ថែមថា ក្នុងភាពជាអ្នកដឹកនាំការសំរេចបានអនាគតស្មើភាពគ្នានៅក្នុងពិភពលោក កំពុងរាតត្បាតដោយមេរោគកូវីដ១៩ អង្គការAHF ជំរុញឱ្យថ្នាក់ដឹកនាំរដ្ឋាភិបាល គ្រប់សហគមន៍ និងស្ថាប័ននានាទាំងអស់ក្នុងទិវាសិទ្ធិនារីអន្តរជាតិ «រក្សាការសន្យា» ដោយខិតខំដើម្បីសមភាពយេនឌ័រ និង ធ្វើអ្វីដែលចាំបាច់ដើម្បីបង្កើតពិភពលោកមួយដែលថែរក្សាស្ត្រី និងក្មេងស្រីឱ្យមានសុវត្ថិភាព និងសេចក្តីសុខ រួមទាំងការធានាការទទួលបានសេវាធ្វើតេស្តឈាម ការការពារ និងព្យាបាលមេរោគអេដស៏។ សូមបញ្ជាកថា អង្គការមូលនិធិថែទាំសុខភាពអ្នកជំងឺអេដស៍ (AHF) ជាអង្គការប្រយុទ្ធនឹងជំងឺអេដស៍ធំជាងគេបំផុតនៅលើពិភពលោក ដោយបច្ចុប្បន្ន អង្គការកំពុងផ្តល់ការថែទាំបែបវេជ្ជសាស្ត្រ ឬសេវាកម្មដល់មនុស្សជាង ១លាន ៥សែននាក់ នៅក្នុង ៤៥ប្រទេសទូទាំងពិភពលោក ដូចជានៅសហរដ្ឋអាមេរិក អាហ្រ្វិក អាមេរិកឡាទីន ការ៉ាបៀន តំបន់អាស៊ីប៉ាស៊ីហ្វិក និងអឺរ៉ុបខាងកើត៕ | 2021-03-08T17:16:00+07:00 | freshnewsasia.com | https://m.freshnewsasia.com/index.php/en/localnews/189110-2021-03-08-03-16-27.html |
Subsets and Splits
No community queries yet
The top public SQL queries from the community will appear here once available.